ދިވެހިބަހުގެ ތަރުޖަމާ ހިމެނޭ އައު ޑޭޓާސެޓެއް އުފެއްދުން - Tech News Maldives\nހިންދު ޢަލީ • 14 ނޮވެމްބަރު 2021\nދާދި ފަހުން މައިކްރޮސޮފްޓުން ވަނީ ބިންގް ޓްރާންސްލޭޓަރއަށް ދިވެހި ބަސް އިތުރުކޮށްފައެވެ. މިޚަބަރު ލިބުމާއެކު ވަރަށް ގިނަ ފަރާތްތަކެއް މިއެޕް ބޭނުންކޮށްގެން ބަސް ތަރުޖަމާ ކުރުމުގެ ޓެސްޓްތައް ކުރިއެވެ. އަދި ބައެއް ފަރާތްތަކުގެ ތަޖުރިބާ ސޯޝަލް މީޑިޔާގައި ހިއްސާ ކުރިއެވެ. ބައެއް ބަސްބަހުގެ މާނައިގައި އެކަށީގެންނުވާ އަދި މުޅިން އެކީ މާނަ ދިމާނުވާ ބަސްތައް ހިމެނިފައިވާކަން ގިނަ ބަޔަކު ފާހަގަ ކުރިއެވެ.\nލަފާ ކުރެވޭ ގޮތުގައި މައިކްރޮސޮފްޓުން މިޓްރާންސްލޭޓަރއަށް ބޭނުން ކުރާ ޑޭޓާ ހޯދާފައިވަނީ ދިވެހިބަހުން އޯޕަންކޮށް ލިބެންހުރި އެކި އެކި ޑޮކިޔުމެންޓްތަކުން ނަގައިގެންނެވެ. ގިނަ ބަޔަކު ލަފާކުރީ މި އެޕްލިކޭޝަންގައި ހިމެނެނީ ޤުރުއާނުގެ ދިވެހި ތަރުޖަމާއާއި، ގާނޫނީ ލިޔެކިޔުންތަކުގެ ތަރުޖަމާ އަދި ދިވެހި މުޖްތަމައުގެ ތެރެއަށް ނަސޯރާ ދީން ފެތުރުމަށް އުފައްދާފައި ހުރި އެކި އެކި ދިވެހި ލިޔުންތައް އެކުލެވޭ ޑޭޓާ ސެޓެއްކަމަށެވެ. އެހެން ކަމުން އެފަދަ ލިޔުންތަކުން ލިބިފައިވާ މިޑޭޓާގައި ބައެއް ބަސްތަކަށް އެންމެ ރަނގަޅު މާނަ ދޭހަވާ ބަސް އަދި ރެކޯޑް ކުރެވިފައި ނުވަނީ އެވެ. ނުވަތަ މުޅިން ނުރަނގަޅު ބަސްތައް ހިމެނިފައިވަނީއެވެ.\nކުރިން ދެންނެވުނު ފަދައިން ބިންގްގައި ބޭނުންކުރަނީ އޮންލައިންކޮށް ހުޅުވާލެވިފައިވާ ލިޔުންތަކަށްވުމުގެ އިތުރުން، މިލިޔުންތަކުގެ ތެރޭގައި ގިނައިން ހިމެނެނީ އެއް ބާވަތެއްގެ ލިޔުންކަމަށް ވާތީ، ތަރުޖަމާ ކުރާއިރު ޑޭޓާއަށް ބިނާކޮށް އެޕްލިކޭޝަނުން ވަކި އަތަކަށް ބުރަވެއެވެ. ކޮންމެއަކަސް ގިނަ ބަޔަކު ގަބޫލު ކުރާނެ ގޮތުގައި ބިންގްގައި ހިމެނޭ ޑޭޓާ ސެޓް އަދި އެންމެ ފުރިހަމައެއް ނޫނެވެ.\nޒަމާނާ ފައިހަމަކޮށް ދިވެހި ބަސް ކުރިއެރުވުމަށް، ޓެކްނޮލޮޖީގެ ބޭނުންކޮށްގެން މަސައްކަތް ކުރާ ދިވެހިން މަދުން ނަމަވެސް އެބަތިއްބެވެ. މިގޮތުން މޮޒިއްލާ ކޮމަންވޮއިސްގެ ޑޭޓާސެޓް އުފެއްދުމުގެ މަސައްކަތުގައި ވެސް ހަރަކާތްތެރިވާ ޓީމުގައި ހިމެނޭ ސޮފްވަތު ވަނީ އައު ޓްރާންސްލޭޝަން ޑޭޓާ ސެޓެއް އުފެއްދުމަށް އޭނާ ކުރާ މަސައްކަތުގައި ބައިވެރިވުމަށް އެދި ސޯޝަލް މީޑިއާގައި ހިއްސާކޮށްފައެވެ.\nanyone wanna help buildabetter translation model for dhivehi ?, pls DM. looking for translations (documents; english to dhivehi/dhivehi to english) to add to the dataset. the dataset will be open and free.\n— Sofwath 🎈 (@sofwath) November 14, 2021\nސޮފްވަތު ފާހަގަ ކުރި ގޮތުގައި މިފަދަ ޓްރާންސްލޭޝަން ޑޭޓާ ސެޓްތައް އުފެއްދުމުގައި އެންމެ އެދެވިގެންވާ ގޮތަކީ ބޭނުންވާ ގޮތަށް ލައިސަންސް ކުރެވި، ޕަބްލިކް ޑޮމެއިނެއްގައި އުފެއްދުމެވެ. މިގޮތަށް ލައިސަންސް ކުރެވިފައިވާ ޑޭޓާ ސެޓްތައް މައިކްރޮސޮފްޓް އަދި ގޫގުލް ފަދަ ކުންފުނިތަކުގެ ޓްރާންސްލޭޝަން މޮޑެލްތަކުގައި ބޭނުންކުރުމުގެ ޗާންސް ބޮޑެވެ. އަދި މިފަދަ ޑޭޓާ ސެޓުތަކުން ތަރުޖަމާކުރުމުގެ ނަތީޖާވެސް އެދެވޭ ގޮތަށް ރަނގަޅު ވާނެއެވެ.\nމިދެންނެވުނު ފަދަ ޕަބްލިކް ޑޮމެއިނެއްގައި އުފެއްދިފައިވާ ޑޭޓާ ސެޓެއްގެ މިސާލަކީ މޮޒިއްލާ ކޮމަންވޮއިސްގައި ބޭނުންކުރާ ޑޭޓާ ސެޓެވެ. މިއީ ދިވެހި ޓެކްސްޓް-ޓު-ސްޕީޗް އަދި ސްޕީޗް-ޓު-ޓެކްސް އެޕްލިކޭޝަންތަކުގައި ބޭނުންކުރުމަށް އުފައްދާފައިވާ ޑޭޓާސެޓެކެވެ. ދިވެހި ބަސްތަކުގެ އަޑު ހިމެނޭ މިޑޭޓާ ސެޓް އުފެއްދުމުގެ މަސައްކަތް އެންމެ ފުރަތަމަ ފެށީ ސޮފްވަތެވެ. އެހެންނަމަވެސް އޭނާ ބުނާ ގޮތުގައި އޭނާ އެންމެ ކުރިން ކުރި މަސައްކަތަކީ ޑޭޓާ ހުށަހެޅޭނޭ ވަސީލަތްތަކެއް ތަނަވަސް ކުރުމެވެ. މިހާރު މިޑޭޓާ ސެޓަކީ ކޮމިޔުނިޓީގެ ބައެއް ފަރާތްތަކެއް ވެގެން އުފައްދާ ބޮޑުކުރާ ޑޭޓާސެޓެކެވެ. މިޑޭޓާސެޓަކީ އެންމެނަށްވެސް އަޑު ހުށަހެޅޭނެގޮތަށް އަދި އެޕްލިކޭޝަން ޑިވެލޮޕްކުރާ އެހެން ފަރާތްތަކުން ބޭނުންކުރުމަށް ވެސް ހުޅުވާލެވިފައިވާ ޑޭޓާސެޓެކެވެ.\nސޮފްވަތު މިހާރު ޑޭޓާ އެއްކުރުމަށް އެދިފައިވާ ޕްރޮޖެކްޓްގައި ވެސް ރާވާފައިވަނީ ކޮމަން ވޮއިސް ޕްރޮޖެކްޓްގައި ވެސް ބޭނުންކުރާ ފަދަ ސެޓަޕެއް އުފެއްދުމެވެ. ކޮމަންވޮއިސް އެކޭ އެއްގޮތަށް އޭނާ އެދެނީ މިވެސް ކޮމިޔުނިޓީ ބައިވެރިވެގެން އުފައްދާ އެއްޗަކަށް ވުމަށެވެ. ތަފާތަކީ، މިފަހަރު މިއީ ދިވެހި ބަހުގެ ތަރުޖަމާ ހިމެނޭ ޑޭޓާ ސެޓެކެވެ.\nމީގެ ކުރިންވެސް މިފަދައިން ބަހުގެ ތަޖުރަމާ ހިމެނޭ ޑޭޓާ ސެޓެއް އުފެއްދުމަށް ކުރި މަސައްކަތުގައި ދަތިވި ކަންތައްތައްވެސް ސޮފްވަތު ފާހަގަ ކުރިއެވެ. ދިވެހި ބަހުގެ އެކަޑަމީ ފަދަ އިދާރާތަކުން މަސައްކަތަށް ދެއްވާ ތަރުހީބު ކުޑަވުމެވެ. އެއްކުރެވިފައިވާ މަދު ނަމަވެސް ޑޭޓާ ބޭނުންވާ ފަރާތްތައް ގިނަ ނަމަވެސް، ޑޭޓާ ސެޓަށް ތަކެތި ހުށަހެޅުމުގައި ބައިވެރިވާ ފަރާތްތައް މަދުކަމެކެވެ.\nމެޝިން ލަރނިންގ ފަދަ ޓެކްނޮލޮޖީ ބޭނުންކޮށްގެން އުފައްދާ މޮޑެލްތަކަށް އެންމެ މުހިއްމު ވަނީ ޑޭޓާއެވެ. ޓްރާންސްލޭޝަން ޑޭޓާ ސެޓެއްގައި ޑޭޓާގެ މާނައަކީ ތަރުޖަމާ ކޮށްފައިވާ ލިޔުންތަކެވެ. މިދެންނެވީ ދިވެހި ބަހުން އިނގިރޭސި ބަހަށް އަދި އިނގިރޭސި ބަހުން ދިވެހި ބަހަށް ތަރުޖަމާކޮށްފައިވާ ލިޔުމުގެ ވާހަކައެވެ. މިޑޭޓާ ސެޓް ފުރިހަމަ ކުރުމަށް ތަރުޖަމާ ކޮށްފައިވާ ވީހާވެސް ގިނަ ލިޔުންތައް ބޭނުންވެއެވެ.\nޓްރާންސްލޭޝަން މޮޑެލްއަކަށް ބޭނުންވާ ޑޭޓާ އެންމެ ގިނައިން ހުންނާނީ މީޑިޔާތަކުގައި ކަމަށް ލަފާކުރެވެއެވެ. އެއީ އިގިރޭސި ބަހުން ހުންނަ ޚަބަރުތަކާއި ލިޔުންތައް ތަރުޖަމާކޮށް ގިނައިން ނެރެނީ މީޑިޔާތަކުންކަމަށް ވާތީއެވެ. މިއީ ގިނަ ޑޭޓާތަކެއް ލިބިދާނެ ދާއިރާއެކެވެ. މިދާއިރާގައި ލިޔުންތަކުގެ ގިނަ ބާވަތްތައްވެސް އެކުލެވޭނެއެވެ.\nމީގެ އިތުރުންވެސް ގާނޫނީ ލިޔުންތަކާއި ވާހަކަ ފަދަ ތަކެތި ހިމެނުން ވެސް މުހިއްމެވެ. އެއީ ކުރިން ދެންނެވުނު ވަކި އަތަކަށް ބުރަވެފައިވާ މައްސަލަ ހައްލުކުރުމަށް ޑޭޓާ ސެޓަށް ބެލެންސެއް ގެނައުމުގެ ބޭނުމުގައެވެ. މި އައު ޑޭޓާސެޓް އުފެއްދުމުގައި މުހިއްމު ވަނީ ވީހާވެސް ގިނަ ބާވަތްތަކުގެ ލިޔުންތައް ހިމެނުމެވެ.\nމައިކްރޮސޮފްޓާއި ގޫގުލް ފަދަ ތަންތަނުން އުފައްދަނީ ޑޭޓާސެޓްގެ މައްޗަށް މަސައްކަތްކުރާ ޓޫލްސްއާއި އެޕްލިކޭޝަންތަކެވެ. ދިވެހި ބަހުގެ ޑޭޓާ އުފެއްދުމުގެ މަސައްކަތް ކުރަންވީ ބަޔަކީ މިބަހުން ވާހަކަ ދައްކާ އަހަރުމެން ފަދަ މީހުންނެވެ. ދިވެހި ބަހަކީ އަހަރުމެން ހުރިހާ ދިވެހިންގެ ޝަހުސިއްޔަތުގައި ހިމެނޭ އެއްބައެވެ. އެހެންކަމުން ޒަމާނާ އެކަށޭނެ ގޮތަށް ބަސް ކުރިއެރުވުމުގެ ކުރެވޭ މިފަދަ މަސައްކަތުގައި ހުރިހާ ދިވެހިންވެސް ބައިވެރިވުމަކީ މުހިއްމު ކަމެކެވެ. މިމަސައްކަތުގައި ބައިވެރިވުމަށްޓަކައި، ދިވެހި ބަހުން އިނގިރޭސި ބަހަށް ނުވަތަ އިނގިރޭސި ބަހުން ދިވެހި ބަހަށް ތަރުޖަމާ ކުރެވިފައިވާ ވީހާވެސް ގިނަ ލިޔުންތައް ސޮފްވަތު އަދި ޓީމާއި ހިއްސާ ކުރައްވާށެވެ.\nދިވެހި.އޭއައި އިން ދިވެހިބަހާއި ޓެކްނޮލޮޖީ ގުޅުވާލައިފި


ޔޫއެފާ ސުޕަ ކަޕް ބަޔާން ކާމިޔާބު ކޮށްފި\nހުސައިން ހަބީބު 25 ސެޕްޓެމްބަރ 2020\nއިތުރު ވަގުތުގެ ފުރަތަމަ ހާފުގައި ޖެހި ލަނޑުން، ސެވިއްޔާ 2-1 ން ބަލިކޮށް ޔޫރަޕްގެ ސީޒަން ހުޅުވުމުގެ ގޮތުން ކުޅުނު ޔޫއެފާ ސުޕަ ކަޕް ބަޔާން މިޔުނިކް ކާމިޔާބު ކޮށްފި އެވެ.\nހަންގޭރީގެ ބުޑަޕެސްޓްގެ ފުސްކަސް އެރީނާގައި ކުޅުނު މެޗަށް ޔޫއެފާއިން ވަނީ ސަޕޯޓަރުން ވެއްދުމުގެ އިންތިޒާމު ހަމަޖައްސާފަ އެވެ. ގާތްގަނޑަކަށް 67،000 މީހުންގެ ޖާގައިގެ ސްޓޭޑިއަމްއަށް 20،000 މީހުން ވަނުމުގެ ފުރުސަތު ޔޫއެފާއިން ވަނީ ދީފަ އެވެ. މިއީ ކޮވިޑް-19 ގެ ބަލިމަޑުކަން ކުރިމަތިވި ފަހުން، ޔޫއެފާގެ މެޗަކަށް ސަޕޯޓަރުން ވައްދައިގެން ކުޅުނު ފުރަތަމަ މެޗެވެ. މިދިޔަ ސީޒަންގެ ޔޫއެފާ ޗެމްޕިއަންސް ލީގް އަދި ޔޫރޮޕާ ލީގް ޗެމްޕިއަންކަން ހޯދި ދެ ޓީމަށް ވަނީ، ކޮންމެ ޓީމަކަށް 30،000 ޓީކެޓް ދީ ސަޕޯޓަރުންގެ ވެއްދުމުގެ ފުރުސަތު ދީފަ އެވެ. ބާކީ ޓިކެޓްތައް ވިއްކީ ޔޫއެފާއިންނެވެ.\nމެޗުގައި ފުރަތަމަ ލަނޑު ޖެހީ، ޔޫރޮޕާ ލީގްގެ ޗެމްޕިއަން ސެވިއްޔާއިންނެވެ. މެޗުގެ 13 ވަނަ މިނެޓްގައި ސެވިއްޔާގެ ލަނޑު ލިބުނު ޕެނަލްޓީ އަކުން ކާމިޔާބު ކުރީ ލޫކަސް އޮކޮމްޕޯސް އެވެ. އެ ޕެނަލްޓީ އަކީ އަލުން ސެވިއްޔާއަށް ބަދަލުވެ ފުރަތަމަ 11 ގައި ހިމެނިގެން ކުޅެން ނުކުތް އީވާން ރަކިޓިޗް އަށް، ބަޔާންގެ ޑިފެންޑަރު ޑޭވިޑް އަލްބާ ޗާޖު ކުރުމުން ދިން ޕެނަލްޓީ އެކެވެ. ޕެނަލްޓީގައި އޮކޮމްޕޯސް ވަނީ ބަޔާންގެ ކީޕަރު މެނައުލް ނޯޔާއަށް ބޯޅައިގެ އަމާޒު އޮލުވާލުމަށް ފުހު ތިރިތިރިން ގޯލްގެ ތެރެއަށް ބޯޅަ ވައްދާލަފަ އެވެ.\nމެޗަށް ނުކުތުމުގެ ކުރިން ސެވިއްޔާގެ ކޯޗް ހުލެން ލޮޕެޓެގީ ބުނެފައި ވަނީ، އޭނާގެ ޓީމު ނުކުންނަނީ ދުނިޔޭގެ އެންމެ މޮޅު ޓީމާ ދެކޮޅަށް ކަމަށެވެ. މުޅި މެޗުގައިވެސް ބަޔާން ކުޅެފައި ވަނީ ވަރަށް ބޮޑަށް ވިއްދައިގެންނެވެ. ނަތީޖާއަކަށްވީ ސެވިއްޔާގެ މުޅި ޓީމު އަމިއްލަ ހާފުގެ ތެރެއަށް ފައިބައިގެން ކުޅެން ޖެހުމެވެ. ބަޔާންގެ ލަނޑު 34 ވަނަ މިނެޓްގައި ރޮބަޓް ލެވެންޑޮސްކީ ތަނަވަސްކޮށްދިން ފުރުސަތަކުން ކާމިޔާބު ކުރީ ލިއޯން ގޮޓެޒްކާ އެވެ.\nފުރަތަމަ ހާފުގައި ސެވިއްޔާއިން ޖެހި ލަނޑެއް އޮފް ސައިޑް ކަމަށް ނިންމައި ގަބޫލު ނުކުރި އެވެ. ދެ ވަނަ ހާފުގައި ބަޔާން އަށް ޖެހި ދެ ލަނޑެއް ގޯލް ކަމަށް ގަބޫލު ނުކުރި އެވެ. ފުރަތަމަ ލަނޑު ގަބޫލު ނުކުރާ ކަމަށް ނިންމީ އޮފް ސައިޑް ވުމުންނެވެ. ދެ ވަނަ ލަނޑު ގަބޫލު ނުކުރީ، ލަނޑު ޖަހަން ބޯޅަ ތަނަވަސް ކޮށްދިނުމުގެ ކުރިން ލެވަންޑޮސްކީ ފައުލް ކޮށްފައި ވުމުންނެވެ. އެހެންނަމަވެސް ވީޑިއޯ ރިޕްލައިން ފެންނަ ގޮތުގައި ލެވަންޑޮސްކީ، ސެވިއްޔާގެ ކުޅުންތެރިޔާއަށް ޗާޖުކޮށްފައެއް ނުވެ އެވެ.\nދެ ވަނަ ހާފުގައި ފަހު ކޮޅުގައި ކައުންޓަ އެޓޭކުން ލިބުނު ފުރުސަތެއްގައި ސެވިއްޔާގެ ޖެސޫސް ނާވަސް އަށް ވަނީ ހުސް ފުރުސަތެއް ލިބިގެން ގޮސްފަ އެވެ. އޭނާއަށް ލިބުނު ބޯޅައަށް ހުރަސް އަޅަން ހުރީ ކީޕަރު ނޯޔޯ އެކަންޏެވެ. އޭރިއާ ތެރެއަށް ވަދެ ނާވަސް ފޮނުވާލި ބޯޅަ ބޭރަށް ދިޔައީ ނޯޔޯ ފައިގައި ޖެހިފަ އެވެ. އިތުރު ވަގުތުގެ ފުރަތަމަ ހާފުގައި ފުރަތަމަ ކޮޅު ނުރައްކާތރި ދެ ފުރުސަތެއް ސެވިއްޔާ ތަނަވަސް ކުރި އެވެ. ބަޔާން މެޗުން މޮޅު ކޮށްދިން ލަނޑު އިތުރު ވަގުތުގެ ފުރަތަމަ ހާފުގެ ފަހު ވަގުތުގައި ކާމިޔާބު ކުރީ ހާޥި މާޓިނޭޒް އެވެ. އޭނާ ލަނޑު ޖެހީ ކޯނަރަކުން ތަނަވަސްވި ބޯޅައިންނެވެ.\nއަރުޝީފަށް ނެގީ 25/09/2020 16:34\nއެންމެފަހުން އަޕްޑޭޓްކުރީ 25/09/2020 16:34\n”ކަރުހަކުރު“ ސީޒަން3– ތީމް ލަވަ ނެރެ، ޕްރިމިއާ ތާރީޚް އިޢުލާނުކުރަނީ\nއަޙްމަދު ރަޝީދު 28 މިނެޓު ކުރިން\n”ލޫޑޯ“ – ޓްރެއިލާ ވަރަށް ޝައުގުވެރި!


Fuluhunnah filan kandah fummaali meehaa falhurasheggai ovvaa hoadhaifi\nފުލުހުންނަށް ފިލަން ކަނޑަށް ފުންމާލި މީހާ ފަޅުރަށެއްގައި އޮއްވާ ހޯދައިފި\n2 މަސް, 1 ހަފްތާ,4ދުވަސް,7ގަޑި, 43 މިނެޓް, 49 ސިކުންތު ކުރިން 1010ހުސައިން ނާސިފް\nގއ. ކަނޑުހުޅުދޫ އަށް ދިޔަ ފެރީއަކުން މަސްތުވާތަކެތި ގެންދާތީ، އެ ރަށުގައި ފުލުހުން ހަރަކާތްތެރިވާކަމުގެ މައުލޫމާތު ލިބުމުން ފެރީން ކަނޑަށް ފުންމާލި މީހާ މާވަރުލު ކިޔާ ފަޅު ރަށެއްގައި އޮއްވާ ފުލުހުންގެ ބެލުމުގެ ދަށަށް އެމީހާ ގެންގޮސްފިއެވެ.\nފުލުހުން ވިދާޅުވީ ރޭ ގއ. ކަނޑުހުޅުދޫއަށް ދަތުރުކުރަމުން ދިޔަ ފެރީއަކުން ފުލުހުންނަށް ފިލަން ފުއްމާލި މީހާ އެ އަތޮޅު މާވަރުލު ވަލުތެރޭގައި ފިލާ އޮއްވާ ފެނިފައިވާ ކަމަށެވެ. އޭނާ ފެނުނީ ހެނދުނު 9:00 ހާއިރު ކަމަށެވެ.\nފުލުހުން ވިދާޅުވީ އޭނާ ކަނޑަށް ފުންމާލީ މަސްތުވާތަކެތި ހިފައިގެން ނަމަވެސް އޭނާ ފުލުހުންގެ ބެލުމުގެ ދަށަށް ގެންދިޔައިރު އެފަދަ އެއްވެސް އެއްޗެއް އޭނާގެ އަތުގައި ނެތް ކަމަށެވެ. އޭނާ ހޯދުމުގައި މާވަރުލުގައި މަސައްކަތް ކުރާ ފަރާތްތަކުގެ އެހީތެރިކަން ފުލުހުންނަށް ލިބިފައިވާތީ އެކަމަށް ފުލުހުން ވަނީ ޝުކުރު އަދާކޮށްފައެވެ.\nމުހައްމަދު އަލީ ނަމަކަށް ކިޔާ އެ މީހާ ކަނޑަށް ފުއްމާލުމުން އޭނާ އަށް އެހީވުމަށް ބޮއްކުރައެއްގައި ދިޔަ ތިން މީހަކު ވެސް ރޭ ވަނީ ކަނޑުވެފައެވެ. އެމީހުން ކަނޑުވީ އެމީހުން ދަތުރުކުރި ބޮއްކުރާ ބަންޑުން ޖަހާލުމުންނެވެ.\nފުލުހުން ވިދާޅުވީ ޑިންގީ ބަންޑުންޖަހާލި ހާދިސާގައި ކަނޑުވި މީހުންގެ ތެރެއިން އެކަކު ފަތާފައި މާވަރުލަށް އެރިކަމަށާއި އަދި އެކަކު ކަނޑުހުޅުދޫގެ ދޯންޏަކަށް އަރާފައިވާކަމަށެވެ. އެ މި ތިން މީހުން ވެސް ރޭ ވަނީ ފުލުހުންގެ ބެލުމުގެ ދަށަށް ގެންގޮސްފައެވެ.


A Level imthihaan fashaifi\nއޭލެވަލް އިމްތިހާން ފަށައިފި\nސީއެޗްއެސްއީގެ ދަރިވަރުންތަކެއް އިމްތިހާން ހަދަނީ -- ފޮޓޯ: ޕީއެސްއެމް\nއެޑެކްސެލް އޭލެވަލް އިމްތިހާނު 2800 އަށް ވުރެ ގިނަ ދަރިވަރުންނާއެކު މިއަދު ފަށައިފި އެވެ.\nއިމްތިހާނު ކުރިއަށް ދާނީ މިއަދުން ފެށިގެން ކުރިއަށް އޮތް މެއި މަހުގެ 14 ވަނަ ދުވަހުގެ ނިޔަލަށެވެ.\nމި އިމްތިހާން ކުރިން ބާއްވަން ނިންމާފައި އޮތީ މިއަހަރުގެ މެއި ޖޫންގަ އެވެ. ނަމަވެސް ކުރިން މަޝްވަރާ ކުރުމެއް ނެތި އިމްތިހާންގެ ތާވަލަށް އެޑެކްސެލް އިން ބަދަލު ގެނައުމާ ގުޅިގެން އިމްތިހާން މިއަދަށް އަވަސް ކުރަން ޖެހުނީ ކަމަށް އެޑިޔުކޭޝަން މިނިސްޓްރީން ކުރިން ބުނެފައިވެ އެވެ.\nއިމްތިހާން ކުރިއަށް ގެންދަނީ ކޮވިޑް 19އާއި ގުޅިގެން އެޗްޕީއޭ އިން އަންގާފައިވާ އުސޫލުތަކާ އެއްގޮތަށް ފިޔަވަޅުތައް އަޅައިގެންނެވެ.\nމިއަހަރުގެ އިމްތިހާންގައި މާލެ އާއި އަތޮޅުތަކުން ޖުމްލަ 2821 ދަރިވަރުން ބައިވެރިވެފައިވެ އެވެ. އެއީ މާލޭގެ ސްކޫލްތަކުން 1890 ދަރިވަރުންނާއި، އަތޮޅުތެރޭގެ ސްކޫލުތަކުން 931 ދަރިވަރުންނެވެ.\nއިމްތިހާން ކުރިއަށް ގެންދަނީ މާލޭގެ ހަ ސެންޓަރަކާއި އަތޮޅު ތެރޭގެ 385 ސެންޓަރެއްގައެވެ.\nއެޑެކްސެލް އޭލެވަލް އިމްތިހާނު އަވަސްކުރުމާ ގުޅިގެން ކުރިން މެއި މަހުގެ ފަސްވަނަ ދުވަހު ފެށުމަށް ހަމަޖައްސާފައި އޮތް އެޗްއެސްސީ އިމްތިހާނު މިހާރު ކުރިއަށް ގެންދިއުމަށް ނިންމާފައިވަނީ މިއަހަރުގެ ޖޫން މަހުގެ 13 އިން 17 އަށެވެ.\nކޮވިޑް 19އާއި ގުޅިގެން ގިނަ ދުވަސް ތަކަކު ސްކޫލުތައް ބަންދުކޮށްފައި ބެހެއްޓުމަށްފަހު އެކަޑެމިކް ކަލަންޑަރަށް ވެސް އެޑިޔުކޭޝަން މިނިސްޓްރީން މިހާރު ވަނީ ބޮޑު ބަދަލެއް ގެނެސްފަ އެވެ. އެގޮތުން ދިރާސާ އަހަރުގެ ކިޔެވުން ކޮންމެ އަހަރެއްގެ އޯގަސްޓް މަހުގެ ތެރޭގައި ފަށާ ގޮތަށް ވަނީ ނިންމާފަ އެވެ.\nމިނިސްޓްރީ އޮފް އެޑިއުކޭޝަން ސީއެޗްއެސްއީ އޭ ލެވެލް\nސީއެޗްއެސްއީ މަސައްކަތް ކުރިޔަށްދޭ


Raajjeyge minivankan rakkaatherikuran India in dhin ehee handhaan kuran: Maumoon | Mihaaru\nނޮވެމްބަރު3ގެ ހަމަލާގައި ބައިވެރިވި ސަރަގު އަހުމަދު ނާސިރު ހައްޔަރުކޮށްގެން މާލެ ގެނެސް ސިފައިންގެ ގެއަށް ގެންދަނީ\nރާއްޖޭގެ މިނިވަންކަން ރައްކާތެރިކުުރަން އިންޑިޔާއިން ދިން އެހީ ހަނދާންކުރަން: މައުމޫން\n03 ނޮވެމްބަރ 2018 - 15:02 16 comments\nމީގެ 30 އަހަރު ކުރިން ރާއްޖޭގެ މިނިވަންކަން ބޭރުގެ ފަރާތްތަކުގެ ކިބައިން ރައްކާތެރިކުުރުމަށް ދެއްވި ކުއްލި އެހީތެރިކަން ފަށްފަށުން ހަނދުމަފުޅު ކުރައްވާ ކަމަށް، ނޮވެމްބަރު ތިނެއްގެ ހާދިސާ ހިނގިއިރު ރާއްޖޭގެ ރައީސަކަށް ހުންނެވި ކުރީގެ ރައީސް މައުމޫން އަބްދުލް ގައްޔޫމު މިއަދު ވިދާޅުވެއްޖެ އެވެ.\nމައުމޫން އެހެން ވިދާޅުވީ، އިންޑިޔާގެ ކުރީގެ ބޮޑު ވަޒީރު ރަޖީވް ގާންދީ އާއެކު ނަންގަވާފައިވާ ފޮޓޯއަކާއެކު ކުރެއްވި ޓްވީޓެއްގަ އެވެ. ދެ ގައުމުގެ ދިދައާއެކު އެ ފޮޓޯފުޅުގައި ޖަހާފައިވަނީ 1988 ވަނަ އަހަރު މަތިން ދުވަހަކު ވެސް ހަނދާން ނައްތާނުލުމަށެވެ.\nމިއަދު ނަސްރުގެ ދުވަސް ފާހަގަކުރަނީ ނޮވެމްބަރު 3، 1988 ގައި ދިވެހީންގެ ބަޔަކާ ގުޅިގެން ސްރީ ލަންކާގެ ތަމަޅަ ހަނގުރާމަވެރިންގެ ބަޔަކު ރާއްޖެ އަރައި ދިން ހަމަލާގެ ނާކާމިޔާބުވެ ދިވެހިންނަށް ލިބުނު ނަސްރު ގެ ހަނދާން އައު ކުރުމަށެވެ.\nއެ ހަމަލާ ނާކާމިޔާބުވުމުން ތަމަޅ ހަނގުރާމަވެރިން ފިލައިގެން ދިޔައީ މާލޭ ބަނދަރުގައި އޮތް އާގުބޯޓެއް ކަމަށްވާ ޕްރޮގްރެސް ލައިޓްގަ އެވެ. އެކަމަކު ކަނޑު މަތިން އެ ބޯޓު ހުއްޓުވައި، އިންޑިއާ ސިފައިން ހަމަލާދީ ފައްތާލި އެވެ. އަދި އެ ހަމަލާގެ ޒިންމާ ނަގަންޖެހޭ ހާޖަރާގޭ އަބްދުﷲ ލުތުފީ އާއި ސަގަރު އަހުމަދު ނާސިރުގެ އިތުރުން، މަރުނުވެ ތިބި ޓެރަރިސްޓުން އަތުލައިގަނެގެން މާލެ ގެނަ އެވެ. އަދި ރަހީނުކޮށްގެން ގެންދިޔަ ދިވެހިންގެ ތެރެއިން ގިނަ ބަޔަކު ސަލާމަތްކުރި އެވެ.\nލުތުފީ އާއި ނާސިރުގެ މައްޗަށް އޭރުގެ އެންމެ މަތީ ކޯޓު، ހައި ކޯޓުން، އިއްވީ މެރުމުގެ ހުކުމެވެ. އެކަމަކު ރައީސުލްޖުމްހޫރިއްޔާ އަށް އޭރުގެ ގާނޫނުއަސާސީން ލިބިދޭ ބާރުގެ ދަށުން، ރައީސް މައުމޫން އެ ހުކުމް ބަދަލުކުރެއްވީ އުމުރު ދުވަހު ޖަލަށް ލާށެވެ.\nރާއްޖޭގައި އަމަލްކުރަމުން އައި ގަވާއިދެއްގައި އުމުރު ދުވަހަށް ޖަލަށް ލުން ކަމަށް ބަލާފައި ވަނީ 25 އަހަރެވެ. އެހެންކަމުން 19 ދިވެހިންގެ މަރުގެ ޒިންމާ އުފުލަން ޖެހޭ ދެ ކުށްވެރިން އެ 25 އަހަރު ފުރިހަމަކުރުމުން މިނިވަންވީ އެވެ.\nއިތުރު ލިޔުންތައް ރައީސް މައުމޫން އަބްދުލްގައްޔޫމް އެމްއެންޑީއެފް ނަސްރުގެ ދުވަސް ރާއްޖެ-އިންޑިއާ ނޮވެމްބަރު 3


Dharaneege malhi akee hiyaalee vaahaka eh, loan dhenee sharuthakaa nulai: China safeeru | Mihaaru\nރައްޔިތުންގެ މަޖިލީހުގެ ރައީސް މުހައްމަދު ނަޝީދު (ކ) ރާއްޖޭގައި ހުންނަވާ ޗައިނާގެ ސަފީރު ޖަންގް ލިޖޮންގް އާ ފެބްރުއަރީ މަހު ރައްޔިތުންގެ މަޖިލީހުގައި ބައްދަލުކުރައްވަނީ. ---ފޮޓޯ: މަޖިލީހުގެ އިދާރާ\n17 ސެޕްޓެމްބަރ 2020 - 12:01\nރައީސް މުހައްމަދު ނަޝީދު ރާއްޖެ-ޗައިނާ ޗައިނާގެ ސަފީރު ޒަންގް ލިޒޯންގް ޗައިނާ ޑިޕްލޮމެޓިކް ގުޅުން\n72 ކޮމެންޓް, 66 ރިއެކްޝަންސް\nނަަަަަަސީދުގެ ވެރިކަމުގައި ޖީއެމުއާރށް އެއާރޕޯޓް ދިނީމަ އެތަަަަަަަަަނުންލިބުނު ފައިދާ ފެނި އިން ޑިޔާ ބުއްދިގޯސްވީ\nޗައިނާ ސަފީރުވެސް ވެއްޖެ ދޯ ނަޝީދަކީ އެއްވެސް ވަރަކަށް ހަމައިގަ ހުންނަ މީހެއް ނޫންކަން ދެނެގަންނަން...އޭނަ އަބަދުވެސް ޙިޔާލީ ދުނިއެއްގަ އުޅޭ މީހެއްކަން\nއިންޑިޔާގެ ލޯނުތައް ވަރައް ނުރައްކާ. ބައެއްލޯނުތައް ވަރައްބޮޑު ރޭޓަކުން ދެނީ.\nރާއްޖެ އަމިލްލަ ފައިމައްޗަ ތެދުކުރަން ޗައިނާއިން ވަނީ އަގުހުރި މަސައްކަތެއް ކޮއްދީފަ. ދިވެހިން ޗައިނާ ނުހަނު ލޯބިން ބަލައިގަންނަން.\nއިންޑިޔާ ސަރުކާރު މާހިޔަޅުކަން ބޮޑުވާނެ ޔަޤީން، ނޭގެ މި ޤައުމަށް ހަދާލާނެގޮތެއްވެސް. މިހާރުވެސް ފާޅުގަ އެޤައުމުގެ ސިޔާސީ ލީޑަރުން އެގޮވަނީ ރާއްޖެ ހޮފާށޭ.... އިންޑިޔާއަކީ އެއްއިރެއްގަވެސް ފައިދާއެއްނުވާގޮތަކަށް މުއާމަލާތް ޤައުމެއްނޫން.\nމި ހުރިހާ ކަމެއް ސިޔާސީ މީހުން މިކުރަނީ ދިވެހިންގެ ޑިމާންޑް ތަށް ފުއްދަން. ލިބޭ އެއްޗަކުން އުޅެން ދަސް ނުކުރާހާ ދުވަހަކު މިކަމެއް ނުނިމޭނެ. މާލެ ތޮއްނުޖައްސާ ރައްރަށުގަ ވެސް އުޅެވޭން. މާ ތަހުޒީބު ޤައުމުތަކުގަ ފެރީ ދަތުރު ކުރޭ އާމުން . ހުޅުމާލެ އަށް އާދައިގެ ދޯންޏެއްގަ 20މިނެއްޓުން ދެވޭ. ނުޖެހޭ ދަރަނިވެރި ވެގެން ހުޅުމާލެ އަށް ދާން ބުރިޖް އަޅަކަށް.\nބަދަލުގަ ޕޮރްޖެކްޓް ދެނީ ބިޑަކާނުލާ\nރަގަލު ޝަރުތެއްނެތް. އަހަރު ތަކަކަށްފަހު ބުނާނެ އެސަރަހައްދު، މި ސަރަޙައްދު، އެ އަތޮޅު، މި އަތޮޅު އަކީ މަމެންގެ ތަންތަނޭ. ލަންކާވެސް ހަމަ ބުއީ މި ބޮނޑި. ދުނިޔޭގައި ތިބި ބަޔަކު ބަލަންތިބޭ. ރާއްޖެވެސް މި ބޮނޑި ބޯނޭކަން ޔަޤީން.\nދެން އިންޑިއާ އިން މި ނަގާ ލޯނު ތައް ވާނީ ކިހިނެތް ، އިންޑިއާއިން ބުނާނީ ތީ ކަލޭމެނަށް ދިން ސަދަގާތެކޭ. މީގެ ކުރިން ވެސް އިން ހެދީ އެހެން.\nޔާމިނު ދައުރުގަ ޕުރޮޖެކްޓު ތައް ދިން ކުންފުނިތައް ތަހުގީގު ކުރަންޖެހޭ. ގިނަ ކުންފުނިތައް މީ ރިޝްވަތުގެ ކަޓުދިން ވައްކަމުގަ ނުސީދާ ކޮއް ބައިވެރިވި ކުންފުނިތައް\nތެދެއްހެދޭނީ ދައްކަވާ ވާހަކަ އެގޭ ހާލުގަ ހުރެގެންތާ.


ޖޫރިމަނާއަކާއި ނުލައި އަންނަމަހުގެ 10 ވަނަ ދުވަހުގެ ނިޔަލަށް ވޯކް ޕާމިޓް ފީ ބަލައިގަންނާނެ ޖޫރިމަނާއަކާއި ނުލައި އަންނަމަހުގެ 10 ވަނަ ދުވަހުގެ ނިޔަލަށް ވޯކް ޕާމިޓް ފީ ބަލައިގަންނާނެ\nޖޫރިމަނާއަކާއި ނުލައި އަންނަމަހުގެ 10 ވަނަ ދުވަހުގެ ނިޔަލަށް ވޯކް ޕާމިޓް ފީ ބަލައިގަންނާނެ\nރާއްޖޭގައި މަސައްކަތްކުރާ ބިދޭސީންތަކެއް - ފޮޓޯ: މުޙައްމަދު ވަޙީދު / ޕީއެސްއެމް ނިއުސް.\nއަންނަ މަހުގެ 10 ވަނަ ދުވަހުގެ ނިޔަލަށް ޖޫރިމަނާއަކާއި ނުލައި ވޯކް ޕާމިޓް ފީ ބަލައިގަންނާނެކަމަށް އިކޮނޮމިކް މިނިސްޓްރީން ވިދާޅުވެއްޖެއެވެ.\nއިކޮނޮމިކް މިނިސްޓްރީން ވިދާޅުވީ، ދިވެހިރާއްޖޭގައި ބިދޭސީން ވަޒީފާ އަދާކުރުމާބެހޭ ޤަވާޢިދުގައި ބަޔާންކުރާ ގޮތުގެ މަތިން، ވޯކް ޕާމިޓް ދޫކުރުމުގެ މަސައްކަތް މިހާރު ފަށާފައިވާކަމަށެވެ. މިބަދަލާއި ގުޅިގެން، އެކްސްޕަޓް އޮންލައިން ސިސްޓަމް މެދުވެރިކޮށް ވޯކް ޕަރމިޓް ފީ ދެއްކުމުގައި ސިސްޓަމް ބޭނުންކުރައްވާ ފަރާތްތަކަށް ދަތިތަކެއް ކުރިމަތިވަމުންދާކަން ފާހަގަކުރެވިފައިވާކަމަށް މިނިސްޓްރީން ވަނީ ވިދާޅުވެފައެވެ. އެހެންކަމުން، 10 މާރޗްގެ ނިޔަލަށް، ޖޫރިމަނާއަކާނުލައި ވޯކް ޕަރމިޓް ފީ ބަލައިގަތުމުގެ އިންތިޒާމް ހަމަޖެހިފައިވާކަމަށް އިކޮނޮމިކް މިނިސްޓްރީން ވިދާޅުވެއެވެ.\nއަލަށް އެކުލަވާލާފައިވާ، ރާއްޖޭގައި ބިދޭސިން ވަޒީފާ އަދާކުރުމާބެހޭ ގަވައިދުގެ ދަށުން ވޯކް ޕާމިޓް ދޫކުރަން ފެށީ މި މަހުގެ 15 ވަނަ ދުވަހުއެވެ. މި ގަވައިދު ބުނާގޮތުން ބިދޭސީންނަށް ރާއްޖޭގައި ވަޒީފާ އަދާކުރެވޭނީ ވޯކް ޕާމިޓު ހޯދައިގެންނެވެ. ވޯކް ޕާމިޓު ދޫކުރާނީ، މިނިސްޓްރީން ބިދޭސީންގެ ވެރިފިކޭޝަން ފުރިހަމަކޮށްފައެވެ. އެ ވެރިފިފިކޭޝަން ފުރިހަމަކުރުމުގެ ކަންކަން ކުރަނީ އެކްސްޕެޓް އޮންލައިން ސިސްޓަމް މެދުވެރިކޮށެވެ.\nބިދޭސީން ރާއްޖެ އެތެރެވާ ތާރީހުން ފެށިގެން 15 ދުވަސް ތެރޭ، ވޯކް ޕާމިޓާއި ވޯކް ވިސާ ހޯދަން ޖެހެއެވެ. މި މުއްދަތުގައި ވޯކް ޕާމިޓް ނުހައްދައިފިނަމަ ޖޫރިމަނާ އާއެކު ވޯކް ޕާމިޓް ފީގެ ގޮތުގައި މަހަކު 350 ރުފިޔާ ދައްކަން ޖެހެއެވެ.


Dhuniye Ge Emme Agubodu Face Mask Miothee - Vaguthu\nކޮވިޑް-19 ގެ ނުރައްކަލާއެކު މާސްކު އުފައްދާ ކުންފުނިތަކަށް ވަނީ ބާރުބޮޑުވެފައެވެ. އަދި ތަފާތު އެކި ގޮތްގޮތަށް އުފައްދާފައިވާ މާސްކުތައްވެސް ފަހަކަށް އައިސް ފެންނަމުން ދެއެވެ. އެގޮތުން މިހާތަނަށް ދުނިޔޭގައި އުފެއްދާ އެންމެ އަގުބޮޑު މާސްކު މިވަނީ ދައްކާލާފައެވެ.\nރަނާއި ޖަވާހިރުން ގިރިޓީކޮށްފައިވާ މި މާސްކަކީ އިސްރާއިލްގެ ރަނުގެ ވިޔަފާރިކުރާ ކުންފުންޏަކުން އުފައްދާފައިވާ މާސްކެކެވެ. ގިނަ އަދަދަކަށް އަގުބޮޑު މައުދަން ބޭނުންކޮށްގެން އުފައްދާ މި މާސްކުގެ އަގު 1.5 މިލިއަން އެމެރިކާ ޑޮލަރަށް އަރާ ކަމަށް ބެލެވެއެވެ.\nމި މާސްކު ފަރުމާކުރި ޑިޒައިނަރު، އިސާކް ލެވީ ނޫސްތަކުގައި ބުނެފައިވާ ގޮތުން މާސްކު އުފެއްދުމަށްޓަކައި 18 ކެރެޓުގެ ރަން ބޭނުންކުރާނެ އެވެ. އަދި ކަޅާއި ހުދު ޖަވާހިރު ހިމެނޭހެން މި މާސްކުގައި 3600 ޖަވާހިރު ބޭނުންކޮށްފައިވާނެ ކަމަށް އޭނާ ވަނީ ބުނެފައެވެ.\nމާސްކު އުފެއްދި ކުންފުނިން ބުނެފައިވާ ގޮތުން މި މާސްކުގެ މަސައްކަތް އެކީ ފުރިހަމަކޮށް ނިންމާލެވޭނީ މިއަހަރުގެ ފަހުކޮޅުއެވެ. އަދި އެ މަސައްކަތް ނިމޭއިރު ދުނިޔޭގައި މިހާތަނަށް އުފެއްދި އެންމެ އަގުބޮޑު މާސްކަކަށް މި މާސްކު ވެގެންދާނެ ކަމަށް އެފަރާތުން ވަނީ ބުނެފައެވެ.\nއެ ކުންފުނިން ނިންމާފައިވަނީ މާސްކު އުފައްދައި ނިމުމާއެކު އެންމެ ފުރަތަމަ ގަންނަން ބޭނުންވާ ފަރާތަކަށް މާސްކު ވިއްކާލުމަށެވެ. އެހެންކަމުން މިހާރުން ފެށިގެން، ޝަޢުގުވެރިވާ ފަރާތްތަކަށް ފުރުސަތު ހުޅުވާލާފައިވާ ކަމަށް އެފަރާތުން ބުނެފައި ވެއެވެ.\nއަގުބޮޑު ޖަވާހިރާއި ރަނުން ހަދާ މި މާސްކަކީ އާދައިގެ އެހެން މާސްކުތަކަށްވުރެ ސަތޭކަގުނަ ބަރު މާސްކެކެވެ. މި މާސްކަކީ ކޮވިޑް-19 ފަދަ ބަލިމަޑުކަމުން ރައްކާތެރިވުމަށް އެކަށީގެންވާ މާސްކަކަށް ނުވާއިރު، މިއީ ރަމްޒީ އެއްޗެއް ކަމަށް ކުންފުނިން ބުނެއެވެ.\nމީގެ ކުރިން އިންޑިއާ މީހަކުވެސް ރަނުން މާސްކެއް ހަދާފައި ވެއެވެ.


Sarukaraaa Majileehakee Rayyithunge Adu Ahaane Baeh: Rozaina - Vaguthu\nއެމެރިކާގެ ހާލަތު އިތުރަށް ގޯސްވެ، ގިނަ ބަޔަކު މަރުވަނީ -3ގަޑިއިރު ކުރިން\nސަރުކާރާއި މަޖިލިހަކީ ރައްޔިތުންގެ އަޑު އަހާނެ ބައެއް- ރޮޒެއިނާ\nއައްޑޫ މީދޫ ދާއިރާގެ މެމްބަރު ރޮޒެއިނާ އާދަމް ވާހަކަ ދައްކަވަނީ. --- ފޮޓޯ: މަޖިލިސް\nރައީސް އިބްރާހިމް މުހައްމަދު ސޯލިހްގެ ސަރުކާރާއި ރައްޔިތުންގެ މަޖިލިހަކީ ރައްޔިތުންގެ އަޑު އަހާނެ ބައެއް ކަމަށް އެމްޑީޕީ ޕާލަމެންޓްރީ ގްރޫޕްގެ ޗީފް ވިޕް އަދި އައްޑޫ މީދޫ ދާއިރާގެ މެމްބަރު ރޮޒެއިނާ އާދަމް ރޭ ވިދާޅުވެއްޖެއެވެ.\nރޮޒެއިނާ އެގޮތަށް ވިދާޅުވީ، ސަރުކާރުގެ ފަރާތުން ވަޒީފާއާ ބެހޭ ގާނޫނަށް ހުށަހެޅި އިސްލާހުތަކާ ގުޅިގެން ރައްޔިތުންގެ ބޮޑެތި ފާޑުކިޔުންތަކެއް ސަރުކާރަށް އަމާޒުވަމުން އަންނަ ދަނޑިވަޅެއްގައެވެ. ރައްޔިތުންގެ އެންމެ ބޮޑު އެއް ކަންބޮޑުވުމަކީ ސަރުކާރުގެ ސުޕަ މެޖޯރިޓީއެއް މަޖިލިހުގައި އޮވެ، ސަރުކާރުން ހުށަހެޅި ބިލް، އެއްވެސް ބަދަލަކާ ނުލައި މަޖިލިހުން ފާސްކޮށްފާނެތީއެވެ.\nރޮޒެއިނާ ކުރެއްވި ޓުވީޓެއްގައި ވިދާޅުވީ މިހާރު އޮތް ސަރުކާރާއި މަޖިލިހަކީ ވެސް ރައްޔިތުންގެ އަޑު އަހާނެ ބައެއް ކަމަށެވެ. އަދި ވަޒީފާއާ ބެހޭ ގާނޫނަށް ހުށަހެޅި އިސްލާހުތަކާ ގުޅިގެން ރައްޔިތުންގެ ކަންބޮޑުވުންތަކަށް ހައްލު ހޯދައިދޭނެ ކަމަށް ރޮޒެއިނާ ވިދާޅުވިއެވެ.\nރޮޒެއިނާ އެގޮތަށް ވިދާޅުވި އިރު، ވަޒީފާގެ ޕްރޮބޭޝަން މުއްދަތު ހަ މަހަށް އިތުރު ކުރުމަށް ކެނދިކުޅުދޫ ދާއިރާގެ އެމްޑީޕީގެ މެމްބަރު އަހުމަދު އީސަ ހުށަހެޅުއްވި ބިލާ ގުޅިގެން އެތައް ބައެއްގެ ފާޑު ކިޔުންތައް އަމާޒުވެފައި ވަނީ ސަރުކާރަށެވެ.\nއެ މައްސަލައިގައި ރައްޔިތުންގެ މަޖިލިހުގެ ރައީސް މުހައްމަދު ނަޝީދު ވިދާޅުވީ އެ ބިލް މަޖިލިހަށް ހުށަހަޅާފައި އޮތީ ސަރުކާރުން ބޭނުންވި ގޮތަށް ކަމަށެވެ. އަދި މަޖިލިހުން ކޮންމެ ބިލެއް ވެސް ފާސް ކުރާނީ އާންމުން ބޭނުންވާ ގޮތް ބެލުމަށް ފަހު ކަމަށް އެމަނިކުފާނު ވިދާޅުވިއެވެ. އަދި ވަޒީފާއާ ބެހޭ ގާނޫނު ވެސް ފާސް ކުރާނީ އާންމުން ބޭނުންވާ ގޮތަށް އިސްލާހުކޮށްގެން ކަމަށް ވެސް އެމަނިކުފާނު ވިދާޅުވިއެވެ.\nވަޒީފާއާ ބެހޭ ގާނޫނުގައި ބަލިވެގެން ސަލާމް ބުނުމުގެ މާއްދާއަށް ވެސް އިސްލާހުތަކެއް ގެންނަން ސަރުކާރުން ހުށަހެޅިއެވެ.\nއެގޮތުން މެޑިކަލް ސެޓްފިކެޓް ނުވަތަ ސަލާމުގެ ސެޓްފިކެޓް ވަޒީފާއަށް ނިކުންނަ ދުވަހު ހުށަހެޅުމުން މެނުވީ، އެ މުވައްޒަފަކަށް ސަލާމުގެ ޗުއްޓީ ދިނުން ވަޒީފާ ދޭ ފަރާތުގެ މައްޗަށް ލާޒިމު ވެގެން ނުވާ ކަމަށް ބިލްގައި ވަނީ ބުނެފައެވެ.\nކުލި ނުދެއްކޭ މީހުން ރަށަށް ދާން ގޮވާލުމުން އީސަ ހޫނު ފެނަށް\nދޮގު ހަބަރު ފަތުރާ ފަރާތްތަކާއި މެދު ފިޔަވަޅުއެޅުމަށް ގޮވާލައިފި\nފެބުރުއަރީ 18, 2020 10:14\nތިޔަހެން ތިޔަވިދާޅުވީ މިހާރު ސަރުކާރާއި މަޖިލިސް ރައްޔިތުންގެ އަޑު ނާއްސަވަނީތޯ؟\nފެބުރުއަރީ 18, 2020 15:45\nސަރުކާރުން ރައްޔިތުންގެ އަޑު އައްސަވާ ވަރު ފެންނަނީ އިންޓަނެޓުގެ އަގު ހެޔޮ ކުރަނީ 2023ގައި\nފެބުރުއަރީ 18, 2020 10:17\nރައްޔިތުންނަކީ ކޮބައިތޯ؟ އެމްޑީޕީގެ މުޒާހިރާކުރާ ކުދިންކޮޅަށް ތިޔަބިލު ބަރާބަރު. މިވާގޮތެއް ނޭނގެ\nފެބުރުއަރީ 18, 2020 10:30\nސަރުކާރާ މަޖިލީހުގެ މުނާފިގުކަމާ ނުބައިކަން ރައްޔިތުންނަށް ފެނިގެންދަނީ ކުރިން އޮތް ލުއިގޮތް މުވައްޒަފުންނަށް ބުރައަކަށް ހަދަން ބޭނުންވި ނުވީމަ މުނާފިގުން ވާހަކަ ދައްކާ ވައްތަރު ދެކިބަލަ\nފެބުރުއަރީ 18, 2020 10:41\nރައްޔިތުންނަށް ދުއްތުރާކޮށް އަނިޔާވެރި ޢަމަލުތައް ހިންގާފަ ރައްޔިތުން ކެކިގަތީމަ އެކަންތައް ހުއްޓާލުމަކީ ރައްޔިތުންގެ އަޑުއެހުން ނޫންކަން ނޭނގޭވަރުގެ ގަމާރުން ސިޔާސަތުތައް ކަނޑައެޅުމަށް ތިބީމާ މިކަހަލަ ހަމަނުޖެހޭ ވާހަކަތައް އަޑުއިވޭނެ\nފެބުރުއަރީ 18, 2020 10:48\nމިހާރު އެގިގެން ދިޔައީ މިސަރުކާރަކީ ވަޒީފާއަދާކުރާ މީހުނަށް އަނިޔާވެރި ސަރުކާރެއްކަން އަދި ދީނަށާ ރަސޫލާއައް ފުރައްސާރަކޮއް ހަޖޫޖަހާ މީހުނަށް ހިއްވަރުދީ ނުވިތާކަށް ބޮޑެތި މުސާރަދީގެން ގެންގުޅޭ ސަރުކާރެއްކަން\nފެބުރުއަރީ 18, 2020 12:43\nރޮރެޒައިނާ ކަލޭ ބޭކާރު ވާހަކަ ނުދައްކާ އިސްތިއުފާދީ...ތިވެސް ވިކިފަ ހުރި މީހެއް.\nފެބުރުއަރީ 18, 2020 12:44\nރޮޒެއިނާ ކަލޭ ބޭކާރު ވާހަކަ ނުދައްކާ އިސްތިއުފާދީ...ތިވެސް ވިކިފަ ހުރި މީހެއް.\nފެބުރުއަރީ 18, 2020 13:15\nއެހެން ވިއްޔާ އަޑު އަހާގެން ބިސް އަގުހެޔޮ ކޮށްދީބަލަ އިރު އިރުކޮޅާ އެއްޗެހި އަގުބޮޑު ނުކޮށް ރައްޔިތުންނަށް ލުއި ފަސޭހަ ކޮށްދީބަލަ\nފެބުރުއަރީ 18, 2020 13:54\nއަޑުއެހުމަކީ، އަހަރެން ކަހަލަ ބޯބުރާންތި ރައްޔިތުން އަަބަދުވެސް ކުރާ ކަމެކެވެ. ރޮޒައިނާމެންގެ ވާހަކަ އަޑުއަހައިގެން އަހަރެމެން ރައްޔިތުން މިތިބެނީ ކަރުތާފެނުގައެވެ.\nފެބުރުއަރީ 18, 2020 13:56\nއަޑު އަދި ހަމައެކަނި އަހާލިޔަކަސް ނުފުދޭނެ. ބީރުނޫން ނަމަ އަޑު އިވޭނެ.\nފެބުރުއަރީ 18, 2020 14:50\nކަންފަތް ނެތް އެއްޗިއްސަކަށް އަޑެއްނީވޭނެ!\nފެބުރުއަރީ 18, 2020 15:40\nއެއް ކަންފަތުން އަހާފަ އަނެއް ކަންފަތުން ދޫކޮށްލާ އުސޫލުން\nފެބުރުއަރީ 18, 2020 18:07\nކަމަނާއަށް ރައްޔަތުން ކިޔާއެއްޗެހީގެ އަޑުއިވި ގެންތޯ އިއްޒަތްތެރި ކަމަނާ ތިހެން ތިޔަވި ދާޅުވެލެއްވީ ރައްޔަތުން ކިޔާއެއްޗެހި ސަރުކާ ރަށްއަޑުއިވިގެންތޯ އެމްޑީއެން ރިޕޯޓުނެރު ނުލާދީނީ ބައިގަނޑަށް ސަރުކާރުގެ މަތީމަގާމް ތަކުގައި އަދިވެސްއެތި ބީ ރައްޔަތުން ކިޔާއެ އްޗެހީގެއަޑު ކިހާބާރަށް މިލާދީނީ ސަރުކާރަށް އަޑުއިވޭތީތޯ ކަމަނާ ތިޔަވިދާޅުވާ މަޖިލިސްމެމް ބަރުން ކިހާވަރަކަށް އަޑުއަހާތޯ އެމްޑީއެން ރިޕޯޓު ނެރުނު ބައިގަނޑު ހަޔަރުކުރާށޭ ރައްޔަތުން ގޮވާއަޑު އެބައިވޭތޯ ތިއިއްޒަތް ތެރިމަޖިލީހުގައި ތިއްބެވި ކަމަނާ ހިމެނޭ އެމްޑީޕީގެ ލާދީނީ މެމްބަރުނަށް އެބައަޑު އިވެއޭތޯ ހާދަވަރަ ކަށޭދޯ ރައްޔަތުންގެ އަޑުތިއަށްސަވަނީ ވަގުވޯޓުން އައިހަރާން ލާދީނީ ރީނދޫ ގުންޑާމަޖިލީ ހާއި ނަމުންސޯލިހު ކަމުންޖާހިލު ސަރުކާރު\nފެބުރުއަރީ 18, 2020 18:19\nދަރިފުޅާ! ޓީ އެމް އޭ އަށް ސީޕްލޭން ޓާރމިނަލުން ބޮޑު ބަޔެއް ކުޑަ އަގެއްގައި ކުއްޔަށް ދިނުމަށް މިއަދު މަޖިލީހުގެ މާލިއްޔަތު ކޮމިޓީން ނިންމި ނިންމުމަކީ ރައްޔިތުންގެ ބަސް ސަރުކާރާއި މަޖިލީހުން އަޑުއައްސަވާ ކަމުގެ ވަރަށްބޮޑު ދަލީލެކެވެ. ވަރަށްބޮޑަށް ޝުކުރިއްޔާ!\nއޭޕްރީލް 2, 2020 15:36\nކަމަނާއަށް ތިޔ ވަރު އެގުނީތީ ﷲ އަށް ޝުކުރުވެރިވަން މި ސަރުކާރަކީ އެންޑީޕީ ކޯލިޝަނަން އީސީ ސަރީފު އަކުރަމް ހޯދާދިން ސަރުކާރެއް އެކަން ވަރަން ސާފު


ހިޔުމަން ރިސޯސް އޮފިސަރ\nމިނިސްޓްރީ އޮފް އެޑިޔުކޭޝަނާއި، މިނިސްޓްރީ އޮފް އެޑިޔުކޭޝަނުގެ ދަށުގައިވާ ފަންނީ މަރުކަޒުތަކުގެ މުވައްޒަފުންގެ މުސާރައާއި އިނާޔަތްތައް ޕަބްލިކް އެކައުންޓް ސިސްޓަމްގެ ތެރެއިން ތައްޔާރުކުރުން.\nމިނިސްޓްރީ އޮފް އެޑިޔުކޭޝަނާއި، މިނިސްޓްރީ އޮފް އެޑިޔުކޭޝަނުގެ ދަށުގައިވާ ފަންނީ މަރުކަޒުތަކުގެ ދަށުގައިވާ ފަންނީ މަރުކަޒުތަކުގެ އެކިއެކި ފަރާތްތަކަށް ދޭންޖެހޭ އެލަވަންސްތައް ޕަބްލިކް އެކައުންޓިންގ ސިސްޓަމްގެ ތެރެއިން ދިނުން.\nމުސާރައާއި އިނާޔަތްތައް ދިނުމުގައި ޕަބްލިކް އެކައުންޓް ސިސްޓަމްގެ ތެރެއިން ކުރަންޖެހޭ އެންމެހާ މަސައްކަތްތައް ކުރުން.\nޕަބްލިކް އެކައުންޓިންގ ސިސްޓަމްގެ ހިއުމަން ރިސޯސް މޮޑިއުލްއާއި ގުޅޭ ތަމްރީނުތައް ހިންގުން.\nހިޔުމަން ރިސޯސް މެނޭޖުމަންޓް އެންޑް ޑިވެލޮޕްމަންޓް ކޮމިޓީގެ އެންމެހައި އިދާރީ މަސައްކަތްތައް ކުރުން\n1. މަޤާމުގެ މަސައްކަތާ ގުޅޭ ތަޢުލީމީ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑު ލެވެލް7ނުވަތަ 8 ގެ ސަނަދެއް ޙާޞިލްކޮށްފައިވުން.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 15 އެޕްރީލް 2021 ވާ ބުރާސްފަތި ދުވަހުގެ ގެ 13:30 ގެ ކުރިން، މިނިސްޓްރީ އޮފް އެޑިޔުކޭޝަން،ވެލާނާގެ 8 ވަނަ ފަންގިފިލާ ކައުންޓަރ އަށެވެ. ވަޒީފާއަށް އެދޭ ފޯމާއި ލިޔުންތައް މިނިސްޓްރީ އޮފް އެޑިޔުކޭޝަންގެ އީ-މެއިލް [email protected] މެދުވެރިކޮށް ވެސް ބަލައިގަނެވޭނެއެވެ.\n1. މި މަޤާމަށް ކުރިމަތިލާ ފަރާތްތަކަށް އިމްތިހާން / ޕްރެކްޓިކަލް ދެވެނޭއެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 3341427/3341448 އަށެވެ. އީ-މެއިލް ކުރާނީ [email protected] އަށެވެ.\nސުންގަޑި: 15 އޭޕްރިލް 2021 1330


Ihavandhoo karantu ge massala hahlukurumah bodu mashroou eh\nއިހަވަންދޫއަށް ފޮނުވި އެއް މެގަވޯޓްގެ އިންޖީނު ރަށަށް ބާލަނީ--\nއިހަވަންދޫ ކަރަންޓްގެ މައްސަލަ ހައްލުކުރުމަށް ބޮޑު މަޝްރޫއުއެއް\nރާއްޖޭގެ ރަށްތަކަށް ދިމާވެފައިވާ ކަރަންޓްގެ މައްސަލަ ހައްލުކުރުމަށް ފެނަކަ އިން ކުރަމުންގެންދާ މަޝްރޫއުގެ ދަށުން، ހއ އިހަވަންދޫއަށް އެއް މެގަވޯޓްގެ ޖަނެރޭޓަރު ސެޓެއް ގެނެސްފި އެވެ.\n3500 އެއްހާ ރައްޔިތުން ދިރިއުޅޭ އިހަވަންދޫއަކީ ހއ އަތޮޅުގައި އެންމެ ތަނަވަސް ރައްޔިތަކު ދިރިއުޅެމުންދާ ރަށެކެވެ. ނަމަވެސް މިހާތަނަށް އައިއިރު އެރަށަށް ދިމާވެފައިވާ އެންމެ ބޮޑު އެއް މައްސަލައަކީ ކަރަންޓްގެ މައްސަލަ ހައްލުނުވެ އޮތުމެވެ.\nއެގޮތުން ދޭތެރެދޭތެރެއިން ކަރަންޓް ކެނޑުމާއި ރަށުގެ ދުރު ސަރަހައްދުތަކަށް އެކަށީގެންވާ މިންވަރަށް ކަރަންޓްގެ ހިދުމަތް ނުލިބުމުގެ އިތުރުން ވޯލްޓޭޖް ޑޮރޮޕްވާ މައްސަލައަކީ ބޮޑެވެ.\nނަމަވެސް ޒަމާންވީ މިމައްސަލަ ހައްލަކުރުމަށް ސަރުކާރުން އިސްނަގައިގެން ގިނަ މަސައްކަތްތަކެއް ކުރަމުންދާކަމަށް އިހަވަންދޫ ކައުންސިލްގެ ރައީސް މުހައްމަދު ރަޝީދު ފާހަގަކުރެއްވި އެވެ.\nއޭނާ ވިދާޅުވީ، ރަށުގެ ކަރަންޓް މައްސަލަތައް ހައްލަކުރުމަށް ފެނަކައިން ބޮޑު މަޝްރޫއެއް ފަށާފައިވާ ކަމަށެވެ. އަދި މިގެނެވުނު އެއް މެގަވޯޓްގެ ޖަނަރޭޓަރު ސެޓަކީ އެ މަޝްރޫއުގެ ތެރެއިން ގެނެވުނު ޖަނަރޭޓަރެއް ކަމަށެވެ. މިހާރު އެރަށުގައި ބޭނުންކުރަމުންދާ ކުޑަ ތިން އިންޖީނެވެ.\nރަޝީދު ވިދާޅުވީ، މިމަޝްރޫއުގެ ދަށުން އެރަށުގައި ފުރަތަމަ ފަހަރަށް ޓްރާންސްފޯމަރު ބެހެއްޓުމުގެ މަސައްކަތް މިހާރުކުރަމުންދާ ކަމަށާ އެކަމަށް ބޭނުންވާ ބިންވެސް ކައުންސިލުން ހަމަޖައްސައިދީފައިވާ ކަމަށެވެ. އެގޮތުން އިހަވަންދޫގައި ފަސް ސަރަހައްދެއްގައި ޓްރާންސްފޯމަރު ބެހެއްޓުމަށް ބިންދޫކޮށްފައިވާ ކަމަށެވެ.\nއިހަވަންދޫގެ ކަރަންޓްގެ ހާލަތު ރަނގަޅުކުރުމަށް ފެނަކައިން އާ އިންޖީނުގެއެއް އިމާރާތްކޮށްފައިވާއިރު އިންޖީނުގެ އާ އޮޕީސް އިމާރާތް ކުރުމުގެ މަސައްކަތް ވަރަށް އަވަހަށް ފެށިގެންދާނެކަމަށް ފެނަކައާ ހަވާލާދީ ރަޝީދު ވިދާޅުވި އެވެ.\nގިނަ ރަށްތަކަކަށް ދިމާވެފައިވާ ކަރަންޓްގެ މައްސަލަތައް ހައްލުކުރުމަށް ފެނަކައިން އަންނަނީ ގިނަ މަސައްކަތްތަކެއް ކުރަމުންނެވެ.


Local Council Election: MDP Primaru anna Dec mahugai Baavvanee\nރޭ އެމްޑީޕީގެ ރައީސް ދަރުވާރުގޭގައި ބެއްވި ބައްދަލުވުމުގެ ތެރެއިން ފޮޓޯ؛ ރާއްޖޭ އެމްވީ\nލޯކަލް ކައުންސިލް އިންތިޚާބުގެ އެމްޑީޕީ ޕްރައިމަރީ އަންނަ ޑިސެމްބަރު މަހުގައި ބާއްވަނީ\n23 ނޮވެމްބަރ 2019, 13:08 |\nއަންނަ އަހަރު، 2020 އޭޕްރިލް މަހު4ވަނަ ދުވަހު ބާއްވާ ލޯކަލް ކައުންސިލް އިންތިޚާބު ގެ އެމްޑީޕީ ޕްރަމަރި އަންނަ ޑިސެމްބަރު މަހު ބާއްވާނެ ކަމަށް އެޕާޓީގެ ރައީސް ކަމަށް ދެވަނަ ދައުރަކަށް ރޭ އިންތިޚާބުވި ކުރީގެ ރައީސް މުހައްމަދު ނަޝީދު ވިދާޅުވެއްޖެއެވެ.\nލޯކަލް ކައުންސިލް އިންތިޚާބަށް ޕާޓީގެ ހަރަކާތްތައް ރުކުވާލެވިފައިވާ ކަމަށާއި، އެ އިންތިޚާބަށް ތައްޔާރުވުމުގެ ގޮތުން އަންނަ މަހު އެމްޑީޕީގެ ޕްރައިމަރީ އެއް ބޭއްވިގެން ދާނެ ކަމަށް އެމްޑީޕީގެ ރައީސް ވަނީ ރޭ ރާއްޖެ.އެމްވީ އަށް ވިދާޅުވެފައެވެ. އަދި ވިދާޅުވީ ކައުންސިލް އިންތިޚާބު އެ ޕާޓީން ބޮޑު ތަނުން ކާމިޔާބު ކުރާނެ ކަމުގެ އުއްމީދު އެބައޮތް ކަމަށެވެ.\nއަންނަ އަހަރު ބާއްވާ ލޯކަލް ކައުންސިލް އިންތިޚާބުގެ ކުރިން މިހާރު އޮތް ލޯކަލް ގަވަމެންޓް ގާނޫނަށް ސަރުކާރުން ވަނީ އިސްލާހު ކުރަން ނިންމައ،ި މަޖުލީހަށް ބިލް ފޮނުވާފައެވެ. އަދި އެއާއެކު މިހާރު ގާނޫނު އަސާސީގެ ލޯކަލް ކައުންސިލްތަކާއި ބެހޭ ބަޔަށް ވެސް އިސްލާޙު ހުށަހަޅާފައި ވެއެވެ.\nފުވައްމުލައްއް ސިޓީ ކައުންސިލް މިހާރު އެކުލެވިގެން ވަނީ3މެންބަރުންގެ މައްޗަށް ކަމުގައި ވިޔަސް، ގާނޫނުު އިސްލާހުކުރެވިގެން ބާއްވާ އިންތިޚާބުގައި 5-7 މެންބަރުންގެ ސިޓީ ކައުންސިލެއް ފުވައްމުލައް ސިޓީގައި ގާއިމުކުރެވިގެން ދާނެކަމަށް މައުލޫމާތު ލިބެއެވެ. ސީދާ އަދަދު އެނގޭނީ އަދި އެނގޭނީ ގާނޫނު ފަސްވުމުން ކަމަށް މިކަލް ނޫހާއި ވާހަކަ ދެއްކި ފުވައްމުލަކުގެ އިސްފަރާތަކުން ހާމަކުރިއެވެ.\nރައްޔިތުންގެ ބައްދަލުވުމުގައި؛ އިސްމާއިލް އަދި ފިކުރީ. ފޮޓޯ؛ފވމ ސިޓީ ކައުންސިލް\nލޯކަލް ކައުންސިލް އިންތިޚާބުގައި ފުވައްމުލައް ސިޓީގެ އެމްޑޑީޕީ ޕްރައިމަރީގައި ވާދަކުރުމުގެ ޝައުގުވެރިކން އެކިފަރާތްތަކުން އަންނަނީ ކުރަމުންނެވެ.\nއެގޮތުން އުތުރު ދާއިރާގެ އިސްމާއީލް ރަފީގާއި މެދު ދާއިރާއިން މުހައްމަދު ފިކުރީ (މާޕާ- ފިކުރީ) ވެސް ޕްރައިމަރީގައި ވާދަކުރުމުގެ ޝައުގުވެރިކަން ފާޅުކޮށްފައި ވެއެވެ. މީގެ އިތުރުން މިހާރުގެ މޭޔަރާއި ޑެޕިއުޓީ މޭޔަރުވެސް ވާދަކުރައްވާނެ ކަމުގެ އަޑުތައް ރަށުތެރެއިން ލިބެއެވެ. ނަމަވެސް އެބޭފުޅުންގެ ރަސްމީ ބަހެއް އަދި މިކަމުގައި އާއްމު ކުރައްވާފައިވާކަން އެގޭކަށް ނެތެވެ.\nއަންނަ އަހަރު ބާއްވާ ލޯކަލް ކައުންސިލް އިންތިޚާބުގެ ތާރީޚު، އޭޕްރީލް މަހުގެ4ވަނަ ދުވަހަށް އިލެކްޝަންސް ކޮމިޝަން (އީސީ) ވަނީ އިއުލާންކޮށްފައެވެ.\nއިތުރު ލިޔުން2019ލޯކަލް ކައުންސިލް އެމްޑީޕީ ޕްރައިމަރީސިޔާސީ\nTags: 2019ލޯކަލް ކައުންސިލް އެމްޑީޕީ ޕްރައިމަރީ, ސިޔާސީ


Higuain ge2lan'dun Milan molhuvi iru Napoli aai Inter ves molhuvejje – adduLIVE\nހިގުއައިންގެ ދެލަނޑުން މިލާން މޮޅުވިއިރު ނަޕޯލީ އާއި އިންޓަ ވެސް މޮޅުވެއްޖެ\nOct 08, 2018, 13:23 މުޙައްމަދު އަދުހަމް\nކިއޭވޯ ވެރޯނާ ކޮޅަށް ލަނޑުޖެހުމަށްފަހު އޭސީ މިލާންގެ ފޯވާޑް ގޮންޒާލޯ ހިގުއައިން އުފާ ފާޅުކުރަނީ. --ފޮޓޯ: މިލާން\nއިޓާލިއަން ސެރިއޭގައި ރޭ ކުޅުނު މެޗުގައި ކިއޭވޯ ވެރޯނާ ކޮޅަށް އޭސީ މިލާންގެ ފޯވާޑް ގޮންޒާލޯ ހިގުއައިން ވައްދާލި ދެލަނޑުން އެޓީމު މޮޅުވިއިރު ނަޕޯލީ އާއި އިންޓަ މިލާން ކުޅުނު މެޗުންވެސް މޮޅުވެއްޖެއެވެ.\nކިއޭވޯ އަތުން 1-3 އިން މިލާން މޮޅުވިއިރު ސަސުއޮލޯ އަތުން ތާވަލްގެ ދެވަނައިގައި އުޅޭ ނަޕޯލީ މޮޅުވީ 2-0 ގެ ނަތީޖާއަކުންނެވެ. ސްޕަލް އަތުން ރަށުން ބޭރުގައި ކުޅެ އިންޓަ މޮޅުވީ 2-1 އިންނެވެ.\nމިލާންގެ ސެން ސީރޯގައި ކިއޭވޯ އާ ދެކޮޅަށް ކުޅުނު މެޗުގައި އެޓީމު ވަނީ ފުރަތަމަ ހާފުގައި ގާތްގާތުގައި ހިގުއައިން ކާމިޔާބުކުރި ދެ ލަނޑުން ލީޑެއް ނަގައިފައެވެ.\nމިމެޗުގައި މިލާނުން ކާމިޔާބުކުރި ފުރަތަމަ ލަނޑު، މެޗުގެ 27 ވަނަ މިނެޓުގައި ސޫސޯ ދިން ބޯޅައަކުން ހިގުއައިން ޖަހައިދިންއިރު އޭގެ ހަތް މިނެޓުފަހުން އެޓީމުގެ ދެވަނަ ލަނޑުޖެހީވެސް ހިގުއައިން އެވެ. މިލަނޑު ޖެހުމަށް އެހީތެރިވެދިނީވެސް ސޫސޯ އެވެ. މިމެޗުގެ ފުރަތަމަ ހާފު ނިމުނީ 2-0 އިން މިލާން ކުރީގައިއޮވެގެންނެވެ.\nދެވަނަ ހާފު ފެށިގެން، 11 ވަނަ މިނެޓުގައި އިޓަލީގެ މިޑްފީލްޑަރު ޖިއަކޮމޯ ބޮނަވެންޗޫރާ ވަނީ މިލާންގެ ތިންވަނަ ލަނޑުޖަހައިދީ އެޓީމަށް ތިން ޕޮއިންޓް ކަށަވަރުކޮށްދީފައެވެ.\nމިމެޗުގައި ކިއޭވޯ އިން ކާމިޔާބުކުރި ހަމައެކަނި ގޯލް، މެޗުގެ 63 ވަނަ މިނެޓުގައި ޖަހައިދިނީ ސާޖިއޯ ޕެލީސިއާ އެވެ.\nމިމުބާރާތުގައި ރޭ ކުޅުނު އެހެން މެޗުތަކުގެ ނަތީޖާއަށް ބަލާއިރު، ސަސުއޮލޯ އަތުން 2-0 އިން ނަޕޯލީ މޮޅުވިއިރު އެޓީމުގެ ލަނޑުތައް ޖަހައިދިނީ އެޑަމް އައުނަސް އާއި ލޮރެންޒޯ އިންސީނިއޭ އެވެ. ރޭ ކުޅުނު ފަހު މެޗުގައި ސްޕަލްގެ ދަނޑުގައި ކުޅެ އިންޓަ މޮޅުވީ 1-2 އިންނެވެ. މިމެޗުގައި އިންޓަ އިން ކާމިޔާބުކުރި ދެލަނޑުވެސް ޖަހައިދިނީ ކެޕްޓަން މައުރޯ އިކާޑީ އެވެ. ސްޕަލްގެ ހަމައެކަނި ގޯލް ކާމިޔާބުކޮށްދިނީ ދެވަނަ ހާފުގައި އަލްބާޓޯ ޕަލޯސްކީ އެވެ. ލާޒިއޯ އަތުން ފިއޮރެންޓީނާ 1-0 އިން ބަލިވިއިރު މިމެޗުގެ ހަމައެކަނި ލަނޑުޖަހައިދިނީ އިޓަލީގެ ފޯވާޑް ޗީރޯ އިމޯބިލޭ އެވެ.\nއިޓާލިއަން ލީގުގައި ހޮނިހިރު ދުވަހު ކުޅުނު މެޗުތަކުގައި، އެމްޕޯލީ އަތުން 2-0 އިން ރޯމާ މޮޅުވިއިރު އެޓީމުގެ ލަނޑުތައް ޖަހައިދިނީ ސްޓީވެން އެންޒޮންޒީ އާއި އެޑިން ޖެކޯ އެވެ. އުދިނޭޒީ އަތުން ރަށުން ބޭރުގައި ޔުވެންޓަސް މޮޅުވީވެސް 2-0 އިންނެވެ. މިމެޗުގައި އެޓީމުގެ ފުރަތަމަ ލަނޑު، ރޮޑްރީގޯ ބެންޓަންކޫރް ޖަހައިދިންއިރު ފަހު ލަނޑުޖަހައިދިނީ ކްރިސްޓިއާނޯ ރޮނާލްޑޯ އެވެ.\nމި ނަތީޖާއާ އެކު އިންޓަނޭޝަނަލް ބްރޭކަށްދާއިރު، ތާވަލްގެ އެންމެ ކުރީގައި އަދިވެސް އުޅެނީ އަށް މެޗުން 24 ޕޮއިންޓް ހަމަކޮށް ސަތޭކަ ޕަސެންޓްގެ ރެކޯޑާއެކު ޔުވެންޓަސް އެވެ. އެޓީމާ ދެވަނައިގައި އޮތް ނަޕޯލީ އާ ދެމެދު ހަ ޕޮއިންޓްގެ ފަރަގެއް އޮތްއިރު 16 ޕޮއިންޓާއެކު އިންޓަ އޮތީ ތިންވަނައިގައެވެ. ހަތަރުވަނައިގައި އޮތް ލާޒިއޯ އަށް 15 ޕޮއިންޓް ލިބިފައިވާއިރު މިލާން އުޅެނީ 12 ޕޮއިންޓާއެކު ތާވަލްގެ 10 ވަނައިގައެވެ.


Irufan ge massala: Immigration aai fuluhun koba? | Mihaaru\n28 އޮކްޓޯބަރ 2019 - 09:33\nއިރުފާން ހައްޔަރުކޮށް، އޭނާގެ ބަންދަށް 15 ދުވަސް ކްރިމިނަލް ކޯޓުން ވަނީ ޖަހައިދީފަ އެވެ. އެކަމަކު އެއީ ގޮތް ނޭނގޭ މަރުތަކާއި ގެއްލުވާލާފައިވާ މީހުންނާ ބެހޭ ތަހުގީގުކުރަން ރައީސް އިބްރާހިމް މުހައްމަދު ސޯލިހު އުފެއްދެވި ކޮމިޝަނަށް ލިބުނު ހަމަޖެހުމެއް ކަމަށް ބަލައިގެން ތިބެވިދާނެތޯ ސުވާލު އުފެދެ އެވެ: ފާތިރު މުހައްމަދު ،14، މަރާލި މައްސަލާގައި ތުހުމަތުކުރެވޭ އިރުފާން ހޯދަން ކޮމިޝަނުން އިއުލާންކުރި އިރު، އޭނާ ރާއްޖޭގައި ނެތްކަން އިމިގްރޭޝަންގެ ރެކޯޑްތަކުން ދެއްކުމަކީ ނުރައްކަލެކެވެ.\nގޭންގް ހަމަނުޖެހުންތަކެއްގެ ތެރެއިން ފާތިރު މަރާލުމުގެ ތުހުމަތު އެޅިފައި ހުރި މީހަކު، ރާއްޖޭގައި އުޅެނިކޮށް އޭނާ ރާއްޖެއިން ބޭރުގައި ވީ ކަމަށް އިމިގްރޭޝަންގެ ރެކޯޑްތަކުން ދެއްކުން މައްސަލައަކަށް ވުމުގެ އިތުރުން ކަމާ ބެހޭ އެހެން މުއައްސަސާތަކުގެ އަޅާލުން ކުޑަކަން ނުވަތަ ގަސްދުގައި އަޅާނުލުމުގެ ނުބައިކަން ވެސް ފެންނަން އެބަ އޮތެވެ. މިސާލަކަށް، އޭނާ ހޯދަން ފުލުހުން އިއުލާންކުރި ފަހުން ދ. މީދޫގައި ކައިވެންޏެއްކުރުމާއި އެހެން ރަށެއްގައި މި އޮތްހާ ދުވަހު ދިރިއުޅެވުނީ، ފުލުހުންގެ ވެސް ފަރުވާކުޑަވެގެންނެވެ.\nފިލައިގެން ތިން އަހަރު!\nރާނބާ ރެސްޓޯރަންޓް ކައިރިން މަޖީދީ މަގުގައި ހިންގި މާރާމަރީއެއްގައި ޖޫން 4، 2016 ގައި ފާތިރު މަރާލި އެވެ. އެ ގަތުލާ ގުޅިގެން އިރުފާންގެ އިތުރުން އިބާދަތު ލަތީފު، 15، ހޯދަން ފުލުހުން އިއުލާންކުރި އެވެ. ފުލުހުންނަށް ލިބުނު މައުލޫމާތަކާ ގުޅިގެން ހުޅުމާލޭގައި ހިންގި އޮޕަރޭޝަނަކަށް ފަހު، އިބާދަތު ހައްޔަރުކުރީ 20 ދުވަސް ފަހުންނެވެ. އިރުފާނުގެ ހަބަރެއް ނުވި އެވެ! އެކަމަކު ރިޔާސީ ކޮމިޝަނުން އޭނާ ހޯދަން އިއުލާންކުރިތާ ދުވަސްކޮޅެއް ފަހުން ކަނޑުމަތިން އިރުފާން ފެނުމުގެ ކުރިން، އޭނާ އެ އުޅުނީ ރާއްޖޭގެ އެކި ރަށްރަށުގައި ފިލައިގެން ކަމަށް ބެލެވެ އެވެ.\nމިދިއަ ހުކުރުދުވަހުގެ ރޭ ދަންވަރު އެކެއް ޖަހާކަންހާ އިރު ލިބުނު އެހީއަކަށް އެދޭ ކޯލަކާ ގުޅިގެން، ކޯސްޓް ގާޑުގެ ސިފައިން ގޮސް، ކާޑެއްދުއާ 12 މޭލު ދުރުގައި އޮތް ލޯންޗެއް ސަލާމަތްކުރި އެވެ. "ބްލޫ ވޭލް" ނަމަކަށް ކިޔާ ލޯންޗުން ތެޔޮ ހުސްވެގެން ހާލުގައި ޖެހުނީ، ގދ. ތިނަދޫން މަސްވެރިކަމަށް ފުރައިގެން އުޅެނިކޮށް ކަމަށް ވެ އެވެ. އޭގައި ތިބީ ހަތަރު މީހެކެވެ.\nލޯންޗު ތިނަދުއަށް ގެންދިއުމާ އެކު ފުލުހުން އެއަށް އަރާ ޗެކްކުރި އެވެ. އެކަމަކު ހަތަރު މީހުންގެ ތެރޭގައި އިރުފާން އިންކަން އެނގުނީ ތިނަދޫ ޕޮލިސް ސްޓޭޝަނަށް ގެންގޮސް ޗެކްކުރުމުން ކަމަށް، ފުލުހުންގެ މީޑިއާ އޮފިޝަލަކު ވިދާޅުވި އެވެ.\nމީގައި ނޭނގޭ ކަމަކީ ހަގީގަތުގައި ވެސް ލޯންޗު ނުކުތީ މަސްވެރިކަމަށްތޯ އެވެ؟ ނުވަތަ އެއީ އިރުފާން ފިލުވުމުގެ ދަތުރެއް ހެއްޔެވެ؟ މި ސުވާލުތަކަށް ފުލުހުން އަދި ޖަވާބެއް ނުދެ އެވެ. އޭނާއާ ބެހޭ އިތުރު އެއްވެސް މައުލޫމާތެއް ވެސް ހާމައެއްނުކުރެ އެވެ.\nއިރުފާން ހޯދަން ރިޔާސީ ކޮމިޝަނުން ބޭނުންވެގެން އިމިގްރޭޝަނުން ލިބުނު މައުލޫމާތުތަކުން އެނގުނީ، ފާތިރު މަރާލުމުގެ ކުރިން، 2015 ގައި ރާއްޖެ އިން ބޭރަށް އޭނާ ދިޔަ ފަހުން އެނބުރި ރާއްޖެ އައިސްފައި ނުވާ ކަމެވެ. އެކަމަކު ރިޔާސީ ކޮމިޝަނުން ބުނަނީ ފާތިރު މަރާލުމުގެ ހަމަލާ ދިން ތަނުގައި އިރުފާން ހުރިކަން ސީސީޓީވީ ފުޓޭޖުން ފެންނަ ކަމަށެވެ.\nމިވީ ކިހިނެއް ހެއްޔެވެ؟ އިރުފާން ހަގީގަތުގައި ވެސް ބޭރަށް ދިޔަ ހެއްޔެވެ؟ ނުވަތަ އޭނާ ބޭރަށް ދިޔަކަން ދައްކަން އިމިގްރޭޝަންގެ އެތެރެއިން ބަޔަކު ސިސްޓަމާ ކުޅުނީ ހެއްޔެވެ؟ ނުވަތަ އޭނާ ބޭރަށް ގޮސް، އިމިގްރޭޝަންގެ ރެކޯޑްތަކަށް ނާރާ ގޮތަށް ރާއްޖެ އައީ ހެއްޔެވެ؟ ނުވަތަ އެ މައުލޫމާތު ފޮހެލީ ހެއްޔެވެ؟\nމި ސުވާލުތަކަށް އިމިގްރޭޝަނުން އަދި ޖަވާބެއް ނުދެ އެވެ. އެކަމަކު އިމިގްރޭޝަން ކަހަލަ ގައުމީ ސަލާމަތާ ވަރަށް ބޮޑަށް ގުޅިފައިވާ އިދާރާތަކުގެ އެތެރޭގައި އަބަދުވެސް ކޮންމެވެސް ބަޔަކު ގާނޫނު ހިލާފު ކަންކަންކުރާ ކަމުގެ ތުހުމަތު އޮންނަނީ އެޅިފަ އެވެ. ގައުމުގެ ހާލަތާ މެދު ކަންބޮޑުވާ އާންމު ރައްޔިތުންގެ ނުރުހުން އަމާޒުވެ އެވެ.\n"މިއީ ހަމަ ކަނޑައެޅިގެން އިމިގްރޭޝަނާ ގުޅިގެން ހިންގާފައިވާ ޖަރީމާއެއް. އިމިގްރޭޝަންގެ އޭރުގެ އިސް ފަރާތްތަކާ ސުވާލު ކުރެވެން ޖެހޭ،" އިރުފާން ހައްޔަރުކުރި ހަބަރަށް ކޮމެންޓްކުރި ކިއުންތެރިޔަކު ލިއުނެވެ.\nއިމިގްރޭޝަން، ފުލުހުން ކޮބާ؟\nތަޖުރިބާކާރު ބައެއް ވަކީލުން ދެކެވަޑައިގަންނަވާ ގޮތުގައި އިމިގްރޭޝަންގެ ތެރެއިން މީހެއްގެ މައުލޫމާތު އެގޮތަށް އޮޅުވާލާފައި އޮތް ނަމަ އެއީ ބޮޑު މައްސަލައެކެވެ. ބޮޑެތި ތަހުގީގުތަކަށް ބޭނުންވާ މީހުން ފިލުވުމުގައި އިމިގްރޭޝަންގެ ބައެއް މުވައްޒަފުންގެ ދައުރު އޮތްކަން، ސެޕްޓެމްބަރު 29، 2007 ގައި، ސަލްޓަން ޕާކް ބޮމުގެ ހަމަލާއަށް ފަހު ވެސް އެނގުނެވެ. އެ ޓެރަރިސްޓް ހަމަލާގައި ތުހުމަތުކުރެވޭ ބަޔަކު ރާއްޖެ އިން ބޭރަށް ފުރުވާލީ އިމިގްރޭޝަންގެ މުވައްޒަފެކެވެ. އެ މައްސަލާގައި އޭނާގެ މައްޗަށް ދައުވާ ވެސް ކުރި އެވެ.\nއިރުފާން ހޯދަން ފުލުހުން އިއުލާންކޮށް، ތިން އަހަރު ވީ އިރު ވެސް އޭނާއާ ބެހޭ މައުލޫމާތެއް ފުލުހުން ހާމަނުކުރުމަކީ، އެއް ބަޔަކު ދެކޭ ގޮތުގައި، އަނެއް މައްސަލަ އެވެ.\nނަން ނުޖަހާ ގޮތަށް ވާހަކަ ދެއްކެވި ވަކީލަކު ވިދާޅުވީ ރާއްޖެއަކީ ކުޑަ ގައުމަކަށް ވާއިރު ފިލައިގެން އުޅޭ މީހުން ހޯދަން ފުލުހުންނަށް ވެސް ފަސޭހަވާނެ ކަމަށެވެ. އަދި ފުލުހުންގެ އިންޓެލިޖެންސަށް، އެފަދަ ނުރައްކާތެރި ކުށްވެރިންނާ ބެހޭ ގިނަ މައުލޫމާތުތަކެއް ލިބޭނެ ކަމަށް ވެސް އޭނާ ވިދާޅުވި އެވެ.\n"[މިސާލަކަށް ބޭރަށް ގޮސް] އިރުފާން މާލެ އައިސް އުޅޭ ކަން ފުލުހުންނަށް އެނގޭނެ ގޮތްތަކެއް ހުންނާނެ. އޭނާ ދަންނަ މީހުން ވަރަށް ގިނަވާނެ. އެހެންވީމަ ކާކު ކަން ނޭނގޭ ގޮތަށް އައިޑެންޓިޓީ ބަދަލުކޮށްގެން އުޅެފާނެ ކަމަކަށް ގަބޫލެއް ނުކުރެވޭ،" އެ ވަކީލް ވިދާޅުވި އެވެ\n"އިމިގްރޭޝަންގެ އިހުމާލުން މިކަން ދިމާވި ނަމަ، އެ އެނގެނީ އެތަނުގެ ތެރޭގައި ކޮރަޕްޝަން އޮތްވަރު. މިއީ ގައުމީ ސަލާމަތަށް ކިހާ ބޮޑު ނުރައްކަލެއް ކަން އެނގެނީ. މިއުޅެނީ މުޖުތަމައު އަށް ނުރައްކާތެރި މީހެއްގެ ރިކޯޑްސްތައް ނުބެލެހެއްޓިގެން. މިއީ ފަރުވާ ކުޑަކުރުމުގެ ނަތީޖާ."\nއިރުފާންގެ މައްސަލައަކީ، ކަންކަން ވަމުން ދިޔަ ގޮތަށް ބަލާއިރު ގައުމީ ބޮޑު މައްސަލައަކަށް މި އޮތީ ވެފަ އެވެ. އެކަމަކު ދައުލަތުގެ މުއައްސަސާތަކުން އެކަމާ ކަންބޮޑުވެގެން އުޅޭ ތަނެއް ނުފެނެ އެވެ. އިމިގްރޭޝަނާއި ފުލުހުން، އިސްނަގައިގެން އަދި އެއްވެސް ވާހަކައެއް ނުދައްކަ އެވެ.\nކުށްކުރުން ފުލުހުން ކުޑަކުދިން އިމިގްރޭޝަން މީހުން މެރުން މޯލްޑިވްސް އިމިގްރޭޝަން ރިޔާސީ ކޮމިޝަން\nއެއީ ފަރުވާ ކުޑަ ކަމުގެ ނަތީޖާއެއް ނޫން. ފަރުވާ ކުޑަ ކަމުގެ އިންތިހާ.\nމިނިސްޓަރ ނަހުލާ އާއި މިތަން ހަވާލުކުރަން ވަރަށް ތާއީދު.\nތީބަންގާޅިއެށްނޫ .. ކިހިނެއް ޕާރސްޕޯޓް ޗޭންޖުކުރާނީ.......އިމިގްރޭޝަން ހިންގާފަ ހުރި ޖަރީމާ\nމީގެ ދެތިން އަހަރެއް ކުރިން އަހަރެން އަންހެން ކޮއްކޮގެ ފޯނު މަގުމަތިން ބަޔަކު ފޭރިގަނެގެން ރިޕޯޓު ކުރިން. ދެތިން ދުވަސް ފަހުން ފުލުހުން ދިނީ އެކަމާ ހަވާލުވި އިނިސްޕެކްޓަރުގެ ނަންބަރު. އޭނައަށް ގުޅީމަ އަހަންނަށް ނުވިސްނޭ ޒާތެއްގެ ޕްރޮފެޝަނަލް ވާހަކަތަކެއް ދައްކާފަ ބުނީ އަޕްޑޭޓެއް ލިބުނީމަ ގުޅާނެ ކަމަށް. ވަރަށް ހިތްހަމަ ޖެހޭ މުއާމަލާތު ކުރި ގޮތް. އެކަމަކު އޭގެ ފަހުން ބަހަބަރު. މި ހަބަރުގަ މިހިރީ ފޯނެއްގެ ވާހަކައެއް ނޫން. ގާތިލެއްގެ ވާހަކަ. ސަހަރޯ.\nތިޔަ އިމިގްރޭޝަން ފޮޅާ ސާފުކުރަންޖެހޭ .........ތިޔަތާ ތިބި ޤާނޫނާޚިލާފުވި މުވައްޒިފުންނަށް ފިޔަވަޅު އަޅަންޖޭހޭ.....\nޢޭނާ ފޮރުވާ ރަށު ރައްޔިތުންނކޮބާ؟\nވިސްނާ ފިކުރު ކުރާށެވެ. ގައުމެއް ފުޑިފަ އޮންނާނީ މިހާވަރަށް ނޫންތޯ. އިމިގްރޭޝަނެކޭ، ޕޮލިހެކޭ ފުރޭނި ގަނޑެކޭ ތަފާތެއް އެބަ އޮތްތޯއެވެ.\nއިމިގްރޭޝަނާއި ފުލުހުން ގުޅިގެން ހިންގާފަ ހުރި ޖަރީމާ ... އަދިވެސް އެތިބީ ހަމަ އެމީހުން 'ބޯވަ' ގޮތައް ކުލަ ބަދަލު ކޮއްލައިގެން. އަދިވެސް ރަނގަޅު އަދަދެއް ދިއްކޮއްލާ އިރަށް ޖަރީމާ ހިންގަން ތައްޔާރަށް. މިހުރިހާކަމެއް ހައްލު ކުރަން ވޯޓު ދިނީމަ ޒީރޯ ޓޮލަރަންރެސޭ ކިޔައިގެން ވީކަމެއް ހަރާން.\nއިމިގްރޭޝަނުން ގަސްދުގައި ރިކޯޑް ފޮހެލީކަމަށް ބެލެވޭ


Karaa agu bodu vaahaka nudhahkaathi!\nކަރާ އަގުބޮޑު ވާހަކަ ނުދައްކާތި!\nރޯދައަށް ކަރާ ބާޒާރަށް ނެރޭނެ\nކ. މާލެ | 15 އޭޕްރިލް 2019 | ހޯމަ 09:48 | 11,004\nތޮއްޑޫ ދަނޑުވެރިން ކަރާ ހެއްދުމުގެ މަސައްކަތުގައި - ރާއްޖެއެމްވީ\n"ހާދަ ބުރަ މަސައްކަތެއް ކޮށްގެންނޭ ކަރައެއް ފަޅާލެވެނީ،" މިިއީ މިދިޔަ ހުކުރު ދުވަހު ތޮއްޑޫއަށް ފޭބި ތަނުން ދިމާވި އަންހެނަކާ ވާހަކަދައްކާލުމުން ފުރަތަމަ ވެސް ދިން ޖަވާބެވެ.\nކޮށްލީ ވަރަށް ކުރު ސުވާލެކެވެ. ރޯދައަށް ކަރާ ދަނޑުތަކުގެ މަސައްކަތް ދަނީ ކިހިނެއްތޯއެވެ؟ މިސުވާލަށް ދިން ޖަވާބު ކިތަންމެ ކުރު ނަމަވެސް ކަރަލުގެ ފޮނިކަމާއި އެއްވަރަށް އޭގެ އަސަރު ވެސް އެބަހުއްޓެވެ. މިކަމުން ފުރަތަމަ ވެސް އިޙްސާސްވީ މިކަން ކުރުމުގައި ހުރި ބުރަ ކަމެވެ. ހަޤީޤަތުގައި ވެސް މިއީ ވަރަށް ބުރަ މަސައްކަތެކެވެ.\nއއ. ތޮއްޑޫއަކީ ޒަމާނުއްސުރެ ދަނޑުވެރިކަން ކުރުމަށް ރާއްޖޭގައި ނަން މަޝްހޫރު އެއް ރަށެވެ. ތޮއްޑޫއޭ ބުންޏަސް އެންމެ ފުރަތަމަ ހިތަށް ސިފަވާނީ ކަރައެކެވެ. ސަބަބަކީ ދާދިފަހަކާ ޖެހެންދެން މިރަށުގެ ކުދި ބޮޑު އެންމެންގެ ދިރިއުޅުން ބައްޓަންވެފައި އޮންނަނީ ދަނޑުވެރިކަމުން ލިބޭ ނަފާގެ މައްޗަށެވެ. މިހާރު ގެސްޓްހައުސްގެ ވިޔަފާރި ފުޅާވަމުން އައި ނަމަވެސް އެތަންތަނުގެ ވިޔަފާރި ވެސް ބައްޓަންވެފައި ވަނީ ދަނޑުވެރިކަމާ ގުޅިލާމެހިގެންދާ ގޮތަށެވެ.\nމި ރަށަށް އެންމެ ދުވަހަކަށް ދެވުނު މި ދަތުރުގައި މުޅިން ވެސް ބައްދަލުވީ އެކި ގޮތް ގޮތަށް ދަނޑުވެރިކަންކުރާ މީހުންނާއެވެ. ފިރިހެނަކަސް އަންހެނަކަސް މިކަމަށް ވަކި ދޫކުރާނެ މީހެއް ނެތެވެ.\nދަނޑުވެރިކަން ކުރުމަށް ލޯބި ޖެހިފައިވާ ރައްޔިތެއް ދިިރިއުޅޭ މިރަށުގެ އާދާބީއަކީ 2040 އެވެ.\nތޮއްޑޫ ދަނޑުވެރިން ކަރާ ހެއްދުމުގެ މަސައްކަތުގައި\nކޮންމެ އަކަސް ދައްކަން މިއުޅެނީ ކަރާ ހެއްދުމުގައި މި ގަދަ ފަހުލަވާނުން ކޮށް އުޅޭ ބުރަ މަސައްކަތުގެ ވާހަކައެވެ. މި މީހުންނަށް ސަރުކާރު ބަންދު ދުވަހެއް ނެތެވެ. ހުކުރު ދުވަހެއް ހޮނިހިރު ދުވަހެއް، ދޭހާ އައްވެއް، ވެހޭހާ ވަރޭއަކަށް ބެލުމެއް ނެތެވެ. ބުރަ މަސައްކަތް ކުރަނީ ދަނޑުވެރިކަން ކުރުމުގައެވެ. އުމުުރު ހޭދަކޮށްކަލީ ދަނޑުވެރިކަމަށެވެ.\nރޯދަ އަށް ހާއްސަކޮށްގެން އަބަދުވެސް އެރަށު މީހުން ވަކިން ހާއްސަކޮށް ކަރާ ދަނޑުތައް ހައްދައެވެ. ރަށުގެ ވަކި ސަރަހައްދަކުން ކަރާ ހެއްދުމަށް ދަނޑުވެރިންނަށް ދަނޑުތައް ކައުންސިލުން ދޫކުރެއެވެ. ކައުންސިލްގެ ނައިބު ރައީސް ހަސަން އަބްދުﷲ ވިދާޅުވީ ކޮންމެ ރޯދަ މަހަކާ ދިމާކޮށް ތޮއްޑޫގެ ރައްޔިތުންނަށް ކަރާ ހެއްދުމަށްޓަކައި ހާއްސަކޮށްގެން ދަނޑުތައް ދޫކުރާ ކަމަށެވެ. ތޮއްޑޫ އޮންނަނީ މައިގަނޑު ތިން ބަޔަކަށް ބަހާލާފައި ކަމަށާއި ކޮންމެ ރޯދަ މަހަކާއި ދިމާކޮށް ވަކި ސަރަހައްދެއް ކަރާ ދަނޑުތައް ހެއްދުމަށް އެދި ހުށަހަޅާ ތޮއްޑޫގެ ރައްޔިތުންނަށް ދޫކުރެއެެވެ. ކުރިއަށް މިއޮތް ރޯދަމަހާ ދިމާކޮށް މިހާރު ވެސް 100 ފޫޓް 10 ފޫޓްގެ 117 ކަރާ ދަނޑުގައި މަސައްކަތް ކުރިއަށް އެބަދެއެވެ.\nމީގެ އަހަރުތަކެއް ކުރިން ކަރާ ދަނޑުތައް ހެއްދުމުގެ މަސައްކަތް ހަ މަސް ކުރިން ފަށައިގަތް ނަމަވެސް މިހާރު ދަނޑުތަކުގައި މަަސައްކަތް ފަށައިގަނެވުނީ ރޯދަ މަސް އައުމުގެ ތިން ވަރަކަށް މަސް ކުރިން ކަމަށާއި މިގޮތަށް އުސޫލުތަކެއް ހަދާފައިވަނީ ރޯދަ މަހުގެ ފުރަތަމަ ދުވަހުން ފެށިގެން ރޯދަ މަސް ނިމެންދެން ކަރާގެ މާރކެޓް އެއްވަރެއްގައި ހިފެހެއްޓުމުގެ ބޭނުމުގައި ކަމަށް ހަސަން އަބްދުﷲ ވިދާޅުވިއެވެ.\nދަނޑުތަކުގައި ކަރާ އިންދަން ފެށޭނީ ކައުންސިލުން ބުނާ ގޮތެއްގެ މަތިން ކަމަށްވާއިރު މި މަސައްކަތް ކުރުމަށް ތޮއްޑޫގެ ރައްޔިތުން ވަރަށް ޝައުގުވެރިކަން ހުރެއެވެ. އެހެންކަމުން ކައުންސިލްގެ އެންގުންތަކަށް ވެސް ބޯލަނބައެވެ.\nދަނޑުވެރިއަކު ކިޔައިދިން ގޮތުގައި މުޅި ދުވާލު އެއްކޮށް ކަހަލަ ގޮތަކަށް ހޭދަ ކުރަނީ ދަނޑުގައެވެ. ފަތިސް ނަމާދުން ފައިބާ ގޮތަށް ދަނޑަށް ދިއުމަށް ފަހު މެންދުރު ވަގުތަށް، ކުޑަ ވަގުތުކޮޅެއް ހުސްކޮށްލުމަށް ފަހު އިރުއޮއްސެންދެން އަނެއްކާ ވެސް ތިބެނީ ދަނޑުގައި މަސައްކަތް ކުރުމަށެވެ.\nމިކަމުގައި ސަބަބުތައް ވެސް ވަރަށް ބައިވަރެއެވެ. ކަރާގެ މުޑުވަށް ގެންނަނީ ރާއްޖެއިން ބޭރުން ކަމަށްވާއިރު މިއީ ވެސް ޙަރަދުތަކެއް ހިނގާ ކަމެކެވެ. ރޯދަ މަހަށް ކަރާ ދޮންވެ ފައްކާ ކުރުމަށްޓަކައި އެތައް ބޭހެއް ބޭނުންކުރަންޖެއެވެ. ސަބަބަކީ ބިންގަނޑުގެ ބާރު ދެރަވުމާއި ތަފާތު އެތައް ބަލި ޖެހުމަށް ފުރުޞަތު އޮންނާތީއެވެ. އެހެންކަމުން މިހާރު ކައުންސިލުން ވެސް ވަނީ ވަކި ވައްތަރެއް ފިޔަވައި، ކައުންސިލުން ހުއްދަ ނުދޭ އެއްޗެއް ނުހެއްދޭ ގޮތަށް ޤަވާއިދު ހަދާފައެވެ. އެގޮތުން ސުވީޓް މެލަން، ޗައިނީސް ކެބެޖް ފަދަ ތަކެތި ނެހެއްދޭ ގޮތަށް ކައުންސިލުން ވަނީ މަނާކޮށްފައެވެ.\nތޮއްޑޫގެ ދަނޑުވެރިން ހައްދާފައިވާ ދަނޑެއް\nމިކަމަށް ދަނޑުވެރިންގެ އަތުން ބޮޑު ޚަރަދެއް ދާއިރު އާންމުކޮށް ކަރާ ކިލޯއެއް ވިއްކަނީ 40ރ. 35ރ. ނުވަތަ އެންމެ އަގުހެޔޮވާ ދުވަސްވަރު 15ރ. އަށެވެ. ނަމަވެސް ރޯދަ މަހުގައި އެންމެ ބޮޑަށް އަޑު އިވޭ އެއް ވާހަކައަކީ ކަރާގެ އަގު މައްޗަށް އުފުލިއްޖެކަމުގެ ވާހަކައެވެ. މިއީ ހަޤީޤަތުގައި ދައްކަންޖެހޭ ވާހަކައެއް ކަމަށް މިހާރު ޤަބޫލެއް ނުކުރަމެވެ. ދަނޑުވެރިން މިކުރާ މަސައްކަތް ތަޖްރިބާކޮށްލުމުން މިކަމުގެ ހުރި ބުރަކަން ކޮންމެ މީހަކަށް ވެސް އިހްސާސް ކުރެވޭނެއެވެ.\nރޯދަ މަހު އެންމެ ގިނަ މީހުން ބޭނުންކުރާ އެެއްޗެެއްސަށް ބަލާލާއިރު، ކުރުނބާ، އަނބު، ފޭރު ފަދަ ތަކެއްޗަކީ އަލުން އިންދައިގެން ނުވަތަ ކޮންމެ އަހަރަކަށް ގަސް ހައްދައިގެން ބުރަ މަސައްކަތްކޮށްގެން ލިބޭ މޭވާތަކެއް ނޫނެއެވެ. އަނބު ގަހެއްގެ އުމުރު 100 އަހަރަށް ވުރެ ގިނައެވެ. އެހެންކަމުން މިފަދަ މޭވާތަކުގެ އަގު ބޮޑުވިޔަސް ގިނަ ފަހަރަށް އެ ވާހަކަ ދައްކާނެ މީހަކު ނުވާއިރު ކަރާގެ އަގު އުފުލޭ ވާހަކައަކީ މިއަދު ހުއްޓާލަންޖެހޭ ވާހަކައެވެ.\nކަރާ ހައްދާ ދަނޑުވެރިންނަށް ނުއަގުގައި ކަރާ ވިއްކަން ޖެހޭއިރު ގިނަ ފަހަރަށް މާރކެޓް ލިބުމުގައި ދަތިތަކެއް ވެސް ކުރިމަތިވެއެވެ. އެގޮތުން ރާއްޖޭގައި ހައްދާ ކަރާ އަގު ބޮޑު ކަމަށް ބުނެ މާރުކޭޓު ގޮޅިތަކުގައި ތިބޭ މީހުން ރާއްޖެެއިން ބޭރުން ކަރާ ގެނައުމުން މިދަނޑުވެރިން މިކުރާ މަސައްކަތަށް ހަމަ އަގު ނުލިބެއެވެ. މިއީ ދަނޑުވެރިންނަށް ދިމާވެފައިވާ އެންމެ ބޮޑު ގޮންޖެހުމެވެ.\nދަނޑުވެރިން ކުރަނީ ތައުރީފް ހައްޤު މަސައްކަތެކެވެ. މިކަމަށް ރަނގަޅު ނަފާއެއް ލިބޭނެ ގޮތް ހޯދައިދިނުމަކީ ދަނޑުވެރިންގެ އެންމެ ބޮޑު އެދުމެވެ.


ޒުވާން ކުޅުންތެރިންނާއެކު އާސެނަލުން ބޮޑު މޮޅެއް ހޯދިއިރު ޔުނައިޓެޑް ގޮތްހުސްވެފައި\nޔޫރޮޕާ ލީގުގައި ރޭ އާސެނަލް ކުޅުނު މެޗް ފަސޭހަކަމާއެކު ކާމިޔާބުކުރިއިރު މެންޗެސްޓަރ ޔުނައިޓެޑް ރޭ ކުޅުނު މެޗް އެއްވަރުވެގެން ނިމިއްޖެއެވެ. އަމިއްލަ ދަނޑުގައި ރޭ ބެލްޖިއަމްގެ ސްޓޭންޑާޑް ލީގް އާ ވާދަކޮށް އާސެނަލް މޮޅުވީ 0-4 އިންނެވެ. މެންޗެސްޓަރ ޔުނައިޓެޑް ރަށުން ބޭރުގައި ނެދަލޭންޑްސްގެ އޭޒެޑް އަލްކްމާރް އާ ދެކޮޅަށް ކުޅުނު މެޗް އެއްވަރުވީ 0-0 އިންނެވެ.\nރޭ އާސެނަލް އާއި ސްޓޭންޑާޑް ލީގް ބައްދަލުކުރި މެޗަށް އާސެނަލް ނުކުތީ އެންމެ ފަހުން އިނގިރޭސި ޕްރިމިއާ ލީގުގައި މެންޗެސްޓަރ ޔުނައިެޑާ ދެކޮޅަށް ކުޅެ އެއްވަރު ކުރި މެޗްގައި ނުކުތް ފުރަތަމަ އެގާރައަށް ދިހަ ބަދަލެއް ގެނެސްގެންނެވެ. ރޭގެ މެޗުން ކޯޗް އުނާއި އެމެރީ ބޮޑަށް ފުރުސަތު ދީފައިވަނީ ޒުވާން ކުޅުންތެރިންނަށެވެ. ރޭ ސްޓޭންޑާޑް ލީގް އާ ދެކޮޅަށް އާސެނަލުން ނެރުނު ޓީމްގެ އެވްރެޖް އުމުރަކީ 22 އަހަރެވެ.\nރޭގެ މެޗްގައި އާސެނަލުން ޖެހި ހަތަރު ލަނޑުގެ ތެރެއިން ތިން ލަނޑު ޖަހައިފައިވަނީ މެޗްގެ ފުރަތަމަ ހާފްގައެވެ. ފުރަތަމަ ގޯލް މެޗްގެ 13 ވަނަ މިނެޓްގައި އާސެނަލަށް ކާމިޔާބުކޮށްދިނީ ބްރެޒިލްއަށް އުފަން އުމުރުން 18 އަހަރުގެ ފޯވާޑް ގަބްރިއެލް މާޓިނެއްލީ އެވެ. އޭގެ ތިން މިނެޓް ފަހުން އާސެނަލަށް ލީޑް ފުޅާކޮށްދިން ގޯލްވެސް ކާމިޔާބުކޮށްދީފައިވަނީ ހަ މިލިއަން ޕައުންޑަށް އާސެނަލަށް މިފަހަރު ގެނައި މާޓިނެއްލީ އެވެ. މިއީ މާޓިނެއްލީ އާސެނަލްގެ ފުރަތަމަ އެގާރައިގައި ކުޅުނު ދެ މެޗްގައި ކާމިޔާބުކުރި ހަތަރު ވަނަ ގޯލެވެ. މީގެ ކުރިން އާސެނަލްގެ ފުރަތަމަ އެގާރައިގައި ހިމެނިގެން އިނގިރޭސި ލީގު ކަޕްގައި ނޮޓިންހަމް ފޮރެސްޓާ ދެކޮޅަށް ކުޅުނު މެޗްގައި މާޓިނެއްލީ ވަނީ ދެ ގޯލް ޖަހައިފައެވެ.\nރޭގެ މެޗަށް ނުކުތްއިރުވެސް އާސެނަލްގެ ސަޕޯޓަރުންގެ އުއްމީދުތައް އެންމެ ބޮޑަށް ގުޅިފައި އޮތީ މާޓިނެއްލީ އާއެވެ. މާޓިނެއްލި އަށް ބޯޅަ ލިބޭ ކޮންމެ ފަހަރަކު އާސެނަލްގެ ސަޕޯޓަރުންގެ ފޯރި ގަދަވާ ކަން ފާހަގަކުރެވުނެވެ. މިދިޔަ ސީޒަންގައި ބްރެޒިލްގެ ހަތަރުވަނަ ޑިވިޝަންގެ ޓީމަކަށް މާޓިނައްލީ ކުޅުނު ނަމަވެސް ރޭގެ މެޗުން އެކަނިވެސް އޭނާގެ ފެންވަރު ވަނީ ސާބިތުކޮށްދީފައެވެ. ރޭގެ މެޗްގައި މާޓިނެއްލީ ޖެހި ދެ ގޯލަކީވެސް ބަލާލަން ހިތްގައިމު މޮޅު ދެ ގޯލެވެ. ފުރަތަމަ ގޯލް ބޮލުން ޖަހައި ސްޓޭންޑާޑް ލީގްގެ ގޯލްކީޕަރުގެ ބޯ މަތިން ގޯލްގެ ތެރެއަށް ފޮނުވާލިއިރު ދެވަނަ ގޯލަކީ އޭނާގެ ކަނާތު ފައިން ޖަހައި ގޯލްގެ ކަނަށް ވައްދާލި ގޯލެކެވެ.\nކަކުލަށް ލިބުނު އަނިޔާއެއްގެ ސަބަބުން ނުވަ މަސްދުވަހު ކުޅުމާ ދުރުގައި ހުރުމަށްފަހު ކެޕްޓަން ބޭންޑް އަޅައިގެން ޑިފެންޑަރު ހެކްޓާ ބެލެރިން އާސެނަލަށް ކުޅުނު ފުރަތަމަ މެޗްގައި އާސެނަލުން ޖެހި ތިން ވަނަ ލަނޑު އެޓީމަށް ކާމިޔާބުކޮށްދިނީ މެޗްގެ 22 ވަނަ މިނެޓްގައި އާސެނަލްއަށް ކުޅެމުން އަންނަ އުމުރުން 20 އަހަރުގެ ޖޯ ވިލޮކް އެވެ. ލަނޑު ޖަހާނެ ގިނަ ފުރުސަތުތަކެއް އާސެނަލުން ތަނަވަސްކުރި ރޭގެ މެޗްގައި އެޓީމުން ޖެހި ފަހު ލަނޑު ކާމިޔާބުކޮށްދިނީ މެޗްގެ 57 ވަނަ މިނެޓްގައި މާޓިނެއްލީ ދިން ބޯޅައަކުން ޑެނީ ސެބަލޯސް އެވެ.\nރޭގެ މެޗުން ހޯދި މޮޅާއެކު އާސެނަލް މިހާރު އޮތީ ހަ ޕޮއިންޓާއެކު ގްރޫޕް އެފްގެ އެއް ވަނައިގައެވެ.\nރޭ މެންޗެސްޓަރ ޔުނައިޓެޑާއި އޭޒެޑް އަލްކްމާރު ބައްދަލުކުރި މެޗް އެއްވަރުވެގެން ނިމުނު އިރު ޔުނައިޓެޑްގެ ފަރާތުން ރޭގެ މެޗްގައިވެސް ފެނުނީ ދަށް ކުޅުމެކެވެ. އެންމެ ފަހުން ޕްރިމިއާ ލީގުގައި އާސެނަލް އާ ދެކޮޅަށް ކުޅުނު މެޗްގައި ނުކުތް ފުރަތަމަ އެގާރައަށް އަށް ބަދަލެއް ގެނެސްގެން ރޭގެ މެޗަށް ޔުނައިޓެޑް ނުކުތް ނަމަވެސް ޑޭވިޑް ޑެހެއާ، ނަމެންޖާ މަޓިޗް، ހުއާން މަޓާގެ އިތުރުން ފްރެޑް ފަދަ ތަޖްރިބާކާރު ކުޅުންތެރިން ރޭގެ މެޗްގެ ފުރަތަމަ އެގާރައިގައި ކުޅެފައިވެއެވެ. އަދި އެންނެ ފަހުން އާސެނަލް އާ ދެކޮޅަށް ކުޅުނު މެޗްގައި ގޯލްޖެހި މެކްޓޮމިނޭ އާއި އިނގިރޭސި ގައުމީ ޓީމްގެ ފޯވާޑް މާކަސް ރެޝްފޯޑް ވެސް ފަހު ހާފްގައި ކުޅެން އަރުވައިފައި ވެއެވެ.\nއޭޒެޑް އަލްކްމާރުގެ އަމިއްލަ ދަނޑަށް މިދިޔަ އޯގަސްޓް މަހު ލިބުނު ގެއްލުމަކާއި ގުޅިގެން 50 މޭލު ދުރުގައި އޮތް އެހެން ސްޓޭދިއަމެއްގައި ކުޅުނު ރޭގެ މެޗްގައި ގޯލެއް ކާމިޔާބުކުރުމާއި އެންމެ ގާތަށް ދިޔައީ އޭޒެޑުން ނެވެ. ނެދަލޭންޑްސްގެ 19 އަހަރުން ދަށުގެ ގައުމީ ޓީމަށް ކުޅެމުން އަންނަ ބޯޑޫ ބޮލުން ޖަހައި ޔުނައިޓެޑްގެ ގޯލްގެ ތެރެއަށް ބޯޅަ ވައްދާލި ނަމަވެސް ރެފްރީ ނިންމީ އޮފްސައިޑް ކަމަށެވެ. އަނެއްކޮޅުން މެޗް ނިމެން ދިހަ މިނެޓަށް ވެފައި ވަނިކޮށް އޭޒެޑްގެ ޑިފެންޑަރަކު ރެޝްފޯޑް ވައްޓާލުމާ ގުޅިގެން ޔުނައިޓެޑުން ޕެނަލްޓީ އަކަށް އެޕީލްކުރި ނަމަވެސް ރެފްރީ ޔުނައިޓެޑަށް ޕެނަލްޓީއެއް ދީފައެއް ނުވެއެވެ. އަދި، ޔޫރޮޕާ ލީގުގެ ގްރޫޕް ސްޓޭޖްގެ މެޗްތަކުގައި ވީއޭއާރު ބޭނުން ނުކުރާތީ ރެފްރީގެ ނިންމުން ބަދަލުވުމަކަށް އެއްވެސް ފުރުސަތެއްވެސް ރެއަކު ނެތެވެ.\nރޭގެ މެޗްގެ ނަތީޖާ އާއެކު ގްރޫޕް އެލްގެ އެއް ވަނައިން ޔުނައިޓެޑް ވަނީ ކައްސާލައިފައެވެ. ޔުނައިޓެޑާއި ސާބިއާގެ ޕާޓިޒަން ބެލްގްރެޑް އަށް ހަތަރު ޕޮއިންޓް ލިބިފައި އޮތް ނަމަވެސް ގޯލްގެ ތަފާތުން އެއް ވަނައިގައި މިހާރު އޮތީ ޕާޓިޒަން އެވެ.\nއާސެނަލް, މެންޗެސްޓަރ ޔުނައިޓެޑް, ޔޫރޮޕާ ލީގު\nޔޫރޮޕާ ލީގުގައި އާސެނަލާއި އޭސީ މިލާނުގެ ކުރިމަތިލުމެއް ލިވަޕޫލަށް މުހިއްމު މޮޅެއް، ޗެލްސީ ބަލިވުމުގެ ފައިދާ ޓޮޓެންހަމުން ނަގައިފި އާސެނަލް އާއި ޗެލްސީ އިން ސެމީގެ ފުރުސަތު ބޮޑުކޮށްފި


Viyafaariverinnah faseyhavaa gothah gaanoonu badhalu kuraanan: Raees\nވިޔަފާރިވެރިންނަށް ފަސޭހަވާ ގޮތަށް ގާނޫނު ބަދަލު ކުރާނަން: ރައީސް\nރައީސް އިބްރާހިމް މުހައްމަދު ސޯލިހު އާއި މުހައްމަދު އުމަރު މަނިކު ނ. ކެނދިކުޅުދޫ މިސްކިތް ކައިރީގައި -- ފޮޓޯ: ރައީސް އޮފީސް\nރާއްޖޭގައި އުމްރާނީ މަސައްކަތްތައް ހިންގަން ބޭނުންވެފައިވާ ތިބި ދިވެހި ވިޔަފާރިވެރިންނަށް ދަތިވެފައި ހުރި ކަންކަން ފަސޭހަ ކޮށްދިނުމަށްޓަކައި ގާނޫނުތަކަށް ގެންނަން ޖެހޭ ބަދަލުތައް ގެންނާނެ ކަމަށް ރައީސް އިބްރާހިމް މުހައްމަދު ސޯލިހް އިއްޔެ ވިދާޅުވެއްޖެ އެވެ.\nވިޔަފާރިވެރިއެއްގެ އެހީގައި ނ. ކެނދިކުޅުދޫގައި އަލަށް ބިނާކޮށްފައިވާ މިސްކިތް ހުޅުވުމުގެ ރަސްމިއްޔާތުގައި ވާހަކަފުޅު ދައްކަވަމުން ރައީސް ވިދާޅުވީ މި ސަރުކާރުން އެންމެ އިސްކަމެއް ދޭ އެއް ކަމަކީ އެފަދަ މަސައްކަތްތައް ހިންގަން ބޭނުންވާ ވިޔަފާރިވެރިންނަށް ފުރުސަތުތައް ހުޅުވާލުން ކަމަށެވެ.\nފަސޭހައިން ރާއްޖޭގައި މަސައްކަތް ކުރެވޭނެ މާހައުލަކާއި ގޮތްތައް ހޯދައިދީ ޔަގީންކަމާ އެކު އިންވެސްޓްމަންޓްތައް ރައްކާތެރި ކުރެވޭ ގޮތްތައް ގާނޫނީ ގޮތުން ހޯދައިދޭން ޖެހޭ ކަމަށް ރައީސް ވިދާޅުވި އެވެ. އެމަނިކުފާނު ވިދާޅުވީ ގާނޫނަށް ގެންނަން ޖެހޭ އެފަދަ ބަދަލުތައް ގެނެސް ދެއްވާނެ ކަމަށެވެ.\n"އޭގެ [ސަރުކާރުން ކުރާ މަސައްކަތުގެ] ނަތީޖާ އަޅުގަނޑު ހިތުން މިއަދު ވެސް ފެންނަމުން މި ދަނީ. ކުރިއަށް އޮތް ތަނުގައި ވެސް ރާއްޖޭގެ ވިޔަފާރިވެރިންނަށް ހާއްސަކޮށް، ދަތިވެފައި، އުދަނގޫވެފައި ހުރި ކަންތައްތައް ފަސޭހަކޮށް ދިނުމަށްޓަކައި ގާނޫނުތަކަށް ގެންނަން ޖެހޭ ބަދަލުތައް ވެސް އަޅުގަނޑުމެން ގެންނާނަން." ރައީސް ވިދާޅުވި އެވެ.\nއޭގެ އިތުރަށް އެމަނިކުފާނު ވިދާޅުވީ ރާއްޖޭގެ ތަރައްގީއަށްޓަކައި މި ސަރުކާރުގެ ޕްލޭނަކީ ވަކި ރަށެއް ތަފާތު ކުރުމެއް ނެތި ރައްޔިތުންނަށް ބޭނުންވެފައިވާ އަސާސީ ހިދުމަތްތައް ފޯރުކޮށްދިނުން ކަމަށެވެ. އެ ގޮތުން ސަރުކާރުގެ "ޖަޒީރާ ރާއްޖެ" ތަސައްވުރުގައި ބައެއް ކަންކަން ފާހަގަ ކުރައްވައި އެ ކަން ކުރެވޭނެ ކަމުގެ ޔަގީންކަން އެމަނިކުފާނު ދެއްވި އެވެ.\nކެނދިކުޅުދޫގައި ބިނާކުރި އެ މިސްކިތަކީ ޓޫރިޒަމް ވިޔަފާރި ކުރަމުންދާ މުހައްމަދު އުމަރު މަނިކުގެ އެހީގައި އެއް ފަހަރާ 550 މީހުން ނަމާދު ކުރެވޭ ޖާގައާއެކު ބިނާކޮށްފައިވާ މިސްކިތެކެވެ. މިދިޔަ އަހަރުގެ ކުރީކޮޅު ރައީސް އެ މިސްކިތުގެ ބިންގާ އަޅުއްވައިދެއްވިއިރު، މިއީ މި ސަރުކާރުގައި ބިންގާ އަޅައި މަސައްކަތް ނިމި އެންމެ ފުރަތަމަ ހުޅުވި މިސްކިތެވެ.\nރައީސް އިބްރާހިމް މުހައްމަދު ސޯލިހު އިގްތިސޯދު ކެނދިކުޅުދޫ


"Duper Fifteen" Malhi Futsal Challenge: Club 010 Ah Rangalhu Feshumeh - Vaguthu\nމުބާރާތުގެ ފުރަތަމަ މެޗުގެ ތެރެއިން-- ވަގުތު އިމޭޖަސް\nރާއްޖޭގެ ވަރުގަދަ އެއް ބްރޭންޑް ކަމަށްވާ މަޅި މޯލްޑިވްސް އިން ބާއްވާ "ޑުޕަރ ފިފްޓީން މަޅި ފުޓްސަލް ޗެލެންޖު 2021" ގެ ގެ ފުރަތަމަ މެޗު ކުލަބް އޯ ވަން އޯ ކާމިޔާބުކޮށްފިއެވެ.\nޖުމްލަ 63 މެޗާއި އެކު ކުރިޔަށްދާ މި މުބާރާތް ރަސްމީކޮށް ފައްޓަވައިދެއްވީ ކުޅިވަރާބެހޭ ވަޒީރު އަހުމަދު މަހުލޫފެވެ. ކުޑަހެންވޭރު ދަނޑުގައި މި މުބާރާތް ކުރިޔަށްދާނީ ޖުމްލަ 32 ޓީމާއެކު އެވެ. މުބާރާތް ފެށުމުގެ ކުރިން މަޅި މޯލްޑިވްސްގެ ފަރާތުން ޝަރަފްވެރި މެހެމާނަށް ހާއްސަ ރަމްޒީ ޖާޒީއެއް ދީފައިވެއެވެ. މި ޖާރޒީ ޝަރަފްވެރި މެހެމާނާއި ހަވާލުކޮށްދެއްވީ މަޅި މޯލްޑިވްސްގެ އެމްބެސެޑަރ އަހުމަދު އަޔާޒް (އަޔާ) އެވެ.\nމެޗުގެ ޝަރަފްވެރި މެހެމާނަށް ޖާރޒީ ހަވާލުކޮށްދެއްވަނީ-- ފޮޓޯ: ޔޫތް މިނިސްޓްރީ\nމުބާރާތުގެ ފުރަތަމަ މެޗުގައި ބައްދަލުކުރީ ގްރޫޕް އޭގެ ދެ ޓީމު ކަމަށްވާ ކުލަބް އޯ ވަން އޯ އަދި ޕާކް ބޯއިސް އެވެ. މި މެޗު ކުލަބް އޯ ވަން އޯ ކާމިޔާބުކޮށްފައިވަނީ 9-2 ގެ ނަތީޖާއަކުންނެވެ. މި މެޗުގެ ބޮޑުބައި އޯ ވަން އޯ މޮޅަށް ކުޅެފައިވާއިރު، މެޗުގެ ފަހުކޮޅު ޕާކް ބޯއިސް ވަނީ ކުޅުން ރަނގަޅުކޮށް ގިނަ ފުރުސަތުތަކެއް ތަނަވަސްކޮށްފައެވެ.\nމެޗުގައި ކުލަބް އޯ ވަން އޯ ގެ ގޯލުތައް ޖަހައިދިނީ ޖުމެއިލް ޖަމީލް އާއި އިބްރާހިމް ޝަނޫންގެ އިތުރުން އިސްމާއީލް މުނީޒް އާއި އަލީ ޝިފާއު (ރޮނާ)، މުހައްމަދު އިބްރާހިމް، އަދި މުހައްމަދު ލިޔާހު އެވެ. މީގެތެރެއިން އިސްމާއީލް މުނީޒް އަދި މުހައްމަދު ލިޔާހު، މިއިން ކޮންމެ ކުޅުންތެރިއަކި ދެ ގޯލު ޖެހިއެވެ. މި މެޗުގައި އެ ޓީމުން ދެން ޖެހި ގޯލަކީ ޕާކް ބޯއިސް ޓީމުގެ އިބްރާހިމް ޝައުފް މުހައްމަދު އަތުން ބައިކޮޅަށް ވަން ގޯލެކެވެ.\nޕާކް ބޯއިސް ޓީމުގެ ލަނޑުތައް ފެނިގެންގޮސްފައިވަނީ މެޗުގެ ފަހުކޮޅު އެވެ. މި ގޯލުތައް ޖަހައިދިނީ ޒައިން މުހައްމަދާއި އަހުމަދު ސައިހާން ޖަލީލެވެ. މެޗުގެ މޮޅު ކުޅުންތެރިއަކަށް ހޮވިފައިވަނީ ކުލަބް އޯވަން އޯ ގެ އަލީ ޝިފާއު (ރޮނާ) އެވެ.\nމެޗުގެ މޮޅު ކުޅުންތެރިޔާއަށް ޓްރޮފީ ހަވާލުކޮށްދެއްވަނީ-- ފޮޓޯ: ދެން އޮންލައިން\nމި މުބާރާތް ކުރިޔަށްދާނީ ޖުމްލަ ހަ ގްރޫޕަކަށް ބަހާލައިގެންނެވެ. މި ގްރޫޕުތަކާއެކު މުބާރާތުގެ ގްރޫޕް ސްޓޭޖުގެ މެޗުތައް ކުރިޔަށްދާނީ މިމަހުގެ 28 ގެ ނިޔަލަށެވެ.\nމުބާރާތުގެ ގްރޫޕް ސްޓޭޖުގައި ޓީމުތައް އެތުރިފައިވާ ގޮތް\nމި މުބާރާތުގެ މެއިން ސްޕޮންސަ އަކީ ބިގްމޭން ގެ "ޑުޕްރ ފިފްޓީން" އެވެ. ކޯ ސްޕޮންސަރަކީ އެސޯސިއޭޝަން ފޯ ޔޫތް އެމްޕަވަރމެންޓް އޮފް ގެމަނަފުށިއެވެ. މީގެއިތުރުން ވަން ކްލިކް މޯލްޑިވްސްއިން ހޯސޭލްކުރާ ލެމާރ ޖޫސްޕެކެޓާއި، ހުޅުމާލޭ ޑްރައިވަރސް އެސޯސިއޭޝަންނަކީވެސް ކޯ ސްޕޮންސަރުންނެވެ. ބެވެރޭޖް ޕާޓްނަރަކީ ރެޑްބުލްއެވެ. ބޯލް ޕާޓްނަރަކީ މާކުއީ އެވެ. ސައުންޑް ޕާޓްނަރަކީ އޮފިޝަލް އިވެންޓްސް އެވެ. އަދި ޕްރިންޓިންގ ޕާޓްނަރަކީ ކުލަ މޯލްޑިވްސް އެވެ. މުބާރާތުގެ މީޑިއާ ޕާޓްނަރުންނަކީ، ދެން، ވަގުތު، ފަހުމިނެޓް އަދި މޯލްޑިވްސް ފުޓްސަަލް ޕްލޭޔާރސްއެވެ.\nއެހެނިހެން ސްޕޮންސަރުންނަކީ އަފޫ ޕެއިންޓްސް، މެރިލައިން މޯލްޑިވްސް، ޓޮޕް ތްރީ މޯލްޑިވްސްގެ އިތުރުން ޓްރިޕަލް އޭ އެޗް އެވެ.\nމުބާރާތުގައި މިރޭ ކުޅޭ ދެވަނަ މެޗުގައި ބައްދަލުކުރާނީ ހަލަބޮލި އަދި ރެމްޕޭޖް އެވެ.\nޖެނުއަރީ 20, 2021 22:38


ނައިޓް މާކެޓަށް ތިން ރޭ އިތުރުކޮށްފި\nހަވީރު ޑެއިލީ، 19 ޖުލައި 2011 00:00 19 ޖުލައި 2011\nގިނަ ބައެއްގެ އެދުމުގެ މަތިން ނައިޓް މާކެޓަށް ތިން ރޭ އިތުރުކުރަން ނިންމާފައިވާ ކަމަށް ވިޔަފާރިވެރިންގެ ގައުމީ ޖަމިއްޔާ އިން މިއަދު ބުނެފި އެވެ.\nއެ ޖަމިއްޔާގެ ހަޒާންދާރު އަހުމަދު އަދީބު ވިދާޅުވީ ނައިޓް މާކެޓުގެ މުއްދަތު އިތުރުކުރަން ނައިޓް މާކެޓުގެ މޭޒުތައް ގަނެފައިވާ ފަރާތްތަކުންނާއި ރަށްރަށުގެ ކައުންސިލްތަކުން ވެސް އެދެމުން އަންނަ ކަމަށެވެ.\n"މި އަހަރުގެ ނައިޓް މާކެޓު ބޭއްވި ބައެއް ރޭރޭ ވިއްސާރަ ވެސް ވި. އަދި އާއްމުން ވެސް [ނައިޓް މާކެޓް އިތުރުކުރަން] ދަނީ އެދެމުން. އެހެންވެ އިތުރު ދެ ރޭ އިތުރުކުރީ. އެކަން މިހާރު އަޅުގަނޑުމެން ވާނީ ސިޓީ ކައުންސިލަށް ވެސް އެކަން ހުށަހަޅާފައި،" އަދީބް ވިދާޅުވި އެވެ.\nއޭނާ ވިދާޅުވީ ނައިޓް މާކެޓު މި މަހުގެ 20- 22 ގައި ވެސް ބާއްވަން ނިންމާފައިވަނީ ނައިޓް މާކެޓުގައި މުދާ ވިއްކާ ފަރާތްތަކުގެ ހިޔާލު ވެސް ހޯދުމަށް ފަހު ކަމަށެވެ. އެހެންވެ، އާންމުކޮށް 10 ރޭ ބާއްވަމުން އަންނަ ނައިޓް މާކެޓް މިފަހަރު 12 ރެ އަށް އިތުރުވާނެ އެވެ.\n"އަޅުގަނޑުމެން ކޮންމެ މޭޒަކަށް ގޮސް ސްލިޕެއް ފުރިން. ގިނަ ވިޔަފާރިވެރިން ބުނީ ތިން ރޭ އިތުރުކުރަން. ނަމަވެސް އެކަން ކުރާއިރު އަޅުގަނޑުމެންގެ އަތުން އިތުރު ހަރަދުތަކެއް ވެސް ދޭ. ވިޔަފާރިވެރިން ބުނަނީ މާލޭ ސިޓީ ކައުންސިލުން ކުރިން ނަގަން ނިންމައި އަދި ފަހުން މައާފުކުރި 750ރ. ޖަމިއްޔާ އަށް ނެގުމަށްފަހު ތިން ރޭ އިތުރުކުރަން. އެގޮތަށް ގިނަ ފަރާތްތަކުން ހުށަހަޅާފައިވޭ. ނަމަވެސް މުދާ ހުސްވެފައި ތިބި ފަރާތްތަކުން ވިޔަފާރިވެރިންގެ ޖަމިއްޔާ އަށް އައުމުން އެ 750ރ. އަޅުގަނޑުމެންނަށް ރިފަންޑް ކޮށްދެވޭނެ،" އަދީބް ވިދާޅުވި އެވެ.\nދިވެހި ވިޔަފާރިވެރިންގެ ގައުމީ ޖަމިއްޔާ އިން އިންތިޒާމުކޮށްގެން ބާއްވަމުން އަންނަ ނައިޓް މާކެޓު މި އަހަރު ކުރިން ބާއްވާން ހަމަޖައްސާފައި ވަނީ މި މަހުގެ 19 ވަނަ ދުވަހުގެ ނިޔަލަށެވެ. މި އަހަރުގެ މާކެޓު ކުރިއަށް ދަނީ ލޮނު ޒިޔާރަތްކޮޅު ރާޅުގަނޑު ސަރަހައްދުގަ އެވެ.\nއަރުޝީފަށް ނެގީ 21/03/2017 03:04\nއެންމެފަހުން އަޕްޑޭޓްކުރީ 21/03/2017 03:04\nކޮވިޑްގެ ތަޖުރިބާއިން މަތީ ތައުލީމަށް އަންނާނީ ކޮން ބަދަލެއް؟\nއާސިމާ ނިޒާރު 1 މިނެޓު ކުރިން\nރައީސް ޔާމީން ރާއްޖޭގެ އިސްތިޤްލާލް ޗައިނާގެ ކޮމިއުނިސްޓް ޕާޓީއަށް ވިއްކަވާލެއްވި: ރައީސް ނަޝީދު\nމުއައްލިމް އިބްރާހިމް 24 މިނެޓު ކުރިން\nއަހުމަދު އަދްޝަން 40 މިނެޓު ކުރިން\nރައީސް ނަޝީދަށް ޗައިނާ ސަފީރު އަނެއްކާވެސް ރައްދުދެއްވައިފި\nއައިޝަތު ހަނާ 44 މިނެޓު ކުރިން


އިންޑިޔާގައި ކޮރޯނާވައިރަސް ފަތުރަނީ މުސްލިމުންކަމަށް ތުހުމަތުކޮށް، މުސްލިމުންނަށް އަނިޔާ ކުރަނީ – Dhen.mv\nއިންޑިޔާގައި ކޮރޯނާވައިރަސް ފަތުރަނީ މުސްލިމުންކަމަށް ތުހުމަތުކޮށް، މުސްލިމުންނަށް އަނިޔާ ކުރަނީ\nދެން އެމްވީ April 25, 2020 - 12:50 pm\nހިންދޫންނާއި މުސްލިމުގެ އަރާރުން ބޮޑު އިންޑިޔާގައި ކޮރޯނާވައިރަސް ފަތުރަނީ، މުސްލިމުންކަމަށް ބުނެ މުސްލިމުންނަށް އަނިޔާކުރުން އިތުރުވެއްޖެއެވެ.\nމިގޮތަށް ތުހުމަތުކޮށް އާންމުންގެ އަނިޔާ މުސްލިމުންނަށް އަމާޒު ވަމުންއަންނަތާ ދުވަސްކޮޅެއް ވެއްޖެއެވެ. ނަމަވެސް މިހާރު ފުލުހުންނާއި ގާނޫނު ނަގަހައްޓަން ތިބި މީހުންގެ ފަރާތުންވެސް މިކަން އާންމުވާން ފަށައިފިއެވެ.\n44 އަހަރުގެ ނަސީރުއްދީން ކިޔައިދިން ގޮތުގައި، މުސްލިމުން މި ވައިރަސް ފަތުރާކަމަށްބުނެ ފުލުހުން އޭނާއަށް އަނިޔާކުރުމުން މަގުމަތިން ނުތެދުވެވި އެއް ގަޑި އިރު އޮންނަން ޖެހުނެވެ. ކަރްނާޓަކާގެ ހަމްނާއާބަދުގައި ދިރިއުޅޭ ނަސީރުއްދީން، އެދުވަހު ބޭރަށް ނިކުތީ ތަރުކާރީ ގަތުމަށެވެ. ނަސީރުއްދީނަކީ އިމާމެއް ކަމުން، ސުންނަތުގައިވާ ފަދައިން ހެދުން އަޅާ ތުނބުޅި ދިގުކޮށްފައިވެއެވެ. މަގުމަތިން ފުލުހުން އޭނާގެ ސައިކަލު ހިފެހެއްޓުމަށްފަހު، އޭނާއަށް އަނިޔާ ކުރަމުން، ނަސީރުންދީން ނިސްބަތްވާ މުޖުމްތަމަޢުގެ ސަބަބުން ބަލިފެތުރޭކަމަށް ބުނެ ވަރަށް ހުތުރުބަހުން އެއްޗެހިކިއެވެ.\nނަސީރުއްދީން ހޮސްޕިޓަލުގައި އޮވެ ފުލުހަށް ގުޅާ މިމައްސަލަ ރިޕޯޓް ކުރިއެވެ. އަދި ފުލުހުން މިހާރު މި މައްސަލަ ތަހުގީގު ކުރަމުން އަންނަ ކަމަށާއި، މިކަމުގައި ބައިވެރިވި ފުލުސްމީހާ ސަސްޕެންޑްކޮށްފައިވާ ކަމަށްވެސް ހާމަކުރިއެވެ.\nނަސީރުއްދީނަކީ މިގޮތަށް ހަމަލާ އަމާޒުވި ހަމައެކަނި މީހާއެއް ނޫނެވެ. 1.3 ބިލިއަން މީހުންގެ އާބާދީއެއް އޮންނަ އިންޑިޔާގައި އުޅޭ 200 މިލިއަން މީހުނަށް މަގުމަތިންނާއި އޮންލައިންކޮށްވެސް މިކަމާއި ގުޅިގެން ފުރައްސާރައާ ކުރިމަތިލާން ޖެހެއެވެ. ދިއްލީގައި އުޅޭ މިސްލިމުންގެ އާއިލާތަކުން ހާމަ ކުރިގޮތުގައި، ފުލުހުންގެ ފަރާތުން އަނިޔާލިބެމުން ދާތީ ޒަރޫރީ ސާމާނު ހޯދުމަށްވެސް ބޭރަށް ނިކުންނަން ޖެހިލުންވާކަމަށެވެ. ޕަންޖާބުގައި ކިރުގެ ވިޔަފާރި ކުރާ މީހުން ހާމަކުރި ގޮތުގައި، އެމީހުންގެ ގެއަށް ފުލުހުން އައިސް ބަލާފާސް ކުރާ ކަމަށާއި، އަވަށު މީހުން އިންޒާރު ދީ ހަދާތީ، އެމީހުން އުފައްދާ ބާވަތްތައް ގަތުމަށް މީހުން ޖެހިލުންވާކަމަށެވެ.\nސައުތު އޭޝިޔާގައި ބޭސްވެރިކަމުގެ ގޮތުން ކުރިއަރާފައިވާ އިންޑިޔާގައި، މިހާތަނަށް 24،530 މީހުނަށް މިބަލި ޖެހި 780 މީހަކުވަނީ މަރުވެފައެވެ.


ސިނގިރޭޓުގެ އަގު ބޮޑުވެގެން ޝަކުވާ ކުރާ މީހުންނަށް މަހްލޫފްގެ ދެއްވީ ނަސޭހަތެއް\nއާމިނަތު ނިއުޝާ 02 އޯގަސްޓް 2020\nސިނގިރޭޓުގެ އަގު އުފުލުމާ ގުޅިގެން ނުރުހުން ފާޅުކުރަމުން އަންނަ މީހުންނަށް ޔޫތް މިނިސްޓަރު އަހުމަދު މަހްލޫފް މިއަދު ނަސޭހަތެއް ދެއްވައިފިއެވެ.\nމަހްލޫފް މިއަދު ކުރެއްވި ޓުވީޓެއްގައި ވިދާޅުވީ ސިނގިރޭޓަށް ކުރަން ޖެހޭ ހޭދަ ބޮޑުވެގެން މިއަދު ހިތްހަމަނުޖެހިދާނެ ކަމަށެވެ.\nއެކަމަކު، މާދަމާ ތިމާ ދުންފަތާ ދުރުހެލިވެ އެތައް ހާސް ފައިސާއެއް ސަލާމަތް ކުރެވި އަދި ސިއްހީ ގޮތުން ދުޅަހެޔޮކަންމަތީ ހުރުމުން ލިބޭ ހިތްހަމަޖެހުން ބޮޑުވާނެ ކަމަށް ވެސް މަހްލޫފް ވިދާޅުވިއެވެ. މަހްލޫފް އެގޮތަށް ޓުވީޓު ކުރެއްވީ "ހުއްޓާލާ"، "މަދުކުރޭ" މި ހޭޝް ޓެގާއެކުގައެވެ.\nސިނގިރޭޓުގެ އަގު ބޮޑު ކުރުމާ ގުޅިގެން ގިނަ ބަޔަކު އަންނަނީ ސަރުކާރަށް ފާޑު ކިޔުންތައް އަމާޒު ކުރަމުންނެވެ.\nދުންފަތުގެ އިސްތިއުމާލުކުރާ މީހުން މަދުކުރުމަކީ މި ސަރުކާރުގެ ދުޅަހެޔޮ، ހަށިހެޔޮ ސިޔާސަތުގެ ތެރޭގައި ހިމެނޭ ކަމެކެވެ. އެގޮތުން ސިނގިރޭޓު ބުއިން ހުއްޓުވުމަށް ސަރުކާރުން އަންނަނީ މުހިންމު ފިޔަވަޅުތަކެއް އަޅަމުންނެވެ.\nއެގޮތުން މީހުން އެއްވާ ގިނަ ތަންތަނުގައި ސިނގިރޭޓް ބުއިން މަނާކުރުމުގެ އިތުރުން، ފޮށީގެ ބޭރުގައި އިންނަ އިންޒާރުގެ މެސެޖާއި އެކު އިންޒާރުގެ ފޮޓޯއެއް ޖެހުން ހިމެނެއެވެ.\nސިނގިރޭޓުން ނަގާ ޑިއުޓީ ބޮޑުކުރަން ގެނައި އިސްލާހަށް އަމަލުކުރަން ފެށުމުން ފިހާރަތަކުން ވިއްކާ ސިނގިރޭޓުގެ އަގު ބޮޑުވާނެއެވެ. އެގޮތުން އެންމެ އަގުހެޔޮ ވައްތަރުގެ ސިނގިރޭޓު ފޮއްޓެއް ވެސް ލިބޭނީ 85 ރުފިޔާއަށެވެ.\nއާއްމު ގޮތެއްގައި ދިވެހިން ދުންފަތުގެ އިސްތިއުމާލު ކުރުމަށް ބޭނުންކުރާ ވައްތަރުގެ ސިނގިރޭޓު ފޮއްޓެއް ލިބޭނީ މިއަދުން ފެށިގެން 95 ރުފިޔާއަށެވެ. ބައެއް ވައްތަރުގެ ސިނގިރޭޓު ފޮއްޓެއްގެ އަގު އުޅެނީ 100 ރުފިޔާއަށެވެ.\nއަރުޝީފަށް ނެގީ 02/08/2020 12:03\nއެންމެފަހުން އަޕްޑޭޓްކުރީ 02/08/2020 12:03\nޚަދީޖާ އާދަމް 14 މިނެޓު ކުރިން\nހުސައިން ޝަރީފް 15 މިނެޓު ކުރިން\nލޮލުގެ ކަޅި ނޫ ވުމުން ބަލައި ނުގެން ތިން މައިން\nފާތުމަތު އަނީސާ 17 މިނެޓު ކުރިން


400 Ton ge mudhalaa eku Huvadhoo adhi India Cargo Ferry in gulhaalaifi | Jazeera\t400 ޓަނުގެ މުދަލާއެކު ހުވަދޫ އަދި އިންޑިއާ ކާގޯ ފެރީއިން ގުޅާލައިފި - Jazeera\n400 ޓަނުގެ މުދަލާއެކު ހުވަދޫ އަދި އިންޑިއާ ކާގޯ ފެރީއިން ގުޅާލައިފި\nސާއިފް ޝިޔާދު December 22, 2020 202 views0\nއިންޑިއާގެ ޓޫޓިކޮރިން އަދި ގދ. ތިނަދޫއާ ދެމެދު ސީދާ ކާގޯ ދަތުރުތައް މިއަދު ފަށައިފިއެވެ.\nއެގޮތުން މިއަދު މޯލްޑިވްސް ސްޓޭޓް ޝިޕިންގ (އެމްއެސްއެސް) ގެ "އެމްވީ ބޮންތި" ވަނީ ތިނަދޫގައި ޑޮކް ކޮށްފައެވެ. މި ހިދުމަތް އިފްތިތާހުކުރުމަށް ބޭއްވި ރަސްމިއްޔާތު ޝަރަފުވެރިކޮށްދެއްވީ މިނިސްޓަރ އޮފް ޓްރާންސްޕޯޓް އެންޑް ސިވިލި އޭވިއޭޝަން އައިޝަތު ނަހުލާއެވެ. އެކަމަނާގެ އިތުރުން ސްޓޭޓް ޓްރޭޑިންގ އޯގަނައިޒޭޝަން (އެސްޓީއޯ) ގެ އެމްޑީ ހުސައިން އަމްރު އާއި އެމްއެސްއެސްގެ އެމްޑީ އަބްދުﷲ ސައީދާއި ރައްޔިތުންގެ މަޖިލީހުގައި ތިނަދޫ ތަމްސީލްކުރައްވާ ދެ މެމްބަރުން ބައިވެރިވެވަޑައިގެންނެވިއެވެ.\nމިއަދު އެމްއެސްއެސްގެ ބޯޓު ތިނަދޫގައި ބަނދަރުކުރީ 400 ޓަނުގެ މުދަލާއެކުއެވެ. އިންޑިއާ އަދި ތިނަދޫއާ ދެމެދު ސީދާ ކާގޯ ދަތުރުތައް ފެށިގެންދިޔުމަކީ ދެކުނު އަތޮޅުތަކުގެ އިގްތިޞާދަށް ބޮޑެތި ކުރިއެރުންތަކެއް ލިބިގެންދާނެ ކަމެއް ކަމަށް ބެލެވެއެވެ. އަދި ދެކުނުގެ އަތޮޅުތަކުގައި ވިއްކާ މުދަލުގެ އަގު ވެސް މިކަމުގެ ސަބަބުން ހެޔޮވެގެންދާނެއެވެ.\nމިއީ އިންޑިއާ އާ ސީދާ ކާގޯ ދަތުރުތައް ފެށިގެންދިޔަ ރާއްޖޭގެ ތިންވަނަ ސަރަހައްދެވެ. އެގޮތުން މީގެކުރިން ވަނީ އައްޑޫ ސިޓީ ރީޖަނަލް ޕޯޓާއި ހދ. ކުޅުދުއްފުށީ ރީޖަނަލް ޕޯޓާއި އިންޑިއާ އާ ދެމެދު ސީދާ ކާގޯ ދަތުރުތައް ފަށާފައެވެ. މިއަދު ކާގޯ ދަތުރުތައް ފެށިގެންދިޔައިރު މި ރަސްމިއްޔާތުގައި ވަނީ ތިނަދޫގައި ރީޖަނަލް ޕޯޓެއް ގާއިމްކުރުމަށް ވެސް ސޮއިކުރެވިފައެވެ.\nއަނބިމީހާއަށް ވަޅިން ހަމަލާދިން މީހާގެ މައްޗަށް ދައުވާކޮށްފި\nބިދޭސީން އެތެރެކުރަން ފޭކް ޕޯޓަލްތަކެއް، ސަމާލުވޭ!\nކަނޑަށް ކުނިއެޅުމުން، ނަކައި އަލިމަތާ ރިސޯޓު ބޮޑު އަދަދަކުން ޖޫރިމަނާކޮށްފި\nމޯލްޑިވިއަން ފްލައިން ސްކޫލްގެ އުދުހުންތައް މިމަހު 10ގައި ފަށަނީ\nރައީސްގެ ދެކަނބަލުން ހައްޖަށް ފުރާވަޑައިގެންފި\nއާރްޑީސީން އަމީނީ މަގުގައި ތާރު އަޅަނީ\n"ތަރައްޤީ ޕްލޭން ކުރާއިރު ސަލާމަތާއި ރައްކާތެރިކަން ކަށަވަރުކުރަންޖެހޭ"\nއަމީރުލް ހައްޖުގެ ގޮތުގައި, އިސްލާމިކް މިނިސްޓަރ ސައުދީއަށް


Faahana Tissue Thakehgai Allah Ge Ismafulhu Hurumun Gina Bayaku Rathah - Vaguthu\nފާހާނާ ޓިޝޫތަކެއްގައި ﷲ ގެ އިސްމަފުޅު ހުރުމުން ގިނަ ބަޔަކު ރަތަށް\nމާކްސް އެންޑް ސްޕެންސަރ (އެމް&އެސް) ގެ ބްރޭޑްގެ ފާޚާނައިގައި ބޭނުން ކުރާ ޓިޝޫތަކެއްގައި ﷲ ގެ އިސްމުފުޅު ގޮތަށް ލިޔެފައިހުރުމުން ގިނަ ބަޔަކު ކަންބޮޑުވުން ފާޅުކޮށްފިއެވެ.\nމިހާރު މީސްމީޑާގައި ދައުރުވަމުން އަންނަ ވީޑިއޯއެއްގައި މީހަކުވަނީ އެމް&އެސްގެ އަލޯވެރާ 3ޕްލައި ޓޮއިލެޓް ޓިޝޫއުރައެއް ކަނޑާލާ އޭގައި ﷲ ގެ އިސްމުފުޅުވާ ގޮތަށް ލިޔެފައިވާ ކަމަށް ބުނެފައެވެ. މިވީޑިއޯ ގިނަ އަދަދެއްގެ ބަޔަކު މީސްމީޑިޔާގައި ދައުރުކުރަމުން އަންނަ އިރު، ވީޑިއޯގައި އިތުރަށް ބުނެފައިވަނީ މިގޮތަށް ފާޚާނަ ޓިޝޫއެއްގައި ﷲ ގެ އިސްމަފުޅު ޖެހުމަކީ އިސްލާމް ދީނަށް ފުރައްސާރަ ކުރުން ކަމަށެވެ.\nމިވީޑިއޯ ޝެއަރ ކުރަމުން ގިނަ ބަޔަކު މިބްރޭންޑް ބޮއިކަޓް ކުރުމަށް ގޮވާލަމުން ދާއިރު، ބައެއް މީހުންވަނީ މިއީ ހަދައިގެން އުޅޭ ކޮންސްޕިއަރީ ތިޔަރީއެއް ކަމަށް ބުނެފައެވެ.\nމި މައްސަލައާ ގުޅޭގޮތުން އެމް&އެސް އިން ބުނެފައިވަނީ މިމައްސަލަ އެޓީމުން ތަޙްޤީޤްކޮށްފައިވާ ކަމަށާއި އަދި އެއްވެސް ދީނަކަށް ނުވަތަ ބަޔަކު ޤަބޫލު ކުރާ ޤަބޫލު ކުރުމަކަށް ފުރައްސާރަ ވާ ގޮތަށް އެއްވެސް ޕްރަޑަކްޓްއެއް ހަދާ އިޝްތިހާރުކޮށްފައި ނުވާ ކަމަށެވެ. އަދި ﷲ ގެ އިސްމަފުޅު ކަމަށް ބުނެ ދައްކަމުން އަންނަ ނިޝާނަކީ އަލޯވެރާ ފަތެއް ކަމަށާއި ޑިޒައިނަރު ކުރެހި ގޮތުން ﷲ ގެ އިސްމަފުޅާ ވައްތަރު ގޮތެއް ހުރި ނަމަވެސް އެއީ އެ ނޫން ކަމަށްވެސް އެމް&އެސް އިންވަނީ ބުނެފައެވެ.\nޖެނުއަރީ 25, 2019 17:53\nތީނީ ހަމަ އެލޯވީރާ ފަތެއް އެމްބޮސްކޮށްފާ. މިވެރިން ހީކުރަނީ މިމީހުން ނޫން މީހުންނަކަށް އެއްޗެއްނޭގޭނެކަމަށް.؟ މިހުންނަނީ ހަމ ގަސްތުގާ މުސްލިމުންނަށް ޖެއްސުންކޮށްފާ.\nއަސްތަޤްފިރުﷲ. ﷲ އަކުބަރު\nޖެނުއަރީ 25, 2019 20:30\nތީތި ހުރި ފާޚާނާއަކަށް މަ ނުވެސް ވަންނާނަން\nޖެނުއަރީ 26, 2019 10:18\nމިހާރުން މިހާރަށް ތިޔަ ޓީސޫ އުފެއްދި ކުންފުނި އުވާލުމަށް ގޮވާލަން!\nޖެނުއަރީ 26, 2019 17:24\nނޫން އެއީ ހަމަ ﷲގެ އިސްމުފުޅު. އެއީ ކާފަރުން އަލަށް ކުރާކަމެއްނޫން. ބައެއްކަހަލަ ފައިވާނުގެ ދަށްފުށުގަ އާއި ވެހިކަލްތަކުގެ ޓަޔަރގެ ބިންމަތީގައި ޖެހޭބައިގައިވެސް ﷲގެ އިސްމުފުޅު ހުންނަގޮތަށް ޑިޒައިން ކޮށްގެން މާރކެޓްކޮށްފަ މީގެކުރިންވެސް އެބަހުރި. މައްސަލަ ހިލިގަތީމާ ދެން ނޫންކަމަށް ހެދޭނެ ކަމެއްނެތް.


Zakir Naik Raajje Annan Ulhunu, Alhugandumen Huhdha Nudhinee: Nasheed - Vaguthu\nޒާކިރު ނައިކް ރާއްޖެ އަންނަން ބޭނުންވި، އަޅުގަނޑުމެން ހުއްދަ ނުދިނީ: ނަޝީދު\nއޭޝިއާގެ ގިނަ ގައުމުތަކުގައި އިސްލާމް ދީނުގެ މައުލުމާތު ދީ، އިސްލާމް ދީނަށް ދައުވަތު ދިނުމުގައި މަޝްހޫރު ދީނީ އިލްމުވެރިޔާ ޑރ. ޒާކިރު ނައިކް ރާއްޖެ އަންނަން އުޅުނު ކަމަށާއި އެކަމަށް ސަރުކާރުން ހުއްދަ ނުދިނީ ކަމަށް ކުރީގެ ރައީސް އަދި ރައްޔިތުންގެ މަޖިލީހުގެ ރައީސް މުޙައްމަދު ނަޝީދު ވިދާޅުވެއްޖެއެވެ.\nއެމަނިކުފާނު މިހެން ވިދާޅުވެފައިވަނީ މިއަދު ދިއްލީގައި އެމަނިކުފާނު ބޭއްވި ނޫސްވެރިންގެ ބައްދަލުވުމެއްގައެވެ. ރައީސް ނަޝީދު މިހެން ވިދާޅުވި ކަމަށް ބުނެ އެ ނޫސް ކޮންފަރެންސުގައި ހުރި އިންޑިއާގެ ނޫސްވެރިއަކު ވަނީ ޓުވީޓުކޮށްފައެވެ. ނަމަވެސް އޭގެ އިތުރު ތަފްސީލެއް އަދި ހާމަކޮށްފައި ނުވެއެވެ.\nZakir naik wanted to come to Maldives, we did not allow him: Spkr of the Maldives Parliament https://t.co/nMez8qUx4j\n— Sidhant Sibal (@sidhant) December 13, 2019\nއެ ބައްދަލުވުމުގައި ނަޝީދު ވަނީ ޗައިނާގެ ލޯނުތަކާ ބެހޭ ގޮތުންވެސް ވާހަކަފުޅު ދައްކަވާފައެވެ. އަދި އިންޑިއާގެ ޑިމޮކްރަސީއަށް އިތުބާރު ކުރައްވާ ކަމަށާއި އިންޑިއާއިން ކޮންމެ ކަމެއް ކޮނެމް ގޮތަކަށް ނިންމެވި ކަމުގައިވީ ނަމަވެސް އެކަމަށް ގިނަ ބަޔަކު އެއްބާރުލުން ދޭނެ ކަމަށް ނަޝީދުއާ ހަވާލާދީ އެ ނޫސްވެރިޔާ ވަނީ ޓްވީޓުކޮށްފައެވެ.\nޒާކިރު ނައިކު މިހާރު ދިރިއުޅެމުން ދަނީ މެލޭޝިޔާގައެވެ. ނަމަވެސް އެގައުމުގެ ސިޔާސީ ކަންކަމާ ބެހޭ ކަމަށް ބުނެ އެގައުމުން އޭނާ ބޭރުކޮށްލަން އެގައުމުގެ ސަރުކާރުގެ ކެބިނެޓުންވެސް ނިންމިއެވެ. އަދި އޭނާގެ ދަރުސްތައް ހުއްޓުވާނެ ކަމަށް އެގައުމުގެ ފުލުހުންވެސް ވަނީ ބުނެފައެވެ.\nޒާކިރު ނައިކު ރާއްޖެ ގެނައުމަށް ހުއްދަ ނުދިނީ ކަމަށް ނަޝީދު ވިދާޅުވި އިރު އެމަނިކުފާނު ވެރިކަމުގައި ހުންނެވި އިރު ޒާކިރު ނައިކު ވަނީ ރާއްޖެ އައިސްފައެވެ.\nޑރ. އިޔާޒް ނަޝީދަށް: ފަތަށް ލުއިވާނީ ނޭނގޭ ވާހަކަނުދައްކާ ހުރުމުން\nޑިސެމްބަރު 13, 2019 19:22\nޢޭ ޑިމޮކްރަސީގެ އައްޕައޭ ކިޔަނީ ހަމަ މުނާފިގުވީމަ ދޯ.\nޑިސެމްބަރު 13, 2019 22:49\nމި ވެސް ވާނީ ބުހުތާނު ދޮގަކަށް ޒާކިރު ނައިކް މިކަމާ ބުނާއެއްޗެއް ބަލަމާ.. ރަނގަޅަށް ވިއްޔާ އޭނާ މިތަނަށް އަންނަން ނުވެސް އުޅޭނެ އިންޑިއާ ރުއްސަން ގޭސްގަނޑެއް އަނބުރާލީ ދޮގާ މަކަރާ ހެދުމުގެ ވެސް އެއްވަނަ.. އިންޑިއާ މީހުންނަށް އެނގޭ ކަލޭ ވެރިކަމުގަކަން ޒާކިރުގެނެސް ރާއްޖޭގަ ދަރުސްދިނީވެސް\nޑިސެމްބަރު 14, 2019 10:11\nނަޝީދަކީ ދޮގު ވެރިއެއް\nޑިސެމްބަރު 13, 2019 19:23\nކަލޭ ކިތަންމެ ވަރެއް އެރުވިއަސް މި ޤައުމުން އިސްލާމްދީން ފޮހެނުލެވޭނެ. ކަލޭ މި ޤައުމށް މުސީ ބާތް ނުޖައްސަ މި ގައުމުން ރައްކާވެގެން ދާން އުޅޭ ..\nވަގުތުކުދިން މި ކޮމެންޓް ޖަހާލަ ދޭތި\nޑިސެމްބަރު 13, 2019 19:28\nޑިސެމްބަރު 13, 2019 19:33\nމިއޮތީކަންތަކާދިމާވެފަ މިސަރުކާރު ބަދަލުކުރަން ޖެހޭނެ ދެންއައްނަ އިންތިހާބެއްގަ މިވަރުން ދާނަމަ އެމެރިކާގެ ރައީސް މުސްލިމުން އެގައުމައްނުވަދެވޭގޮތައްހެދިހެންހަދާފާނެ މިވާހަކަތައް މުސްލިމްނޫންގައުމުތަކުގަ ތިބެއަބަދުޢިއުލާން މިކުރަނީ ބަޔަކުހިތްހަމަޖައްސާލުމައްޓަކާ.\nޑިސެމްބަރު 13, 2019 20:16\nޒާކިރު ނަޔަކު އަކީ ޓެރްރިސްޓެ އް.ދެން ހަގީގަތް ބުނީމާ ގަބޫލު ނުކުރަނީ ކީ އްވެ\nޑިސެމްބަރު 13, 2019 23:20\nމުސްލިމުންނަކީ ކަލޭމެނައް ޓެރަރިސްޓުން.\nޑިސެމްބަރު 14, 2019 10:14\nމޮޔައެނޮނިމަސްގެ ބޯގޯސް ކަމާ .... ބޯގޯސް މޮޔައިން ދަށްކާ ވާހަކަޔަށް އަޅާލުމެއް ނެތް.... ދިވެހި ރާއްޖޭގަ ތިއުޅެނީ ކީއްކުރަން.... ދޭބަލަ އިންޑީއާގެ ފޫބުޑަގަ އޮނަން...\nޑިސެމްބަރު 13, 2019 19:52\nއެހެންވިއްޔާ ގާނދީޖީ މާހަނަ މައްޗަށް މަޑިޔަށްޖެހެން އަވަހަށް ދަގަ!\nޑިސެމްބަރު 13, 2019 20:03\nޢިންޑިޔާއަށް ވިކި ހުސްވެފައި.\nޑިސެމްބަރު 13, 2019 20:06\nރަގަޅު ސަދޫމު ނަޝީދު އަކީ އެقوم މީހެ އްދޯ\nޑިސެމްބަރު 13, 2019 20:09\nމިކަލޭގެ މީ ދީނީ ޢިލްމުވެރިންނާ އިސްލާމް ދީޏަށްހުރި ވަބާއެއް\nމިއޮތީވާ ދިވެހިންނައްޖެހިފަ އޮތް ބޮޑު ބަލާމުސީބާތެއް އިންޑިއާމީހުންނަކީ މީނަގެރައްޔިތުން ދިވެހިންނަކީ މީނަގެޢަޅުން\nޑިސެމްބަރު 13, 2019 20:27\nކަލެއަށްހަލާކުހުރި .ޔެލޯވޯޓް ދިން ދިވެހިރައްޔިތުން މީނާއަށް ކުރުނީސް ކުރަނީ، ﷲއަށް ބިރުވެތިނުވެވޭތީ ...ތައްބައްލަކަ\nޑިސެމްބަރު 13, 2019 21:01\nޑިސެމްބަރު 13, 2019 20:58\nޢެއއ އީ އިންޑި އާއ އަށް ގަންނަ ބިރަކުން ދޮ އްތަ ، ކަލޭގެ ވެރިކަމުގަ އޭނަ އައ އިމަވެސް ސަރަގޭ އަށް އަންގަ އިގެން އޭނާގެ ތަގްރީރު ބޭ އްވިޔަ ނުދޭން ވެސް ކިހާ މަސަ އް ކަތެ އް ކުރިން ހަދާން އެބަހުރިބާ! ޖާހިލުވިޔަސް ބޮޑުވަރު\nޑިސެމްބަރު 13, 2019 21:12\nޑިސެމްބަރު 13, 2019 21:25\nބަލަގަ ނަޝީދުވެ ވެރިކަމުގަ ދޯ ޒާކުރު ނައިކް މިރާއްޖެ އައިސް ބޮޑު ޖަލސާއެއްވެސް ބޭއްވީ. މިކަލޭގެ މިކިޔަނީ ކީކޭބާ؟ 2010 ވަނައަހަރު ނަޝީދު ހުރީ ރައީސްކަމުގަ، ޒާކިރު ނައިކު ރާއްޖެ އައީ 2010 ވަނަ އަހަރު.\nޑިސެމްބަރު 13, 2019 21:33\nޒަކީރު ނަައިކު ދިވެހި ރާއްޖެއަށް އަޔަނުދިނީ ...އިންޑިޔާ މީހުންނާ އޮއި ގުޅުން ކެޑިދާނެތީ ތޮ.\nއާން ކޮންމެހެން ސަލަފީ ވައްހާބީ މީހުން އިތުރަށް ގެންނާނެ ކަމެއްނެތް މިހާރުވެސް އެމީހުންނާ ހުރެ ކިތައް ދިވެހިން އާއިލާ ދޫކޮށް ސީރިޔާއަށް ޖިހާދޭ ކިޔައިން ދިޔައީ\nޑިސެމްބަރު 13, 2019 22:18\nމީނާގެއަވައިގަޖެހިގެންއުޅޭ އެންމެހާމީސްތަކުން ﷲއައްބިރުވެތިވެ މީނާގެކިބައިންސަލާމަތްވޭ\nޑިސެމްބަރު 13, 2019 22:25\nގަބޫލް ނުކުރާސަބަބު ވަރަށްސާފް ދޯ ޓެރްރިސްޓެއްކަން އެނގޭނަމަ ދެކޮޅެއް ނުހަދާނެ ދެބޯގެރި ތަޅަންޖެހުނަސް ވވވ ސ ލ މ\nޑިސެމްބަރު 13, 2019 23:19\nއަހަރެމެނައް އެނގޭ ކަލޭ ހުއްދަ ނުދޭނެކަން މުސްލިމަކައްވީޔަކާ\nޑިސެމްބަރު 14, 2019 00:13\nމި ނާސިރު އަވަހާރަ ކޮއްލަން ފިސްތޯލަ އެތެރެ ކުރި މީހާގެ ދަރި ކެނެރީގޭ ބުއްޅަ ހޮއްކޮ އަށް ނޭގި ނަމަވެސް މީނާގެ ވެރިކަމުގައި ޒާކިރު ނާއިކް ރާއްޖެ ޒިޔާރަތް ކުރި އަދި މި ބުއްޅަބެ ބުނެގެން “އަހަރެން އެއްވެސް ދީނެއް ގަބޫލު ނުކުރަން” މިހެއް މީހަކު ލައްވާ ބުނުވި\nޑިސެމްބަރު 14, 2019 02:30\nރާއްޖެ ބަދުނާމް ކުރަން ރާއްޖެއިން ބޭރުގަވކޮންމެ ވާހަކަ އެއް ވެސް ދައްކަފާނެ އެވެ.\nޑިސެމްބަރު 14, 2019 02:31\nބަލަ މާލޭގެ ހިއްކިބިމުގައި ތިޔަބުނާ ޒާކިރުނަޔަކު ކިޔާމީހަކު ތަގުރީރުދިނީ ތިޔަބުނާމީހެއްގެ ވެރކަމުގައި މާމޮޅުމީހަކު ޒާކުރުނައިކު ކައިރީގައި ސުވާލްކޮއްބުނި ތިމަންނަޔަކީ މުސްލިމެއްނޫނޭ އެއީ މިނިކާއްރާއްޖޭގް ބޭއްވި ދީނީދަރުސެއްތޯ އެޒާކިރުނަޔަކް ހީހީހަލާކް މިޔޮއްގައުމެއްދޯ\nޑިސެމްބަރު 14, 2019 02:41\nޒާކިރު ނައިކް ކީއްވެ ރައްޔިތުން ގެ ސަމާލުކަމަށް އެކަން ނުގެނައީ\nޑިސެމްބަރު 14, 2019 04:01\nމީނަ މީ ކާކުތަ މާ ބޮޑޭ ވެގެން ގައުމުގެ ވާހަކަ ތަންތަނުގަ ދައްކަން. ހީވަނީ މީނަހެން މި ރައީސަކީ! ބެހެއްޓި ހިސާބުގަ ހުރެބަލަ. ކިހާ ދެރަވެއްޖެ ކަމެއް! މުނާފިގު!\nޑިސެމްބަރު 14, 2019 09:06\nފައްޅިއެއްގެ ފާދިރީއެއް މިގައުމުގައި ނަޞާރާ ދީނުގެ ތަގުރީރެއް ދޭން އަންނަން އުޅެފިއްޔާ ކެރަފާ ގަންޖާބޯ އެކަން ލޮލުން ބޮލުން ގަބޫލުކޮށް އެކަން ކުރެވޭނެ ގޮތް ހަމަޖައްސާ މަގުފަހި ކޮށްދޭނެ. ވީމާ ދިވެހި އިޚްލާޞް ތެރި ރައްޔިތުން ތިޔަކަމާ ޙައިރާނެއް ނުވޭ.\nޑިސެމްބަރު 14, 2019 09:31\nވަރަށް ބޮޑަށް އޮޅިއްޖެ މިހާރު. މާދަން އުއްތަމަ ފަނޑިޔާރު ވެސް އަރާ ބޭނުން ވާހަކައެއް ދައްކަންވީ. ރައީސް އޮފީހެއް ހުރުމުގެ ބޭނުމެއް ނެތެއްނުން މަޖިލީހުގެ ރައީސް ގައުމު ހިންގަންޏާމުން.\nޑިސެމްބަރު 14, 2019 09:38\nޒާކިރު ނަޔަކް ރާއްޖެ އަޔަ ނުދޭން ނިންމެވި ނިންމެވުމަކީ ރަނގަޅު ނިންމެވުމެއް ކަމަށް ދެކެމެވެ. ބަވަނަވެފައިވާ ދުނިޔެއެއްގައި ބޭނުންވަނީ ތަފާތު ދީންތަކާއި މަޒުހަބުތަކުގެ މެދުގައި\nދެނެގަތުމާއި އެއްގާނިކަމާއި އެއްބަޔަކު އަނެއް ބަޔަކަށް އިހުތިރާމްކުރުމުގެ ރޫހެއް އުފެއްދުމެވެ. ޒާކިރު ނައިކުގެ ވާހަކަތައް ހުންނަނީ މިރޫހާ ދިމާ އިދިކޮޅަށެވެ. ދުނިޔޭގެ ބައެއް ގައުމުތަކުން\nޒާކިރު ނައިކަށް މަރުހަބާ ނުކިޔަނީ މިހެންވެގެންނެވެ.\nޑިސެމްބަރު 14, 2019 10:12\nއިންޑިއާގެ ފޫބުޑުގަ އުޅޭ މޮޔައިން މި ކަހަލަ ބޯގޯސް ވާހަކަ ގޮވާނެ


SunOnline: Champions League: Quarter gai ingereysi2team ge kurimathilumeh, Real anekkaaves Juventus aa dhekolhah\nކުއާޓާގައި އިނގިރޭސި ދެ ޓީމުގެ ކުރިމަތިލުމެއް، ރެއާލް އަނެއްކާވެސް ޔުވެންޓަސްއާ ދެކޮޅަށް\nމުޙައްމަދު ޝަމްޢޫން 16 Mar 2018, 17:10\nސެވްޗެންކޯ، ގުރުނެގުމުގެ ރަސްމިއްޔާތުގައި: އޭނާ ވަނީ އޭސީ މިލާނާއެކު ޗެމްޕިއަންސް ލީގުގެ ތަށި އުފުލާލައިފައި --- ފޮޓޯ/ އޭޕީ\nޔޫއެފާ ޗެމްޕިއަންސް ލީގު ކުއާޓާ ފައިނަލަށް ދަތުރުކުރި ހަމައެކަނި އިނގިރޭސި ޓީމުތައް ކަމަށްވާ ލިވަޕޫލާއި މެންޗެސްޓާ ސިޓީ ވާދަކުރަން ޖެހުނުއިރު، ރެއާލް މެޑްރިޑާއި ޔުވެންޓަސް އަނެއްކާވެސް ވާދަކުރަން ޖެހިއްޖެއެވެ.\nސްވިޒަލޭންޑްގެ ނިއޯގައި މިއަދު ބޭއްވި ޗެމްޕިއަންސް ލީގު ކުއާޓާ ފައިނަލްގެ ގުރުނެގުމުގެ ރަސްމިއްޔާތު ހޯސްޓް ކޮށްދީފައިވަނީ ޔޫއެފާގެ މީޑިއާ ހެޑް ޕެޑްރޯ ޕިންޓޯއެވެ. ގުރުނަގާފައިވަނީ މިއަހަރުގެ ޗެމްޕިއަންސް ލީގު އެމްބެސެޑާ އަންދްރޭ ސެވްޗެންކޯއާއި ޔޫއެފާގެ ޑެޕިއުޓީ ޖެނެރަލް ސެކްރެޓަރީ ޖިއޯޖިއޯ މާޗެޓީއެވެ. މިއަހަރުގެ ޗެމްޕިއަންސް ލީގުގެ ފައިނަލް އޮންނާނީ ޔުކްރެއިންގެ އޮލިމްޕިއެސްކާ ނޭޝަނަލް ސްޕޯޓްސް ކޮމްޕްލެކްސްގައެވެ.\nމިއަހަރުގެ ޗެމްޕިއަންސް ލީގުގެ ކުއާޓާގައި އިނގިރޭސި ދެ ޓީމު ވާދަކުރަން ޖެހުނު އިރު، ފަސް ފަހަރު މުބާރާތް ކާމިޔާބުކޮށްފައިވާ ބާސެލޯނާ ނުކުންނާނީ ރޯމާއާ ދެކޮޅަށެވެ. މެންޗެސްޓާ ޔުނައިޓެޑް ކަޓުވާލުމަށްފަހު ކުއާޓާއަށް ދިޔަ ސެވިއްޔާ ވާދަކުރަން ޖެހޭނީ ޖަރުމަންގެ ގަދަ ބާރު، ބަޔާން މިއުނިކާއެވެ.\nޗެމްޕިއަންސް ލީގުގެ ގުރުނެގުމުގެ ރަސްމިއްޔާތުގެ ތެރެއިން --- ފޮޓޯ/ އޭޕީ\nމިދިޔަ އަހަރުގެ ޗެމްޕިއަންސް ލީގުގެ ފައިނަލްގައިވެސް ކުޅުނު ރެއާލް މެޑްރިޑާއި ޔުވެންޓަސްގެ ކުރިމަތިލުމަކީ އާންމުކޮށް ޗެމްޕިއަންސް ލީގުގައި ފެނިގެންދާ ކުރިމަތިލުމެކެވެ. މިދިޔަ އަހަރުގެ ފައިނަލްގައި ރެއާލްއިން ޔުވެންޓަސް ބަލިކުރީ 4-1ގެ ނަތީޖާއަކުންނެވެ. 2014-15 ސީޒަނުގައި އެ ދެޓީމު ސެމީގައި ޖެހިފައިވާ އިރު، އެ އަހަރު ރެއާލް ބަލިކޮށް ފައިނަލަށް ދިޔައީ ޔުވެންޓަސްއެވެ. 2013-14 ސީޒަންގައި ރެއާލްއާއި ޔުވެންޓަސް އެއް ގްރޫޕެއްގައި ހިމެނިފައިވާ އިރު، 2008-09 ސީޒަންގައިވެސް އެ ދެޓީމު ވަނީ އެއް ގްރޫޕެއްގައި ހިމެނިފައެވެ.\nޗެމްޕިއަންސް ލީގުގެ ކުއާޓާ ފައިނަލްގެ ފުރަތަމަ ލެގުގެ މެޗުތައް އަންނަ އޭޕްރީލް މަހުގެ ތިންވަނަ ދުވަހު ކުޅުމަށް ހަމަޖެހިފައިވާ އިރު، ދެވަނަ ލެގުގެ މެޗުތައް ކުޅުމަށް ހަމަޖެހިފައިވަނީ އެ މަހުގެ 10 ވަނަ ދުވަހުގައެވެ.\nލިވަޕޫލް ސަޕޯޓަރުންގެ އިވެންޓަށް އެގާ ރާއްޖެ އައިސްފި\nއެތުލެޓިކޯއިން ޗެމްޕިއަން ލިވަޕޫލް ބަލިކޮށްފި\nސަޕޯޓަރުންނާ ބައްދަލު ކުރުމަށް އެގާ ރާއްޖެ އަންނަނީ


Shaim ge massalaigai meehaku hayyarunukurey : Fuluhun\nޝައިމްގެ މައްސަލާގައި މީހަކު ހައްޔަރެއް ނުކުރޭ: ފުލުހުން\nފިލައިގެން އުޅުނު ކުޑަ ކުއްޖާ، ޝައިމް އަބްދުﷲ ހޯދާ ފުލުހުންގެ ބެލުމުގެ ދަށަށް ގެންދިޔައިރު އެ މައްސަލައިގައި މިހާތަނަށް އެއްވެސް މީހަކު ހައްޔަރު ނުކުރާ ކަމަށް ފުލުހުން ބުނެފި އެވެ.\nޝައިމް ފިލައިގެން އުޅެނިކޮށް ހޯދާފައި ވަނީ ގެއެއްގެ ތެރޭގައި އޮއްވަ އެވެ. އޭނާ ފުލުހުންގެ ބެލުމުގެ ދަށަށް ގެންދަން އެ ގެއަށް ވަނީ ބާރުގެ ބޭނުން ކޮށްގެނެވެ.\nނަމަވެސް ފުލުހުން ބުނީ އެ މައްސަލައިގައި އަދި މީހަކު ހައްޔަރުކޮށްފައިނުވާ ކަމަށާއި އެ މައްސަލަ އިތުރަށް ތަހުގީގު ކުރަމުން ގެންދާ ކަމަށެވެ.\nއަވަސް އަށް އެނގިފައިވާ ގޮތުގައި މާލޭގެ ގެއެއްގެ ތެރޭ ފިލައި ހުއްޓާ ފުލުހުންގެ ބެލުމުގެ ދަށަށް ގެންދިއުމަށްފަހު ބ. އޭދަފުށީގައި ޖެންޑާ މިނިސްޓްރީން ގާއިމްކޮށްފައިވާ ޑިޕާޓްމެންޓެއްގެ ބެލުމުގެ ދަށަށް އޭނާ ވަނީ މިހާރު ގެންގޮސްފަ އެވެ. ނަމަވެސް އެކަމާބެހޭ ރަސްމީ އެއްވެސް މައުލޫމާތެއް އަވަސް އަށް ސާފުވެފައެއް ނުވެއެވެ.\nޝައިމް ގެއްލުނީ މިދިއަ މަހުގެ 18 ވަނަ ދުވަހު ހެނދުނު އެވެ. އެކަން ރިޕޯޓް ކުރީ އޭގެ ދެ ދުވަސް ފަހުންނެވެ. އޭގެ ފަހުން ޝައިމަކީ ކުޑަކުދިންގެ ހިޔާގައި ވަގުތީ ގޮތުން ބަހައްޓާފައި ހުރި ކުއްޖެއް ކަމާއި އޭނާ އެތަނުން ފިލީކަން ހާމަވި އެވެ.\nނަމަވެސް ޝައިމް ގެއްލިގެން ހޯދަން އިއުލާން ކުރި އިރު ފުލުހުން ވެސް އަދި ޖެންޑާއިން ވެސް އޭނާއަކީ ކުޑަކުދިންގެ ހިޔާގައި ދައުލަތުގެ ބެލުމުގެ ދަށުގައި ހުރި ކުއްޖެއް ކަން ބުނެފައެއް ނުވެ އެވެ. އެކަން ފަޅާ އެރީ ސޯޝަލް މީޑިއާގައި ދައުރުވި ޖުވެނައިލް ކޯޓުގެ އަމުރެއްގައި ގެއްލިގެން ހޯދަމުން ދަނީ، ކުޑަކުދިންގެ ހިޔާގެ ބެލުމުގައި ހުރި ކުއްޖެއް ކަމަށް އޮތުމުންނެވެ.\nއެ ސަބަބުތައް އޭރު ދިމާވުމުން ޝައިމްގެ މައްސަލާގައި ޖެންޑާގެ މިނިސްޓްރީއާއި މިނިސްޓަރު ޝިދާތާ ޝަރީރަށް ބޮޑެތި ފާޑުކިޔުންތައް އަމާޒުވި އެވެ\nމޯލްޑިވްސް ޕޮލިސް ސާވިސް މިނިސްޓްރީ އޮފް ޖެންޑާ އެންޑް ފެމިލީ ޝައިމް އަބްދުﷲ\nޝައިމް މައްސަލާގައި ހައްޔަރު ކުރި މީހުންގެ ބަންދު އިތުރުކޮށްފި\nޝައިމްގެ މައްސަލާގައި ދެ މީހަކު ހައްޔަރުކޮށްފި\nގެއެއްގެތެރޭ ފިލާ އޮއްވާ ޝައިމް ހޯދައިފި


އިސްކަންދަރު މިސްކިތުގައި މިއަހަރު އިމާމްވެ ތަރާވީޙް ނަމާދުކުރާ އެއް އިމާމަކީ ޢުމުރުން 14 އަހަރުގެ މޫސާ މާއިޝް މާޖިދު އެވެ.\nމާއިޝް އާއި މިއަދުނޫޙުން ބައްދަލުކޮށްލުމުން ބުނީ އިމާމްގެ މުޞައްލައަށްދާނބްޖެހޭ ވަގުތު އެއްވެސް ވަރަކަށް ބިރު ނުގަންނަ ކަމަށާއި ވަނީ އުފާ ކަމަށެވެ. "އަޅުގަނޑު ކޮންމެ ދުވަހަކުވެސް އެރެއަކު ކިޔަވަން އޮންނަ ތަން މުރާޖަޢާކޮށްލަން. އަދި ބެލެނިވެރިއަކަށް ނަމަވެސް ކިޔައިދެން."\nމާއިޝް ބުނީ އުންމީދަކީ ބޮޑުވެގެން ކޮންމެ މަޤާމެއްގައި މަސައްކަތްކުރިނަމަވެސް އިމާމްވެ ނަމާދުކުރުނަ ފަދަ ކަންކަން ކުރަމުން ގެންދިއުންކަމަށެވެ.\nއިސްކަންދަރު މިސްކިތުގައި އިމާމްވެ ތަރާވީހު ނަމާދު ކުރަމުންދާ ޢުމުރުން 14 އަހަރުގެ މޫސާ މާއިޝް މާޖިދު އަކީ އުމުރުން 12 އަހަރުގައި (ދޮޅު އަހަރު ތެރޭގައި ޤުރުއާން އެއްކޮށް ހިތުދަސްކޮށް މުރާޖާކުރުމަށްފަހު) ކީރިތި ޤުރުއާނާއި ބެހޭ މަރުކަޒަށް ކިޔައިދީ އެއްނަވަ ދަރަޖާގައި ފާސްވެ 10 ނޮވެމްބަރ 2019 ގައި ރައީސުލްޖުމްހޫރިއްޔާ ދެއްވާ ހާއްސަ އިނާމު ހާސިލްކޮށްފައިވާ ދަރިވަރެކެވެ.\nމާއިޝް ޤުރުއާން ހިތުދަސްކުރީ ގުރުއާނާބެހޭ މަރުކަޒުންނާއި އިންޑިއާގެ ދާރުއްސަލާމް ހިފްޒުލް ގުރުއާން ކޮލެޖުންނެވެ.\nއިސްކަންދަރު މިސްކިތުގެ އިތުރުން މާލޭގެ ގިނަ މިސްކިތް ތަކެއްގައި ކުޑަކުދިން ތަރާވީސް ނަމާދު ކުރަމުންދާކަން ފާހަގަ ކުރެވެއެވެ! އެގޮތުން ވިޔަފާރިވެރިންގެ މިސްކިތާއި، ޝަހީދުއަލީ މިސްކިތާއި ފަންޑިޔާރު މިސްކިތުގެ ތަރާވީސް ކުރަނީ ކުޑަކުދިންނެވެ.\nމާއިޝް އަށް މިއަހަރު ތަރާވީހު ނަމާދުކުރަން އިސްކަންދަރު މިސްކިތުން ފުރުސަތު ފަހިކޮށްދެއްވާފައިވާތީ މާއިޝްގެ ޢާއިލާއިން އިސްކަންދަރު މިސްކިތުގެ ވެރިންނަށާއި އިމްނާ ޓްރޭޑުގެ އިސް ބޭފުޅުންނަށް ޙާއްސަ ޝުކުރެއް އަދާކުރެއެވެ.


Tsunami gai bodu gellumeh libunee inzaaru dhey nizaam fail vumun | Mihaaru\nސުނާމީގެ އިންޒާރު ދޭން ހަރުކޮށްފައިވާ ބޮއިތައް ވެސް މަސައްކަތެއް ނުކުރޭ. --ފޮޓޯ:އޭއެފްޕީ\nސުނާމީގައި ބޮޑު ގެއްލުމެއް ލިބުނީ އިންޒާރު ދޭ ނިޒާމް ފެއިލްވުމުން\n01 އޮކްޓޯބަރ 2018 - 19:054comments\nޖަކާޓާ (އޮކްޓޯބަރު 1) - އިންޑޮނީޝިއާގެ ޕާލޫ ސިޓީ އަށް އައި ބިންހެލުމަށް ފަހު އެރި ސުނާމީގެ ގެއްލުން ބޮޑުވީ އިންޒާރު ދޭ ނިޒާމްތައް ފެއިލްވުމުން ކަމަށް އޮފިޝަލުން ބުނެފި އެވެ.\nރިކްޓާ މިންގަނޑުން 7.5 ގެ ބާރުމިނުގައި އައި ބިންހެލުމަށް ފަހު ސުނާމީގެ އިންޒާރު ނެރުނެވެ. ނަމަވެސް 34 މިނިޓް ތެރޭ ވަނީ އެ އިންޒާރު ކެންސަލްކޮށްފަ އެވެ. އެ އިންޒާރު ކެންސަލްކޮށްފައި ވަނިކޮށް ވަނީ ބޮޑު ރާޅު އަރައި އެތައް ގެއްލުމެއް ލިބިފަ އެވެ. ބިންހެލުމުގައި ވަނީ 832 މީހުން މަރުވެފަ އެވެ. ގިނަ މީހުން މަރުވީ ސުނާމީގަ އެވެ.\nސުނާމީ އިންޒާރު އެހާ އަވަހަށް އުވާލުމުން އިންޑޮނީޝިއާގެ ޖިއޯފިޒިކްސް އެޖެންސީ (ބީއެމްކޭޖީ) އަށް ވަނީ ފާޑުކިޔުންތައް އަމާޒުވެފަ އެވެ. އެކަމަކު އެ އެޖެންސީން ބުނެފައި ވަނީ ސުނާމީ އިންޒާރު ކެންސަލްކުރީ އެންމެ ކައިރީގައިވާ ޓައިޑަލް ސެންސާ އިން ލިބުނު މައުލޫމާތަށް ބަލާފައި ކަމަށެވެ.\nސުނާމީ ވޯނިން ސިސްޓަމްތައް މަސައްކަތް ނުކުރާ ކަމަށް އިންޑޮނީޝިއާގެ ޖިއޯފިޒިކްސް އެޖެންސީން ވެސް ވަނީ އެއްބަސްވެފައި. --ފޮޓޯ:އޭއެފްޕީ\nބީއެމްކޭޖީގެ ސުނާމީ ސެންޓަރުގެ ޑިރެކްޓަރު ރަހުމަތު ޓްރިޔޮނޯ ވިދާޅުވީ ކަނޑުގެ ލޮނުގަނޑު އުފުލޭ މިންވަރު ބަލާ ޓައިޑް ގޭޖުން ރެކޯޑް ކުރެވިފައި ވަނީ ހަ ސެންޓި މީޓަރު (2.5 އިންޗި) ގެ އުސްވުމެއް ކަމަށެވެ. އެކަމަކު ޕާލޫ އަށް ވަނީ ހަ މީޓަރު (ގާތްގަނޑަކަށް 20 ފޫޓު) ގެ ސުނާމީ އަރައިފަ އެވެ.\n"ރަނގަޅު ޓައިޑް ގޭޖެއް ޕާލޫގައި ހުރި ނަމަ ސުނާމީގައި ލިބުނު ގެއްލުން ކުޑަކުރެވުނީސް،" އޭނާ ވިދާޅުވި އެވެ.\nކޮމިއުނިކޭޝަން މިނިސްޓްރީން ބުނީ ބިންހެލުމަށް ފަހު ސުނާމީއެއް އަރައިފާނެ ކަމަށް އިންޒާރުދީ އެތައް ފަހަރަކު އެސްއެމްއެސް ފޮނުވި ކަމަށެވެ. ނަމަވެސް ބިންހެލުމުގައި ޕާލޫން ކަރަންޓް ކެނޑުމުން މުވާސަލާތީ ޚިދުމަތް ވެސް ކެނޑު ކަމަށް އޮފިޝަލުން ބުނެ އެވެ. އެހެންވެ އެއްވެސް އެސްއެމްއެސްއެއް ނުފޮނުވެ އެވެ. އަދި އައްސޭރީގެ އެއްވެސް ހިސާބެއްގައި ސުނާމީ ސައިރެންސް ވެސް އަޅައިފައެއް ނުވެ އެވެ.\nސުނާމީ އަރާތީ ސައިރެންސް ވެސް އަޅައިފައެއް ނުވޭ. --ފޮޓޯ:އޭއެފްޕީ\nއިންޑޮނީޝިއާގެ ސުނާމީ އާލީ ވޯނިން ސިސްޓަމް ގާއިމްކޮށްފައި ވަނީ 170 ސިސްމިކް ބްރޯޑްބޭންޑް ސްޓޭޝަނާއި 238 އެކްސެލެރޮމީޓަ ސްޓޭޝަނާއި 137 ޓައިޑަލް ގޭޖުގެ މައްޗަށެވެ. އެކަމަކު ބީއެމްކޭޖީ އިން ބުނެފައި ވަނީ އެއީ ވަރަށް ލިމިޓެޑް ސިސްޓަމެއް ކަމަށެވެ. އަދި 170 ސެންސަރުގެ ތެރޭން މެއިންޓެނަންސަށް ބަޖެޓް ލިބިފައި ވަނީ 70 ސެންސާ އަށް ކަމަށް ބީއެމްކޭޖީ އިން ބުނެފައިވެ އެވެ.\nދެހާސް ހަތަރު ވަނަ އަހަރުގެ ސުނާމީ އަށް ފަހު އެމެރިކާ، ޖަރުމަން އަދި މެލޭޝިއާ ފަދަ ގައުމުތަކުން ވަނީ ކަނޑުއަޑީގެ ސެންސަރުތަކަކާ ގުޅާފައިވާ 21 ބޮއި ހަރުކޮށްފަ އެވެ. އެކަމަކު މިއިން އެއްވެސް ބޮޔެއް ވެސް މަސައްކަތް ކޮށްފައެއް ނުވެ އެވެ. ބައެއް އެއްޗެހި ހަލާކުވެފައިވާ އިރު އަނެއްބައި އެއްޗެހި ވަނީ ވަގަށް ނަގައިފަ އެވެ.\nއިތުރު ލިޔުންތައް ސުނާމީ އިންޑޮނީޝިއާ ސުނާމީ އެލާޓް ސިސްޓަމް\nސުނާމީގެ އަސަރެއް ރާއްޖެއަކަށް ނުކުރާނެ: މެޓް


6 Kilo ge masthuvaathakehchaaeku hahyarukuri meehunge bandhah anehkaa ves 15 dhuvas jahaifi\nހަ ކިލޯގެ މަސްތުވާތަކެއްޗާއެކު ހައްޔަރުކުރި ފަސް މީހުން--\nހަ ކިލޯގެ މަސްތުވާތަކެއްޗާއެކު ހައްޔަރުކުރި މީހުންގެ ބަންދަށް އަނެއްކާ ވެސް 15 ދުވަސް\nހަ ކިލޯގެ މަސްތުވާތަކެއްޗާއެކު ޖުލައި 30 ގައި ހައްޔަރުކުރި ފަސް މީހުންގެ ބަންދަށް 15 ދުވަސް އަނެއްކާވެސް ޖަހައިފި އެވެ.\nކްރިމިނަލް ކޯޓުން އެމީހުންގެ ބަންދަށް 15 ދުވަސް އިތުރުކޮށްދީފައި ވަނީ އެމީހުންގެ ބަންދަށް މީގެ ކުރިން ކޯޓުން ޖަހައިދިން 15 ދުވަހުގެ މުއްދަތު ހަމަވުމާއި ގުޅިގެން ބަންދުގެ މުއްދަތު އިތުރުކުރުމަށް ކޯޓަށް ގެންދިއުމުންނެވެ.\nއެމީހުން ހައްޔަރުކުރީ ފުލުހުންގެ އަޕަ ނޯތު ޑިވިޝަނުން ހިންގި އޮޕަރޭޝަނެއްގައެވެ. ފުލުހުން އާންމު ކުރި ބައެއް މައުލޫމާތުން އެނގޭ ގޮތުގައި އެމީހުންނަކީ މަސްތުވާތަކެތީގެ ރިކޯޑު އޮތް މީހުންނެވެ.\nފުލުހުން ހައްޔަރުކޮށްފައި ވަނީ ސ. ހިތަދޫއަށް ނިސްބަތްވާ ތިން މީހަކާއި ހއ. ހޯރަފުއްޓަށް ނިސްބަތާ ދެ މީހެކެވެ.\nއެގޮތުން ހައްޔަރުކުރި ހިތަދޫއަށް ނިސްބަތްވާ މީހުންނަކީ އެރަށު ފިނަފަރު، އަބްދުﷲ އިބްރާހީމާއި ހުދުވެލި، އަލީ ހަސަން އަދި ޕޫލްބަހާރު، މުހައްމަދު ފައިސަލެވެ. އަދި އެ މައްސަލަގައި ހައްޔަރުކުރި އަނެއް ދެމީހުންނަކީ ހއ.ހޯރަފުށި ރަންމުލި، އަހްމަދު ރައޫފާއި އާރޯ، އަހުމަދު މަމްދޫހެވެ.\nއެމީހުން ހައްޔަރު ކުރިއިރު މަސްތުވާތަކެތި ފެނިފައި ވަނީ ކޮނޑުގައި އަޅުވައިގެން ތިބި ދަބަސްތަކަކުން ކަމަށް ވެއެވެ. އަދި އެ މަސްތުވާތަކެއްޗަކީ އެތަނުން އެކެއްގެ އެއްޗެއް ކަމަށް ބުނެ އެ މީހާ އޭގެ ޒިންމާ ނަގައި ދެން ތިބި އެންމެން ސަލާމަތްކުރަން އެމީހުންގެ ބަންދުގެ މަޖިލީހުގައި މަސައްކަތް ކުރި ކަމަށް ވެއެވެ.\nމަސްތުވާތަކެތި ކްރިމިނަލް ކޯޓް ފުލުހުން


Dhaulathah 15.48 ބillion rufiyaa'ge aamdhanee'eh\nޓެކްސް އާމްދަނީގެ ގޮތުގައި 12.15 ބިލިއަން ރުފިޔާ ލިބިފައިވޭ\nޓެކްސް ނޫން އާމްދަނީގެ ގޮތުގައި 3.33 ބިލިއަން ރުފިޔާ ލިބިފައިވޭ\n2019ވަނަ އަހަރުގެ ބަޖެޓުގައި އާމްދަނީގެ ގޮތުގައި އަންދާޒާ ކޮށްފައިވަނީ 22.16 ބިލިއަން ރުފިޔާ\nކ. މާލެ | 21 ސެޕްޓެންބަރ 2019 | ހޮނިހިރު 19:35 | 5,451\nމޯލްޑިވްސް ޕޯޓްސް ލިމިޓެޑް : އިމްޕޯޓް ޑިއުޓީގެ ގޮތުގައި 2.19 ބިލިއަން ރުފިޔާ ލިބިފައިވޭ - މުހައްމަދު ޝަރުހާން\nއަހަރުގެ މިހާތަނަށް، ދިވެހި ދައުލަތަށް އާމްދަނީގެ ގޮތުގައި، ޖުމްލަ 15.48 ބިލިއަން ރުފިޔާގެ އާމްދަނީއެއް ލިބިއްޖެއެވެ.\nފިނޭންސް މިނިސްޓްރީ އާންމުކުރި ތަފާސްހިސާބުތަކަށް ބަލާއިރު، ޓެކްސް އާމްދަނީގެ ގޮތުގައި 12.15 ބިލިއަން ރުފިޔާގެ އާމްދަނީއެއް ލިބުނުއިރު، ޓެކްސް ނޫން އާމްދަނީގެ ގޮތުގައި 3.33 ބިލިއަން ރުފިޔާގެ އާމްދަނީއެއް ލިބިފައިވެއެވެ.\nޓެކްސް އާމްދަނީގެ އެންމެ ބޮޑު ބައެއް ހިއްސާކުރަނީ ޖީއެސްޓީއެވެ. ޖީއެސްޓީގެ ގޮތުގައި 5.44 ބިލިއަން ރުފިޔާ ލިބިފައިވާއިރު އޭގެ ތެރެއިން 1.96 ބިލިއަން ރުފިޔާ އަކީ ޖެނެރަލް ގުޑްސް އެންޑް ސަރވިސަސް ޓެކްސްގެ ގޮތުގައި ލިބުނު ފައިސާއެވެ. ޓޫރިޒަމް ގުޑްސް އެންޑް ސަރވިސަސް ޓެކްސްގެ ގޮތުގައި 3.48 ބިލިއަން ރުފިޔާ ލިބިފައިވެއެވެ.\nދައުލަތަށް ދެވަނައަށް އެންމެ ގިނަ ފައިސާ ލިބިފައިވަނީ ބިޒްނަސް އެންޑް ޕްރޮޕަޓީ ޓެކްސްގެ ގޮތުގައެވެ. އެގޮތުން ބިޒްނަސް އެންޑް ޕްރޮޕަޓީ ޓެކްސްގެ ގޮތުގައި 3.26 ބިލިއަން ރުފިޔާ ލިބިފައިވާއިރު، އޭގެ ތެރެއިން ބިޒްނަސް ޕްރޮފިޓް ޓެކްސް (ބީޕީޓީ) އިން ވަނީ 2.13 ބިލިއަން ރުފިޔާ ލިބިފައެވެ. އަދި ވިތްހޯލްޑިންގ ޓެކްސްގެ ގޮތުގައި 498 މިލިއަން ރުފިޔާ ލިބިފައިވެއެވެ. އޭގެ އިތުރުން އެހިނިހެން ވިޔަފާރި އަދި ޕްރޮޕަޓީ ޓެކްސްގެ ގޮތުގައި 632.4 މިލިއަން ރުފިޔާ ލިބިފައިވެއެވެ.\nއިމްޕޯޓް ޑިއުޓީގެ ގޮތުގައި 2.19 ބިލިއަން ރުފިޔާ ދައުލަތަށް ލިބިފައިވާއިރު، އެހެނިހެން ޓެކްސް އާމްދަނީގެ ގޮތުގައި 1.26 ބިލިއަން ރުފިޔާ ލިބިފައިވެއެވެ. އޭގެ އޭގެ ތެރޭގައި ގްރީން ޓެކްސްގެ ގޮތުގައި ދައުލަތަށް ލިބުނު 592.1 މިލިއަން ރުފިޔާއާއި އެއަރޕޯޓު ސަރވިސް ޗާޖުގެ ގޮތުގައި ލިބުނު 491.7 މިލިއަން ރުފިޔާ ހިމެނެއެވެ.\nޓެކްސް ނޫން އާމްދަނީގެ ގޮތުގައި ދައުލަތަށް އެންމެ ބޮޑު އާމްދަނީއެއް ލިބިފައިވަނީ، ޕްރޮޕަޓީ އިންކަމްގެ ގޮތުގައި ލިބުނު 1.03 ބިލިއަން ރުފިޔާއެވެ. މިއަދަދުގެ ބޮޑު ބައެއް ހިއްސާކުރަނީ ރިސޯޓު ކުލީގެ ގޮތުގައި ލިބުނު 896.4 މިލިއަން ރުފިޔާއެވެ. ދެން އާމްދަނީގެ ގޮތުގައި ލިބިފައިވަނީ އެކުއިޒިޝަން ކޮސްޓްގެ ގޮތުގައި ލިބުނު 9.1 މިލިއަން ރުފިޔާއާއި އެހެނިހެން ޕްރޮޕަޓީ އިންކަމްގެ ގޮތުގައި ލިބުނު 127.6 މިލިއަން ރުފިޔާއެވެ.\nޓެކްސް ނޫން އަމްދަނީގެ ދެވަނައަށް އެންމެ ބޯޑު ހިއްސާއެއް ކުރަނީ ފީސް އެންޑް ޗަރޖަސްގެ ގޮތުގައި ލިބުނު 1.01 ބިލިއަން ރުފިޔާއެވެ. އެއީ އެއަރޕޯޓް ޑިވެލޮޕްމަންޓް ފީގެ ގޮތުގައި ލިބުނު 491.8 މިލިއަން ރުފިޔާއާއި، ރެޒިޑެންޓް ޕަރމިޓް ދޫކޮށްގެން ލިބުނު 231.6 މިލިއަން ރުފިޔާގެ އިތުރުން އެހެނިހެން ފީތަކާއި ޗަރޖްގެ ގޮތުގައި ލިބުނު 290.8 ބިލިއަން ރުފިޔާއެވެ.\nއިންޓްރެސްޓް އަދި ޑިވިޑެންޑްގެ ގޮތުގައި 555.4 މިލިއަން ރުފިޔާ ލިބިފައިވާއިރު، އޭގެ ތެރެއިން ބޮޑު އިންސައްތައެއް ހިއްސާކުރަނީ ދައުލަތުގެ ކުންފުނިތަކުން ޑިވިޑެންޑްގެ ގޮތުގައި ލިބިފައިވާ 408 މިލިއަން ރުފިޔާއެވެ. ބާކީ ހިއްސާކުރަނީ އިންޓްރެސްޓް އަދި ފައިދާގެ ގޮތުގައި ލިބުނު 147.4 މިލިއަން ރުފިޔާއެވެ.\nޓެކްސް ނޫން އާމްދަނީގެ ގޮތުގައި ދެން ލިބިފައިވަނީ ރެޖިސްޓްރޭޝަން އަދި ލައިސެންސް ފީގެ ގޮތުގައި ލިބުނު 291.9 މިލިއަން ރުފިޔާއާއި ޖޫރިމަނާ ކޮށްގެން ލިބުނު 171.7 މިލިއަން ރުފިޔާ އަދި އެހެނިހެން ޓެކްސް ނޫން އާމްދަނީގެ ގޮތުގައި ލިބުނު 259.8 މިލިއަން ރުފިޔާއެވެ.\nދިވެހި ރާއްޖޭގެ ބަޖެޓު މިއަހަރަށް ފާސްވެގެން ދިޔައިރު ޖުމްލަ ޓެކްސްގެ އާމްދަނީގެ ގޮތުގައި އަންދާޒާކޮށްފައިވަނީ، 16.51 ބިލިއަން ރުފިޔާއެވެ. އަދި ޓެކްސް ނޫން އާމްދަނީގެ ގޮތުގައި ލިބޭނެކަމަށް އަންދާޒާކޮށްފައިވަނީ 5.65 ބިލިއަން ރުފިޔާއެވެ. އެންމެ ފަހުގެ ހިސާބުތަކަށް ބަލާއިރު ދައުލަތުން އަންދާޒާކުރި އާމްދަނީގެ 70 އިންސައްތަ ވަނީ ލިބިފައެވެ.


Miadhu ves ehee ge gothugai7lakh Rf hadhiyaa kohfi\nމިއަދު ވެސް އެހީގެ ގޮތުގައި ހަތް ލައްކަ ރުފިޔާ\nޔުނިވާސަލުން ފައިސާގެ އެހީ ހަދިޔާ ކުރަނީ --\nމާލެއަށް އިއްޔެ ވެހުނު ވާރެއާ ގުޅިގެން ބޮޑުވި ފެންގަނޑާއެކު ގެއްލުންވި ފަރާތްތަކަށް އެހީތެރިވުމަށް މިއަދު އެކަނި ވެސް ހަތް ލައްކަ ރުފިޔާ ހަދިޔާކޮށްފި އެވެ.\nމިއަދު އެންމެ ފުރަތަމަ ތިން ލައްކަ ރުފިޔާ ހަދިޔާކޮށްފައިވަނީ ޔުނިވާސަލް އެންޓަޕްރައިޒަސް ޕްރައިވެޓް ލިމިޓެޑުންނެވެ. އެއަށްފަހު ރާއްޖޭގެ ޓޫރިޒަމް ދާއިރާ ތަމްސީލްކުރާ މޯލްޑިވްސް އެސޯސިއޭޝަން އޮފް ޓޫރިޒަމް އިންޑަސްޓްރީސް، މަޓީއިން ވަނީ ހަތަރު ލައްކަ ރުފިޔާ އެހީގެ ގޮތުގައި ހަދިޔާކޮށްފަ އެވެ.\nރޭ ދިރާގުން ވެސް ދެ ލައްކަ ރުފިޔާ ހަދިޔާކޮށްފައިވެ އެވެ.\nއިއްޔެ މެންދުރުން ފެށިގެން ހުއްޓާ ނުލާ މާލެއަށް ވެހުނު ބޯވާރޭގައި ގިނަ ސަރަހައްދުތަކެއްގައި ފެން ބޮޑުވެ ގެތަކަށް ފެނުގެ އަސަރުކުރި އެވެ. އަދި ދެ ގެއަކުން މީހުން ހުސްކުރަން ޖެހުނެވެ. ކަލާފާނު ސްކޫލްގައި ޑިޒާސްޓާ މެނޭޖްމެންޓް ސެންޓަރެއް ވެސް ގާއިމްކޮށް ވަގުތީ ހިޔާ ގާއިމްކޮށް ދިނެވެ.\nވާރޭގައި 160 ގެއަކަށް ގެއްލުންވި ކަމަށް ރިކޯޑްތަކުން ދައްކާއިރު އެ ގެތަކުގެ އެސެސްމެންޓް މިހާރު ޑިޒާސްޓާ މެނޭޖްމެންޓުން ދަނީ ހަދަމުންނެވެ.\nއެ މެނޭޖްމެންޓުން ބުނާ ގޮތުގައި މިހާރު ވަގުތީ ހިޔާގައި ތިބީ އެންމެ އާއިލާއެކެވެ. އެ އާއިލާ ގެއަށް ބަދަލު ނުކުރެވި ވަނީ އެ ގޭގެ ނަރުދަމާއަށް ދިމާވެފައިވާ މައްސަލައަކުން ކަމަށާއި އެކަން ހައްލުކުރަން މަސައްކަތް ކުރަމުންދާ ކަމަށް ބުންޏެވެ.\nމިއަދު މާލެއަށް މޫސުން ރަނގަޅުއިރު، ބޮޑުވި ފެންގަނޑު ވެސް ވަނީ ހިނދިފަ އެވެ.\nމޫސުން ޑިފެންސް މިނިސްޓްރީ މާލޭ ސިޓީ + މާރިޔާ އަހުމަދު ދީދީ\nމާލޭގެ މީހުން އުޅޭ ހިސާބުތަކުގައި 80 އަށްވުރެ ގިނަ ގުދަން\nއުދަ އަރައި، ރަސްފަންނާއި ސުނާމީ ބިނާ ޕާކަށް ގެއްލުން\nސިފައިންނަށް ރައީސް ޝުކުރު އަދާކުރައްވައިފި\n"ހުރިހާ ކަމެއްގައި ސިފައިން ދައްކަނީ ނަމޫނާ"


Fathuruverikamuge dhaairaage vazeefaa thakah dhivehin ithurunuvaanama Raajje ah libeyne faidhaaeh neiy: Nakao - vNews.mv\nފަތުރުވެރިކަމުގެ ދާއިރާގައި ދިވެހިންނަށް ފުރުސަތު އިތުރުކުރަންޖެހެ: ނަކާއޯ\nމަރްޔަމް ލީން 27 August 2019, 10:38\nދޮޅު މިލިއަން ޓޫރިސްޓުން ރާއްޖެއަށް ޒިޔާރަތްކުރާއިރު ދިވެހިންނަށް ވަޒީފާތައް އިތުރުނުވާނަމަ އެ ސިނާއަތުން ލިބެންޖެހޭ ހަގީގީ ފައިދާ ރާއްޖެއަށް ނުކުރާނެކަމަށް އޭޝިއަން ޑިވެލޮޕްމަންޓް ބޭންކް (އޭޑީބީ)ގެ ރައީސް ޓަކިހީކޯ ނަކާއޯ ވިދާޅުވެއްޖެ އެވެ.\nއޭޑީބީގެ ރައީސް މިހާރު ރާއްޖެއަށް ކުރައްވަމުން ގެންދަވާ ދަތުރުފުޅުގައި ނޫސްވެރިންނާ ބައްދަލުކުރައްވައި ވާހަކަދައްކަވަމުން ވިދާޅުވީ ފަތުރުވެރިކަމުގެ ފައިދާ ރާއްޖެއަށް ކުރާނީ އެ ސިނާއަތުގައި ގިނަ ދިވެހިންގެ ބައިވެރިވުން އޮވެގެން ކަމަށެވެ. އަދި ރިސޯޓުތަކުން ލިބޭ ފައިދާ ވީހާވެސް ބޮޑަށް ދިވެހި އާއިލާތަކަށް ލިބުމަކީ ރާއްޖޭގެ ޖީޑީޕީއަށް ރަނގަޅު އަސަރެއް ކުރާނެ ކަމެއްކަން ވެސް ނަކާއޯ ފާހަގަކުރެއްވި އެވެ.\nނަކާއޯ ވިދާޅުވީ ފަތުރުވެރިކަމުގެ ސިނާއަތުގެ ފައިދާ ރާއްޖެއަށް މިހާރަށް ވުރެ ބޮޑަށް ކުރާނީ އެސިނާއަތުން ތިމާވެއްޓަށް ކުރާ އަސަރު ވެސް ކުޑަކޮށްގެން ކަމަށެވެ. ފަތުރުވެރިކަމުގެ ނަފާ މިހާރަށް ވުރެ ބޮޑަށް ހޯދޭނެ ގޮތްތަކާ ގުޅޭ ބައެއް މައުލޫމާތު ރައީސް އިބްރާހީމް މުހައްމަދު ސޯލިހާއި، ފިނޭންސް މިނިސްޓަރު އިބްރާހީމް އަމީރާ ހިއްސާ ކުރައްވާފައިވާނެ ކަމަށްވެސް ވިދާޅުވި އެވެ.\nފަތުރުވެރިކަމުގެ އިތުރުން މަސްވެރިކަމުގެ ސިނާއަތަކީ ރާއްޖެއަށް އާމްދަނީ ލިބޭނެ ސިނާއަތެއްކަން ފާހަގަކުރައްވާ ނަކާއޯ ވިދާޅުވީ އެދާއިރާއަކީ ވަޒީފާގެ ފުރުސަތުތައްވެސް ހުރި ދާއިރާއެއް ކަމަށެވެ. މަސްވެރިކަމުގެ ދާއިރާ އަކީ މިހާރަށް ވުރެ ބޮޑަށް ރާއްޖެއަށް އާމްދަނީ ލިބޭ ސިނާއަތަކަށް ހެދުމަށް ކުރެވިދާނެ ކަންކަމާ ގުޅޭގޮތުންވެސް ދިވެހި ސަރުކާރުގެ ކަމާ ގުޅުންހުރި ބޭފުޅުންނާ މަޝްވަރާކުރައްވާފައިވާ ކަމަށްވެސް ވިދާޅުވި އެވެ. އެގޮތުން 'ފިޝްފާމިން' ކުރިއެރުވުމާ ގުޅޭ ގޮތުން މަޝްވަރާކުރައްވާފައިވާނެ ކަމުގައިވެސް ވިދާޅުވި އެވެ.\nމީގެއިތުރުން ކުނިމެނޭޖު ކުރުމާއި ތިމާވެއްޓަށް އަންނަ ބަދަލުތަކުގެ ސަބަބުން ރާއްޖެއަށް ކުރާ އަސަރުތައް ކުޑަކުރުމަށް އޭޑީބީން ދަނީ ރާއްޖެއަށް އެހީ ދެމުންނެވެ. ތިމާވެއްޓަށް އަންނަ ބަދަލުތަކާ ގުޅިގެން ކުރެވިދާނެ ކަންކަމާ ގުޅޭގޮތުން އޭޑީބީ އާއެކު ސަރުކާރުން މަޝްވަރާކުރުމަށް މިހާރު ވަނީ ނިންމާފަ އެވެ.\nރާއްޖޭގެ ޖީޑީޕީ އާއި އަޅާބަލާއިރު ރާއްޖޭގެ ދަރަނި ބޮޑުކަން ފާހަގަކުރައްވާ އޭޑީބީގެ ރައީސް ނަކާއޯ ވިދާޅުވީ ވިޔަފާރީގެ ބޭނުންތަކަށް ސަރުކާރުން ގެރެންޓީ ދީފައިހުރި ލޯނުތަކާ އެކު ދަރަނި މިހާރު ބޮޑުވެފައިވާ ކަމަށެވެ. އެހެންކަމުން ފިޒިކަލް ޑެފިސިޓް ކުޑަކުރުމަށް ދިވެހި ސަރުކާރާ އެކު މަޝްވަރާކުރެވިފައިވާ ކަމުގައިވެސް ނަކާއޯ ވަނީ މައުލޫމާތު ދެއްވާފަ އެވެ.\nއޭޑީބީން ލަފާކުރާ ގޮތުގައި 2019-2020 އަށް ރާއްޖޭގެ ޖީޑީޕީ ހުންނާނީ 6.4 އިންސައްތައިގަ އެވެ.\nއޭޑީބީން ރާއްޖެއަށް ކުރިއަށް އޮތް ތަނުގައި ގިނަ އެހީތަކެއް ދޭން ނިންމާފައި ވަނީ ރިނިއަބަލް އެނާޖީ އަދި ވޭސްޓް މެނޭޖުމަންޓުގެ ދާއިރާއިންނާއި އެސްއެމްއީ ވިޔަފާރިތައް ކުރިއެރުވުމަށް ކަމަށް އޭޑީބީގެ ރައީސް ވަނީ ވިދާޅުވެފަ އެވެ.\nހިލޭ އެހީ އާއި ލޯނުގެ ގޮތުގައި އޭޑީބީން މިހާތަނަށް 277 މިލިއަން ޑޮލަރު ވަނީ ރާއްޖެއަށް ދީފަ އެވެ. ނަކާއޯ ވިދާޅުވީ ހިލޭ އެހީގެ ބަދަލުގައި ކުރިއަށް އޮތް ތަނުގައި ކޮންސެޝަނަލް ލޯނު ދޭ މިންވަރު އިތުރުކުރާނެ ކަމަށެވެ.\nއޭޑީބީއަކީ ރާއްޖޭގެ ތަރައްގީގެ މަސައްކަތުގައި މުހިއްމު ބައިވެރިއެކެވެ. ތަރައްގީގެ އެކިއެކި މަޝްރޫއުތައް ހިންގުމަށް އޭޑީބީން ދަނީ ރާއްޖެއަށް ބޮޑު އެހީތެރިކަމެއް ފޯރުކޮށްދެމުންނެވެ.\nމިދިޔަ މަހު މީރާ އަށް ލިބުނު އާމްދަނީ3އިންސައްތަ ދަށަށް\nދަތުރުވެރިންގެ މާރުކޭޓަށް އިތުރު 54 ގޮޅި\nއަންނަ އަހަރު ރާއްޖޭގެ އިގްތިސޯދު ކުރިއަރާނެ: ވޯލްޑް ބޭންކް


ކައިވެނީގެ ގުޅުމަށްފަހު! – Ilm\nކައިވެނި ކުރުމަށްފަހު ދެމަފިރިންގެ ޙަޔާތަކީ ތަފާތު ޙަޔާތެކެވެ. ކުރިން ވަކި ފަރުދުންގެ ގޮތުގައި އުޅުނު ދެމީހުން ކައިވެންޏަށްފަހު އެކުއެކީގައި އުޅެން ޖެހުމުން ތަފާތު ކަންތައްތަކާއި ތަފާތު އިޙްސާސްތައް ވެރިވާނެއެވެ. މިއީ ދެމީހުންގެ ޠަބީޢަތަށް އަންނަ ތަފާތު މަރުހަލާއެކެވެ. ކައިވެނީގެ އުފަލާއި ފޮނިކަން ޙާޞިލު ކުރާ މަރުހަލާއެކެވެ. ދެމީހުން އެކަކު އަނެކަކަށް ލޯބިވުމާއި، ގާތްވުމާއި ، ކުލުނު އުފެދުމުގެ ސަބަބުން މި ބިންގާ އެޅުނު ޙަޔާތައް ހެޔޮކަމާ ބަރަކާތް ފިޔަވައި ދެވަނަ އެއްޗެއް ނުވެއެވެ. މިކަމުގެ ސަބަބުން ގުޅުން ވަރުގަދަވެ ކައިވެނީގެ މޭވާ ފޮނިވެފައި މީރެވެ.\nމިގޮތުން އެންމެ ފުރަތަމަ ހެޔޮމަގަގުން ދެމީހުން ގުޅުނު ކަމަށްޓަކައި ޝުކުރު ޢަދާކުރަށް ޖެހެއެވެ. އެހެނީ މި ޝުކުރު އެންމެ ޙައްޤުވެރި ފަރާތަކީ ހުރިހާ ކަމަކަށް ކުޅާދުންވަންތަ މާތް ﷲ އެވެ. އެއިލާހީ ނިޢުމަތްތައް ދެއްވާ ނިޢުމަތްތަކުގެ ވެރި ރައްބެވެ. މާތް ﷲ ވަޙީ ކުރައްވަނީ: ( وَمَا بِكُمْ مِنْ نِعْمَةٍ فَمِنَ اللَّهِ …) (53) النحل. މާނަ: ” އަދި ތިޔަބައިމީހުންގެ ކިބައިގައިވާހާ نعمة އެއް ވަނީ، اللَّه ގެ حضرة ންނެވެ.” އަދި އެހެންމެ މާތް ﷲ އަށް ޝުކުރު ކުރުމަކީ ރައްކާތެރިވުމާއި ދެމިތިބުމަށް އޮތް މަގެއްވެސް މެއެވެ. އަދި އެކަލާނގެއަށް ޝުކުރުވެރިވާ ފަރާތްތަކަށް އިތުރުވެސް ކޮށްދެއްވައެވެ. މާތް ﷲ ވަޙީ ކުރައްވަނީ: ( وَإِذْ تَأَذَّنَ رَبُّكُمْ لَئِنْ شَكَرْتُمْ لَأَزِيدَنَّكُمْ وَلَئِنْ كَفَرْتُمْ إِنَّ عَذَابِي لَشَدِيدٌ ) (7)ابراهيم. މާނަ: “ އަދި ތިޔަބައިމީހުންގެ ވެރިރަސްކަލާނގެ އެންގެވިހިނދު ހަނދުމަކުރާށެވެ! ހަމަކަށަވަރުން، ތިޔަބައިމީހުން شكر ކޮށްފިނަމަ، ހަމަކަށަވަރުން، ތިމަންރަސްކަލާނގެ ތިޔަބައިމީހުންނަށް އިތުރުކޮށްދެއްވާހުށީމެވެ. އަދި ތިޔަބައިމީހުން (شكر ނުކޮށް) كافر ވެއްޖެނަމަ (ދަންނާށެވެ!) ހަމަކަށަވަރުން، ތިމަންރަސްކަލާނގެ عذابގަދަފަދަވެގެންވާކަން ކަށަވަރެވެ.“ މާތް ﷲ އަށް ޝުކުރުވެރިވުމަށްފަހު ދެން ޝުކުރު އެންމެ ޙައްޤު ފަރާތަކީ މައިންބަފައިންނާއި ކައިވެނީގެ މާތް ގުޅުން ޤާއިމު ކުރުމަށްޓަކައި އެހީވެދިން ފަރާތްތަކެވެ.\nފަސްވަނަ ކަމަކީ ދެމަފިރިންގެ ޙައްޤުތަކާއި ވާޖިބުތަކަށް ރިޔާޢަތްކުރުމެވެ. މިއީ ކޮންމެ ދެމަފިރި އަކުވެސް އެކަކުއަނެކަކަށް ވިސްނާ ބަލަން ޖެހޭނެ ކަންކަމެވެ. ތިމާގެ ޙައްޤެއް ލިބިގަތުމުގެ ކުރިން އަބަދުވެސް ތިމާ އަދާކުރަން ޖެހޭ ވާޖިބުތަކެއް ހުންނާނެކަން ހަނދާނުގައި ބަހައްޓަން ޖެހޭނެއެވެ. ތިމާގެ ކިބައިން އެއިން ކަމަކަށް އެދުމުގެ ކުރިން ތިމާ އަނެކާއަށްޓަކައި އަދާކުރަން ޖެހޭ ކަންކަން އަދާކުރުމަކީ މި މަތިވެރި ގުޅުން ދެމެހެއްޓުމަށް އެޅޭ ވަރަށްބޮޑު ފާލެކެވެ. މިގޮތުން ޚަރަދުބަރަދާއި ހިޔާވަހިކަމާއި އުނުއަންނައުނު ދިނުމަކީ އަނބިމީހާއަށްޓަކައި ފިރިމީހާގެ މައްޗަށްވާ ވާޖިބެކެވެ. އަދި ދެމީހުން އެކަކު އަނެކަކަށް ތެދުވެރިކަމާއި އަޅާލުމާއި އޯގާތެރިކަމަކީ ނުހަނު ބޭނުންތެރި ކަންކަމެވެ. އަދި އަނބިމީހާވެސް ފިރިމީހާގެ މުދަލަށް ރަށްކާތެރިވުމާއި ފިރިމީހާއަށްޓަކައި “ތަންމަތި” ރައްކާތެރި ކުރުމަކީ ފިރިމާހާއަށްޓަކައި އަނބިމީހާގެ މައްޗަށް ވާޖިބެކެވެ. އަދި ފިރިމީހާ ފަދައިން އަނބިމީހާވެސް ފިރިމީހާއަށް ކުލުނުވެރިވުމާއި އޯގާތެރިވުމާއި އަޅާލުމަކީ ނުހަނު ބޭނުންތެރި ކެމެކެވެ.\n(މިއީ ނޫރުލް އިސްލާމް ވެބްސައިޓްގައި ޢަބްދުލްހާދީ ޙުސައިން ލިޔުއްވާފައިވާ ލިޔުމެކެވެ.)


Gina Adhadheh Ge Refugeen Dhathuru Kuri Boateh Kanduve Ethah Bayaku Maruvehje - Vaguthu\nގިނަ ޢަދަދެއްގެ ރެފިއުޖީން ދަތުރު ބޯޓެއް ކަނޑުވެ އެތައް ބަޔަކު މަރުވެއްޖެ\nސޯމާލިއާއިން ޔަމަނަށް، ގިނަ ޢަދަދެއްގެ ރެފިއުޖީން ގޮވައިގެން ދަތުރުކުރި ބޯޓެއް ކަނޑުވެ ހިނގި ހާދިސާއެއްގައި އެތައް ބަޔަކު މަރުވެއްޖެއެވެ.\nމިދިޔަ ބުދަ ދުވަހު ހިނގި މި ހާދިސާގައި، 46 މީހަކު މަރުވެފައިވާއިރު، 16 މީހަކު ވަނީ ވީނުވީއެއް ނޭނގި ގެއްލިފައެވެ. މި ހާދިސާ ހިނގި ވަގުތު، ބޯޓުގައި ސަތޭކައެއްހައި މީހުން ތިބި އިރު އޭގެތެރޭގައި 17 އަންހެނަކު ހިމެނޭ ކަމަށް ރިޕޯޓްތައް ބުނެއެވެ.\nއަންގާރަ ދުވަހު ސޯމާލިއާގެ ބޮސާސޯ ޕޯޓުން، ޔަމަނަށް ދިއުމަށް ނައްޓާލި މި ބޯޓު ކަނޑުވެ އަޑިއަށް ގޮސް، ބޯޓުން ދަތުރުކުރި ބައެއް މީހުން ގެނބިގެން މަރުވެފައިވަނީ، ކަނޑު ގަދަވެގެން ހިނގި ހާދިސާއެއްގައި އެ ބޯޓު ބަންޑުން ޖަހާލުމުގެ ސަބަބުން ކަމަށް ވެއެވެ.\nމި ރެފިއުޖީންނަކީ، ހާލުގައި ޖެހިގެން އަމިއްލަ ވަޒަން ދޫކޮށް ޔަމަނަށް ހިޖުރަކުރުމަަށް ދަތުރުކުރި ރެފިއުޖީންތަކެކެވެ. ކޮންމެ މަހަކުވެސް މަދުވެގެން 7000 އެއްހައި ރެފިއުޖީން މިގޮތަށް ކަނޑުމަތީގެ ނުރައްކާތެރި ދަތުރުތައް ކޮށްފައި ޤައުމުތަކަށް ހިޖުރަކުރާއިރު، މިދިޔަ އަހަރު އެކަނިވެސް ލައްކައަކަށްވުރެ ގިނަ ރެފިއުޖީން ވަނީ ކަނޑުމަގުން ޤައުމުތަކަށް ދަތުރުކޮށްފައެވެ. އޭގެތެރެއިން ގިނަ ޢަދަދެއްގެ ބަޔަކު ކަނޑުމަތީގެ ހާދިސާތަކުގައި ދުނިޔެ ދޫކޮށް ގޮސްފައި ވެއެވެ.\nސޯމާލިއާއިން ދަތުރުކުރި ބޯޓެއް ކަނޑުވެ މިދިޔަ ބުދަ ދުވަހު ހިތާމަވެރި ހާދިސާއެއް ހިނގާފައި މިވަނީ، ދާދި ފަހުން އިތިއޮޕިޔާއިން ވެސް ޔަމަނަށް ދަތުރުކުރި ބޯޓެއް ކަނޑުވެ އެތައް ބަޔަކު މަރުވެފައި ވަނިކޮށެވެ. އެ ހާދިސާގައި 51 އަންހެނަކާއި 33 ކުއްޖަކު ގެނބިގެން މަރުވެފައި ވެއެވެ.


Raajjeygai mihaaru huree Covishield ge 1,700 dose: Mabrook - One Online\n03 އޭޕްރިލް 2021، މާލެ، ރާއްޖޭގައި ކޮވިޝީލްޑް ވެކްސިންގެ ދެވަނަ ޑޯޒު ޖަހަން ފެށުން -- ވަން ފޮޓޯ: މުހައްމަދު އައުޒަމް\nރާއްޖޭގައި މިހާރު ހުރީ ކޮވިޝީލްޑްގެ 1,700 ޑޯޒް: މަބްރޫކް\nހެލްތު އިމަޖެންސީ އޮޕަރޭޝަން ސެންޓަރު (އެޗްއީއޯސީ)ގައި މިރޭ ބޭއްވި ނޫސްވެރިންގެ ބައްދަލުވުގައި މަބްރޫކް ވިދާޅުވީ، ރާއްޖޭގައި ކޮވިޝީލްޑް ވެކްސިންގެ ފުރަތަމަ ޑޯޒް ޖެހިތާ އަށް ހަފުތާ ވެފައި ތިިބި 26،400 މީހުން އެބަ ތިބި ކަމަށާއި ނަމަވެސް އެ އެންމެންނަށް ޖަހާ ވަރަށް ރާއްޖޭގައި މިވަގުތު ކޮވިޝީލްޑްގެ ވެކްސިން ނެތް ކަމަށެވެ.\n"މިހާރު ރާއްޖޭގައި ހުރީ ކޮވިޝީލްޑްގެ 1،700 ޑޯޒް،" މަބްރޫކް ވިދާޅުވިއެވެ.\nމަބްރޫކް އިތުރަށް ވިދާޅުވީ، ކޮވިޝީލްޑްގެ އިތުރު ސްޓޮކެއް ރާއްޖެ ގެނައުމުގެ މަސައްކަތް ކުރަމުން އަންނަ ކަމަށާއި އެކަމާ ގައުމުތަކާއެކުގައި މަޝްވަރާ ކުރަމުން އަންނަ ކަމަށެވެ. އަދި އިންޑިއާއިން ގެންނަން ނިންމާފައިވާ ކޮވިޝީލްޑްގެ 100،000 ޑޯޒްގެ ސްޓޮކް ރާއްޖެ ނުގެނެވި ވަނީ އެގައުމުގެ ކޮވިޑްގެ ހާލަތާއި ދަތުރުފަތުރުކުރުމުގައި ހުރި ދަތިތަކުގެ ސަބަބުން ކަމަށެވެ.\nރާއްޖޭގައި ފުރަތަމަ ޖަހަން ފެށީ ކޮވިޝީލްޑް ވެކްސިނެވެ. އެގޮތުން ކޮވިޝީލްޑްގެ ފުރަތަމަ ޑޯޒް 250،000 އަށްވުރެ ގިނަ މީހުންނަށް ޖަހާފައިވާ އިރު، ދެވަނަ ޑޯޒް ލައްކައަކަށް ވުރެ ގިނަ މީހުންނަށް ވަނީ ޖަހައިފައެވެ. ކޮވިޝީލްޑްގެ އިތުރުން ރާއްޖޭގައި ދެން ޖަހަމުން އަންނަނީ ސިނޮފާމް ވެކްސިނާއި ފައިޒާ ވެކްސިނެވެ. މިވަގުތު ރާއްޖޭގައި ހުރީ ސިނޮފާމްގެ 137،000 ޑޯޒް އާއި ފައިޒާގެ 4،600 ޑޯޒެެވެ.